
DUES  PARAULES 


A  L  presentar  al  públic  aquesta  Antologia  de 
Autors  Catalans  no'm  guia  res  més  que 
el  desitg  de  que  per  ella  es  puguin  gaudir  les 
belleses  poètiques  dels  diferents^autors  que  hon- 
ran  nostra  terra  amb  la  seva  feconda  inspira- 
ció, per  apropar-los  més  amb  els  que'ls  admiren; 
perquè  vegin  pur  i  amb  tota  nuesa,  çò  qu'és  el 
seu  veritable  art,  çò  que  tenen  d'atractívol  que 
de  primer  moment  ens  atrau  per  mitjà  d'una  do- 
minació encisadora. 

El  meu  treball  procuraré  que  sigui  fet  amb 
tota  cura,  de  la  manera  més  clara  i  complerta, 
ajuntant  tots  els  autors  catalans  de  literatura 
antiga  i  rtioderna,  dintre  dels  diferents  variants 
de  la  poesia. 

El  meu  desitg  és  sols  de  que  aquest  llibre, 
vingui  a  omplir  el  lloc  que   faltava  en  la  litera- 


tura  de  la  nostra  terra,  serà  aixís?  Jo  crec  que 
podré  lograrho,  doncs  el  meu  pensament  guiat 
per  un  esclat  d'entusiasme;  un  esclat  d'amor  per 
les  lletres  que  fan  més  bella  la  catalana  parla, 
farà  que  ressonin  a  nostres  orelles  com  un  cant 
de  rossinyols;  com  una  armonía  divina,  vegent 
en  un  somni  que'ns  ompli'ls  sentits  les  belleses 
de  la  nostra  terra. 

Veurem  traspuar  en  elles  l'amor:  l'amor  pur 
que  als  cors  dona  vida  i  fa  que  sentim  un  afecte 
purificat  vers  la  dóna  qu' estimem  i  que  voldriam 
fer  la  nostra  companya;  també  veurem  l'amor 
dels  homes,  aquest  amor  que'ls  uneix  i  que  man- 
tes voltes  escarnint-lo,  deixant-se  portar  per 
bestials  instints  de  primitivisme,  sense  escoltar 
aquest  afecte  que  tindria  d'ajuntar-los  en  una 
germanor  complerta,  es  llensen  a  unes  lluites 
selvatges  que  fan  trontollar  tot  el  món,  més  sel- 
vatges  encare  que  les  dels  nostres  avis,  doncs  en 
les  d'avui  el  que's  plany  menys  és  la  carn  hu- 
mana, sense  fer  cas  de  qUe  aquestes  matances 
que  deixen  la  terra  xopa  de  sang  innocenta,  de 
sang  noble,  desdiguin  les  sanes  tradicions  de  les 
terres  civilitzades. 

Amb  la  poesia,  sentirem  l'afecte  vers  aquesta 


pàtria  petita  que'ns  sembla  més  bella  que  les 
altres;  més  bella  mil  voltes  perquè  és  la  nostra 
i  l'estimem  com  a  una  mare,  perquè  en  ella 
aprenguérem  a  donar  els  primers  passos,  i  en 
ella  voldríem  aclucar  els  ulls  en  l'hora  del  somni 
etern,  perquè  dins  de  ses  entranyes  colgades 
nostres  despulles  reposessin  en  pau,  sentint  la 
frisança  de  l'oratjol  que  plàcidament  la  besa, 
qui  ens  portaria  el  perfum  santificat  de  les  seves 
belleses,  com  un  record  inacabable  d'aquesta 
terra  que  tant  habiem  estimat  en  vida. 

I  últimament  en  la  poesia  sentirem  la  fè  que 
ens  fa  creurer  amb  el  Criador  de  totes  les  coses. 
Quin  misteri  més  hermós!  quantes  belleses  porta 
aquesta  paraula  fè  que  tots  sentim  dintre  nos- 
altres, i  que  la  senten  fins  els  més  descreients 
sense  darsen  compte. 

Tot  això,  és  lo  que's  venera  en  la  poesia  i  el 
qu'omple  d'encant  el  curs  de  nostra  vida,  doncs 
ella  amb  les  seves  alegrias  i  tristeses,  no  és  més 
que  un  somni  que  passa  molt  depressa,  que  no 
pot  retardar-se  ni  un  moment  i  amb  el  temps  va 
fent  la  seva  via,  fins  que  despertem  a  la  veritat, 
prò  allavors  ja  és  tard,  doncs  desgraciadament 
el  nostre  despertar,  és  en  l'altra  vida. 


8  - 


Are,  volgut  llegidor,  ja  saps  tota  la  veritat 
del  desitg  que'm  porta  l'impuls  de  ferte  conèixer 
la  veritable  bellesa  de  la  poesia  nostra.  Enfront 
dels  teus  ulls,  passaran  com  una  visió;  com  un 
somni  també,  un  sens  fi  d'homes  que  porten 
gravada'l  rostre  la  bonhomia;  contempla'ls  i 
llegeix  el  seu  art,  doncs  en  ells  veuràs  reflec- 
tar-se'ls  sentiments  que  porten  dins  de  l'ànima, 
i  quan  els  hagis  llegit,  els  estimaràs  amb  res- 
pecte, í  apendràs  també  a  estimar  més  les  lletres 
qu'embelleixen  la  nostra  parla;  et  sentiràs  més 
català  que  mai,  i  voldràs  molt  més  aquests  poe- 
tes* perquè  t'hauràn  sabut  fer  compendre  çò 
qu'és  la  poesia  veritable,  çò  qu'és  aquest  senti- 
ment que'ns  fa  veurer  amb  els  ulls  de  l'ànima 
totes  les  coses  que'ns  volten. 

L'Autor 


Manel  Folcb  i  Torres 

(Mestre  en  Gal  Saber) 


Va  néixer  a  Barcelona  el  25  de  Desembre  de  1877, 
Essent  molt  infant  encara  ja  va  demostrar  la  seva  faci- 
litat per  la  versificació,  doncs  a  la  edat  de  set  anys  tenia 
una  precocitat  extraordinària  en  fer  redolins.  Va  se- 
guir el  batxillerat,  notant-se  en  ell  una  marcada  aíició 
en  la  retòrica  i  poeètica,  que  al  cursar-la,  aquells  redo- 
lins d'avans  plens  d'ingenuitat  infantil,  varen  pendre 
allavors  una  forma  més  complerta  al  convertir-se  en 
veritables  poesies.  L'afició  que  per  les  lletres  demos- 
trava va  servir  d'exemple  als  seus  germans  més  joves 
qu'ell,  que  no  vàreu  tardar  en  seguir-lo,  causant  amb 
això,  una  certa  sorpresa  en  la  família  Folch,  pnig  en 
ella,  no  habia  demostrat  aquesta  afició  cap  dels  mem- 
bres ascendents  de  la  mateixa. 

La  seva  literatura,  des  dels  començos,  ha  estat  sem- 
pre la  catalana,  essent  el  seu  model  la  «Lliga  de  Cata- 
lunya» de  la  que  habia  estat  soci  fundador  el  seu  pare, 
i  ont  va  trobar  els  primers  models  estimulants,  que  fo- 
ren els  principals  autors  del  nostre  renaixement.  De- 
dicat al  periodisme  desde  la  edat  de  disset  anys,  va 
formar  part  de  diferentes  redaccions  de  diaris  d'infor- 
mació general.  La  poesia  que  des  del  primer  moment  el 
va  atraurer,  va  publicar-se  en  totes  les  revistes  d'aquells 
temps.  Fou  un  dels  fundadors  del  Cu-cut  i  en  ell  va 
cooperar  per  l'espai  d'once  anys. 

Dedicat  de  ple  a  la  poesia,  ha  sabut  formar-se  amb 
ella  una  personalitat  pròpia  i  un  estil  atractívol  pura- 
ment seu,  trobant-se  en  ell  un  cert  regust;  una  certa 

aspror  natural  de  la  nostra  terra;  un  purificat  aire  ca- 
talanesc,  ple  tot  ell  d'una  versificació  agradosa  i  d'nnes 
formes  especials,  de  les  que'l  poeta  sap  servir-sen  molt 
acertadament. 

Aquesta  especialitat,  l'hi  fou  molt  ben  recompen- 
sada, conseguint  en  molts  Certàmens  literaris  un  sens 
fin  de  premis  que  l'encoratjaren  més  tard,  per  assolir 
tan  brillantment,  com  va  fer-ho  l'Englantina  amb  la 
seva  poesia  Noces  Reials  que  l'hi  va  valdrer  el  Mestre 
en  Gai  Saber  l'any  1914,  habent  tingut  els  anys  ante- 
rior, la  Flor  Natural  (1913)  amb  la  seva  poesia  Magnífic 
col•loqui  i  en  (1912)  la  Viola  amb  ,1a  poesia  Elogi  cfuna 
bona  mestressa.  També  varen  premiar-li  en  els  Jocs 
Florals  de  Barcelona  amb  diferents  premis  extraordi- 
naris, les  poesies  Istolaci  e  Indortes,  L'etern  poema, 
Sursum,  Romanceret  del  Beata  Ramon  LluU,  Missa  de 
Eixida,  Via-Crucis,  A  una  Magestat,  Del  Terror^  Fruc- 
tidor,  En  la  opressió  de  Babilonia  i  altres. 

Ha  escrit  també  moltes  obres  dramàtiques,  essent 
les  més  importants  Voncle  Rector,  Reixes  enfora.  De 
bon  trempa  La  cogula,  Les  ales  de  cera,  La  germaneta, 
A  sang  i  a  foc,  Un  interior,  Extrems  que^s  toquen,  Dis- 
sapte  de  Glòria. 

Se  sap  també  que  conserva  inèdites  una  comèdia 
dramàtica  en  tres  actes  que  porta  per  nom  Els  Gloriosos 
Dolors  i  una  fantasia  escènica  molt  original,  titulada 
Gent  de  cartró  i  llustrina.  Aquesta  última  obra  portarà, 
quan  s'estreni,  unes  il•lustracions  musicals  del  mestre 
Morera. 

La  personalitat  d'en  Manel  Folc,  és  una  de  les  més 
remarcables  en  el  renaixement  de  nostra  literatura. 

Era  una  hostalera.,.  *^ 


1720  •  1730 

Era  una  hostalera  bigarda  i  traidora... 
Caminant,  no  paris  a  l'Hostal  de  l'Arc; 
la  fam  que  et  rosega,  la  set  que  t'arbora, 
distreu-les  com  puguis  i  passa  de  llarg. 

Fes  la  teva  via  sens  girar-te  enrera; 
recull  la  mirada,  car,  es  ben  segú, 
si  els  teus  ulls  trobaven  els  de  la  hostalera, 
que  ja  no  hi  hauria  pas  remei  per  tú. 

De  llur  encís  tràgic  sa'n  fa  parlería 

dels  plans  urgellesos  al  cap  de  Salou. 

i  en  firals  i  places  l'esbandeix  tot  dia 

un  romanç  de  cego  ara  tret  de  nou. 

Çò  que  en  diu  la  brama,  poc  són  contarelles: 

aquell  a  qui  miren,  ferit  n'és  romàs. 

Embosca's  en  l'ombra  de  llurs  negres  celles, 

a  l'aguait  esperen  com  lladres  de  pas. 

Majorals,  gent  d'armes,  matalots,  íiraires, 
mossos  de  guiatge,  marxants,  sagalets, 
ramblers  de  la  mesta,  peregrins,  captaires, 
cursants  de  l'Estudi,  frares  menorels, 

que  un  punt  els  fitaren  un  jorn  que  malhaja, 
de  llur  fat  no  en  foren  més  alliberats, 
i  des  d'aqueirhora  que  un  foc  els  enraja 
de  Hordes  pruïtjes  i  carnalitats. 

I  on  sia  que  vagin  i  on  vulga  que  sien, 
a  la  nit  en  somnis  i  en  visió  desperts, 

(*)    Poesia  inèdita. 

aquells  ulls  no  els  deixen,  i  els  sotjen  i  espien, 
incitants,  malignes,  temptadors,  oberts... 

Aquells  ulls  que  ofrenen  molles  delectançes 
i  en  torço  les  tornen  del  pler  no  gaudit: 
infern  d'implacables  i  ardents  frisances 
que  als  damnats  turmenten  de  dany  i  sentit. 

Aquells  ulls  que  inmolen  la  flor  d'una  vida 
no  més  que  amb  encendre  lengelosiment; 
que.  d'un  Uambrec,  armen  el  braç  homicida 
i  el  bon  seny  trasmuden  en  afollament. 

Aquells  ulls  que  saben  de  l'art  fatitllera 
els  secrets  més  tèrbols  i  els  amagatalls, 
i  en  les  nits  obscures,  de  la  carretera 
les  postes  desvien  cap  als  estimballs. 

Que  als  altars  Uambreguen  per  les  cresteríes 
àuries  dels  retaules  i  entre  els  capitells, 
i  en  les  cel•les  brillen  prometent  follies, 
esmossant  cilicis  i  amollint  flagells. 

Qae  en  les  aules  doctes  de  Cervera,  lluquen 
torbadors  i  càlids,  penetrants  i  fins, 
de  dea  Minerva  els  esguards  acluquen 
i  memòria  lleven  de  Summa  i  llatins. 

I  el  camí  que  mena  devers  Compostela 
—que  les  prometences  i  les  contricions 
senyalaren  d'una  resplendenta  estela  — 
de  pecats  empedren  i  de  temptacions. 

Ulls  bruixots  que  furen  jaces  i  pallisses 
i  en  la  fosca  espurnen  mateix  que  sofrins, 
i  de  febre  abranden  les  carns  malaltisses 
d'estrafets,  Ilebrosos,  orats  i  cretins. 

Era  una  hostalera  bigarda  i  traïdora... 
Caminant,  no  paris  a  l'Hostal  de  l'Arc; 

la  fam  que  et  rosega,  la  set  que  t'arbora, 
distreu-les  com  puguis  i  passa  de  llarg. 

Fes  la  teva  via  sens  girar-te  enrera; 
recull  la  mirada,  car,  és  ben  segü, 
si  els  teus  ulls  trobaven  els  de  la  hostalera, 
que  ja  no  hi  hauria  pas  remei  per  tú. 


NOCES  REYALS 


L'han  casada  poncelleta 

la  pubilla  d'Aragó; 

el  marit  que  li  donaren 

de  vint  anys  li  es  passadó'. 

Just  dexava  d'ésser  nina, 

y'n  té  encara  la  faysó, 

y  aquelles  galtes  gemades, 

y  aquells  ulls,  tot  serenó', 

y  aquells  pits,  capolls  de  rosa 

ara  a  punt  d'esclatà'en  flo'.^ 

Ses  dames  ja  la'n  despullen 
del  brial  y  del  gipó 
y  de  la  cambra  de  noces 
van  exint  sens  fer  remo'. 
Quan  s'allunya  la  primera, 
cau  la  reyna  en  greu  tristó'; 
quan  es  fóra  la  segona, 
se  li  muda  la  colo', 
quan  la  tercera  es  exida, 
Petronella  trenca'l  plo\ 

El  passat,  que  comidava, 

se  li  feya  anyoradó': 

—  Adéu  camps  de  l^ibagorça, 

ciutats  d'Osca  y  de  Montçó! 
Adéu  riberes  del  Cinca, 
que  may  més  no  us  veuré,  nó! 
Sols  el  recort,  de  vosaltres 
podrà  serme  seguidó', 
y'l  de  la  dolça  mareta, 
qu'es  ab  Deu  Nostre  Senyo'. 

D'any orament  del  meu  pare, 
el  rey  Ramir  d'Aragó 
si  acorada  no  me'n  sento, 
que'l  bon  Jesús  m'ho  perdó: 
tenia  la  cara  fréstega 
y  un  mirar  que  feya  po', 
y  fugia  de  la  mare 
com  si  fos  la  temptació, 
tot  estrenyentse'l  silici 
y  resant  la  contrició.— 

Sols  de  ferne  esment,  la  reyna 
se'n  entrava  en  gran  tremó'... 
Per  allunyar  la  pahura 
s'es  posada  en  oració: 
— Madona  Santa  Maria, 
Mare  de  Crist  Redemptó'; 
gloriós  Apòstol  Sant  Jaume, 
de  bons  cavallers  Patró: 
dowàume'l  vostre  adjutori 
y  la  vostra  protecció. 

A  vosaltres  m'encomano  — 
mesquineta  que  jo  só— 
que  la  meva  mare  es  morta 
y'l  meu  pare  en  religió, 
y  sóch  la  esposa  d'un  príncep 
sense  sebre  què  es  l'amó', 
car  sols  l'he  vist  una  volta 

y  m'ha  pres  de  torbació 
y  d'una  gran  reverencia, 
el  meu  marit  y  senyo'.— 

Un  ensurt  l'ha  cor-lligada 
quan  ha  dita  l'oració, 
que  al  devora  un  bleíx  sentia 
y  d'un  trepig  la  remo'... 
El  comte  de  Barcelona, 
y,  d'ara,  rey  d'Aragó, 
front  a  front  de  la  regina 
roman  en  contemplació, 
el  somriure  a  flor  de  llavi, 
sobrexintli  la  dolçó'. 

Apar  que  volti  sa  testa 
un  nimbe  de  resplandó', 
y  té  lluminós  el  rostre 
y  l'esguart  llambregadó'. 
Quan  Petronella'l  repara, 
el  creu  una  aparició, 
y  a  sos  peus  se  llançaria, 
no  li  fos  deturadó' 
el  sentir  que  li  parlava 
d'un  tò  dolç  y  prenedó': 

— Sóu  ben  nina,  Petronella, 

per  tan  madur  com  sóch  jo; 

sóu  ben  gentil,  muller  mia, 

per  lo  ferreny  que  jo  só. 

El  meu  braç,  fet  a  la  escona, 

no  us  serà  amanyagadó'; 

els  crits  de  guerra,  en  mos  llavis 

hi  han  dexat  no  més  que  aspro', 

y  són  Uechs  en  galanies 

y  en  mots  tendres  d'aymadó'.— 

Petronella  se  l'escolta, 

en  les  galtes  la  rojó'; 
son  esguart,  clavat  en  terra, 
de  guaytarl  no  es  gosadó'; 
y  va  fruhint  l'harmonia 
d'aquell  parlà'encisadó', 
que  desment  allò  que  conta 
sols  ab  ferse  sentidó', 
y  fa  plorà'y  fa  somriure, 
y  es  rosada  y  es  xardó'. 

En  braços  l'ha  presa'l  comte, 
besantla  acaronadó', 
en  sos  genolls  asseguda, 
lo  mateix  que  unjnfantó... 
Mel  dels  llavis  de  la  mare 
li  dexa'l  primer  petó; 
el  segon  bes  que  rebia, 
a  n'el  cor  li  era  entradó'; 
el  tercer— damunt  la  boca — 
ja  le'n  feya  tornado'. 

Oh  benhaurada  parella! 
N'es  la  troba  en  ta  llaó', 
car  fores  plena  de  gràcia 
y  d'alta  benedicció. 
Quatre  centúries  de  glòria 
en  tu  hagueren  la  Uevó', 
quan  dos  pobles  se  fonien 
al  escalf  d'aquell  petó 
y  més  la  ratlla  del  Ebre 
nois  hi  feya  la  partió. 


Iiluis  B^rfràn  i  Pijoan 

Nat  en  La  Canonja  (Camp  de  Tarragona).  La  seva 
aíició  per  la  literatura,  va  desvetllar-se  en  el  seu  es- 
perit somniíTdor.  Portat  pel  seu  romanticisme,  la  poe- 
sia no  tardà  en  somríure-li  amb  la  seva  benefactora 
llum,  i  a  l'edat  de  catorze  anys,  va  publicar  la  primera 
poesia  en  la  revista  de  la  ciutat  de  Reus  La  Democràcia 
Cristiana.  A  l'edat  de  quinze  anys,  ja  va  fer  una  per- 
fecta traducció  del  llatí,  de  la  tragèdia  de  Sèneca,  que 
porta  per  nom  Medea.  Vivia  allavors  en  la  ciutat  de 
Tarragona,  i  des  d'allí,  col'loboraba  en  diferents  pe- 
riòdics locals,  i  en  molts  dels  barcelonins. 

La  seva  acurada  prodicció  no  va  tardar  gaire  temps 
en  ser  recompensada  tal  com  mereixia,  conseguint  el 
primer  dels  premis  assolits  en  la  seva  vida  literària 
amb  un  treball  en  prosa,  tractant  de  la  definició  de  la 
poesia,  en  els  Jocs  Florals  de  Sant  Martí  l'any  1912. 

Encisat  pel  seu  temperament  artístic,  va  fer  un  viatge 
a  terres  d'Italia,  fent  una  llarga  estada  a  Roma  on  va 
posar  en  versos  catalans  algunes  elegies  d'Ovidi,  Oraci 
i  bucòliques  de  Virgili,  aixís  com  també  diferents  assaigs 
sobre  Ciceró,  César,  Flini,  T.  Livi  i  unes  traduccions 
del  hebreu  al  català,  com  són:  Capitals  de  Moisès^  Job, 
Isaios^  David  i  Salomó.  Va  retornar  a  Barcelona  l'any 
1912,  dedicant-se  de  ple  a  la  poesia,  conseguint  la  seva 
primera  Flor  Natural,  als  Jocs  Florals  de  Badalona 
l'any  1914,  i  obtenint  des  d' allavors  un  sens  fi  de  premis 
en  la  major  part  de  Jocs  Florals  i  Concursos  literaris 
celebrats  arreu  de  Catalunya.  Ha  publicat  dos  llibres 
molt  notables  pel  seu  estil  purificat  i  elegant,  titulats 
Júnior  i  En  el  limit  d^or,  el  primer  agotat.  En  l'actua- 
litat la  seva  producció  es  limita  en  la  poesia  catalana, 
ressonant  el  seu  nom  moltes  vegades,  en  diferents  Cer- 
tàmens literaris  i  Jocs  Florals  de  la  nostra  terra. 

Diàleg  sentimental 

De  vall  d'un  cirerer, 
al  temps  de  les  cireres, 
es  veia  el  vell  carrer 
i  les  barques  lleugeres. 

Les  naus  lleugeres  duien 
l'oreig  d'un  vent  suau; 
amb  elles  s'en  enduien 
un  tros  de  cel  tot  blau. 

Al  meu  costat,  l'amiga 
de  l'onejaiit  cabell, 
collia,  sens  fatiga, 
el  fruit  dolç  i  vermell. 

Ja  en  té  les  mans  ben  plenes, 
que  no  n*hi  caben  mes; 
s'en  pot  fer  dues  trenes 
i  un  llaç  que  les  lligués. 

La  tendra  amiga  riu 
mateix  que  les  cireres, 
amb  el  seu  llavi  espriu 
i  amb  ses  dents  joganeres 

I  rui  de  veure's  presa 
de  mans,  sense  lligams: 
no  mes  la  fruita  encesa 
collida  de  tres  rams. 

Lavors,  amb  un  gest  fàcil 
Iti  tira  cap  al  cel; 

i  una  plujeta  gràcil 
s'esten,  com  una  mel. 

L'un  pom  queia  d'açi 
del  marge,  plé  d'ufana, 
tocant  a  un  lleçamí 
qu'enjoia  la  barana. 

Un  altre  queia  ença, 
dins  l'aigua  remorosa 
del  brollador,  que  fa 
la  nit  mes  amorosa. 

Un  altre  no  ha  caigut, 
sinó  que  penja  en  l'arbre: 
magnòlia  de  vellut, 
vora  el  pedrís  de  marbre. 

I  el  darrer  pom,  que  triga 
mes  a  baixar,  i  cau 
damunt  la  meva  amiga, 
amb  un  tros  de  cel  blau. 

Devall  d'un  cirerer, 
al  tamps  de  les  cireres, 
es  veia  el  vell  carrer 
i  les  barques  lleugeres; 
damunt  del  cirerer, 
un  vol  de  caderneres. 

Mes,  ara,  ^voldràs  dir.  la  meva  amiga, 
per  qui  serà  aquell  pom  del  lleçamí? 
I  ella,  mig  cantant,  amb  sa  veu  fina, 
em  diu,  em  deia  així: 

El  primer  porn  serà 
per  aquets  nins  rodons,  que  veus  jugar 
al  vell  carrer  que  de  la  platja  munta, 
on  quatre  noies  roses  hi  fan  punta; 

pels  nens  i  per  les  nenes 
i  l'avia  madura 
que  els  en  guarneix  les  trenes 
amb  una  brodadura. 

(jFer  qui  serà  aquell  pom  del  brollador? 
Serà  pels  mariners  de  la  mar  blava, 
que  ens  omplen  de  bon  peix  el  cistelló 
i  ens  duen  les  remors  de  costa  brava. 

Salut  als  mariners, 

que,  sigui  nit  o  dia, 
van  a  la  mar,  o  gais  aventurers, 
cercant  el  bé  de  Deu  que  s'hi  congria. 

Salut  als  mariners, 
que,  si  han  sabut  menar  veles  lleugeres, 
be  els  podem  donà  un  pom  de  cireres. 

{Per  qui  ha  de  ser  el  pom  que  s'ha  quedat 
penjant  en  la  magnòlia  pomposa? 
I  diu  l'amiga:— aquest  l'havem  deixat 
per  a  l'ocell,  que  amb  ala  tremolosa 

pasa  per  ei  i  al  fons  del  cel  s'allunya, 
travessant  móns  i  mars  esvalotats, 
amb  la  cançó  de  aquella  Catalunya, 
conhort  dels  que  aquí  viuen— i  dels  expatriats: 

un  pom  de  ciretetes-peíque  l'ocell  el  dugui 

allà  on  entre  ferro— i  sang  naix  cada  dia, 

perquè  el  seu  llavi  refrescar- se'n  pugui 

nostre  germà  que  ens  prenen —  per  dur-lo  a  Moreria 

I  el  darrer  pom  que  queia 
damunt  la  teva  mà, 
per  qui  serà? 
L'amiga  ara  somreia, 

sota  una  floca  de  cabells  que  lluu 
i  al  sol  i  al  vent  s'arbora; 
i  em  diu  amb  veu  sonora: 
el  darrer  pom  serà  per  tu. 


Poemet  d'Elisenda 


Elisenda  és  una  nena 
que  de  tan  bonica  i  clara, 
li  floreixen  les  roses  a  la  cara 
i  la  í^aç  se  li  enllumena. 

Sap  d'escriure  i  de  llegir, 
de  brodà  i  de  fer  costura, 
5ap  fer  punta  de  coixí, 
i  potets  de  confitura. 

Elisenda  té  una  trena 

amb  catorze  diamants, 

diamants  de  la  serena 

que  collia  dematí, 

vora  la  parra  dels  quatre  pilans. 

Elisenda,  cabell  fi. 

Pel  Passeig  de  Sarrià, 
ple  d'ocells  de  boca  fina, 
va  a  col•legi,  per  dictar 
la  cançó  de  la  padrina; 
va  a  col•legi,  per  pintar 
una  flor  i  una  petxina. 

Elisenda  és  una  nena 

que  té  els  ulls  color  de  mar; 

« Ave  Maria,  de  Gràcia  plena  » 

ella  cantava  quan  ve  el  cap-al-tard. 

Quan  ve  l'hora  de  la  posta 
amb  el  cel  quiet  i  llis, 
ella  guaita  com  s'acosta, 
dins  un  vel  d'aire  blavís, 
la  fragata  tota  estesa 
damunt  l'aigua  escumejant, 
cOm  si  fos  una  marquesa 
tota  vestida  de  blanc, — onejant. 

Vora  mar  no  se'n  mouria 
perquè  és  dolç  i  fa  bonic; 
vora  mar,  Ave-Maria 
pels  difunts,  pels  malalts,  per  l'amiga  i  per  l'amíc 

Elisenda  n'és  tan  fina 
(peu  petit,  menut  el  cos) 
que  li'n  diuen  la  joguina 
de  la  Rambla  de  les  Flors; 

perquè  hi  passa  cada  dia 
i  amb  sa  veu  com  d'un  ocell, 
diu  cantant  i  diu  jugant: 
Jo  us  en  donc,  jo  us  en  daria 

trenta  cèntims  d'un  clavell. 
I  les  venedores  fan: 
«ni  un  jueu  no  te'ls  pendríal» 
i  n  hi  llencen  un  pomell 
tot  vermell  i  esclatant. 
A  la  Rambla  de  les  Flors; 
peu  petit,  menut  el  cos. 

Elisenda  cull  les  roses 

per  Sant  Jordi,  temps  d'Abril, 

temps  que  encara  són  mig  closes 

les  portelles  del  cambril 

de  modistes  i  ermilleres; 

perquè  encara  fa  frescor; 

que  són  verdes  les  cireres 

i  és  aigualit  i  tendre  l'ametlló. 

I  amb  la  rosa,  la  més  bella 
i  una  cinta  d'or  lluent, 
se'n  va  a  missa  a  la  capella 
de  Sant  Jordi,  que  mata  l'aranya  i  s'afua  amb  el  vent. 

Elisenda  va  a  Pedralbes 
amb  un  cèrcol  i  un  estel 
(el  camí  fa  olor  de  malves) 
du  una  llesca  de  pa  amb  mel; 

de  pa  amb  mel,  que  és  bona  menja, 

i  una  mica  de  mató; 

a  la  tarda  del  diumenge 

tota  plena  de  dolçor. 

Es  bonica  aquesta  nena 
la  gent  feia;— ^còm  te  dius, 

oh  la  noia  de  la  trena, 
que  així  passes  i  somrius? 

—Elisenda  servidora; 

Elisenda,  en  nom  de  Déu; 

per  serví  a  la  meva  mare,  que  m'adora, 

i  al  bon  pare,  que  em  fa  seure  d'aprop  seu, 

Elisenda  per  servir-os  si  vos  plau, 

també  a  vos  i  a  Catalunya,  pàtria  amada, 

que  ens  regala  cada  dia  amb  un  cel  blau, 

i  una  dolça  frescoreta  de  rosada 

i  amb  un  ram  de  belles  flors  en  el  jardí, 

i  uns  moixons  que  no  ens  esquiven  la  mirada. 

Elisenda  m'anomenen,  per  servir 

Déu  i  vos  i  Catalunya,  pàtria  amada. 


Joaquim  ikyné  Rabell 


Nasqué  a  Barcelona.  Desde  molt  jove  sentí  irresis- 
tible predilecció  per  les  lletres,  tant  és  així,  que  als 
disset  anys  ja  publicava  un  fascicle  de  versos  escrits 
als  quinze  i  setze.  D'aleshores  ensà  ha  vingut  con- 
reuant  el  camp  de  la  Literatura,  en  el  que  ha  assolit 
molts  triomfs  en  tots  sos  aspectes:  Poesia,  Teatre,  Pe- 
riodisme. 

Es  llarga  l'història  literària  d'aquest  escriptor.  Bas- 
tarà dir,  que  ha  dirigit  i  fundat  bon  nombre  de  periò- 
dics i  revistes,  ha  figurat  en  la  redacció  de  molts  altres 
i  ha  col•laborat  en  gaire  be  totes  les  de  Catalunya  i 
algunes  de  l'extranger. 

Escribint  pel  Teatre  Català,  ha  estrenat  al  Princi- 
pal, al  Romea,  al  Novetats,  a  l'antic  Tívoli,  al  desapa- 
regut Gran  via,  a  l'Eldorado;  i  en  el  Teatre  Castellà  ha 
estrenat  a  Madrid,  Andalusia,  Buenos  Aires,  Habana, 
etcètera,  constituint  totes  les  seves  obres  èxits  ben 
francs  i  expontànis.  Sumen  en  conjunt  42  les  obres  que 
ha  donat  a  amdos  teatres.  Actualment  té  per  estrenar 
l'alta  comèdia  catalana  La  noia  rica. 

Una  veritable  campanya  en  pro  de  la  cultura  cata- 
lana va  fer  fundant  i  dirigint  durant  cinc  anys  (1900-905) 
la  inoblidable  revista  Catalum/à  Artística,  per  la  que 
desfilaren  totes  les  eminències  en  arts  i  lletres  de  la 
nostra  i  altres  terres,  i  a  l'escalf  de  la  qual  es  formaren 
o  arrodoniren  joves,  avui  noms  prestigiosos,  entre  ells 
En  Lluis  Bagaría,  l'Agustí  Calvet  (Gaziel),  En  Rafel 
Marquina,  En  Pompeu  Creuhet,  En  Surinac  Senties  i 
molts  altres,  morts  alguns  d'ells,  dissortament.  Aquesta 

obra  de  l'Ayné  Rabell,  era  qualificada  de  veritable 
obra  de  cultura  per  col•laboradors  seus,  homes  de  tanta 
vàlua  com  el  mestre  Pedrell,  qui  aleshores  estrenava 
Els  Pirineus,  l'Apeles  Mestres,  qui  publicava  sos  grans 
poemes,  En  Ramon  Casas,  qui  feia  el  sugestiu  «Pel  & 
Ploma»,  l'Enric  Serra,  qui  aleshoras  pintava  a  Roma 
LesJote9  de  Ninon^  En  Joan  Manen,  qui  escribia  Acte,  i 
el  mai  prou  plorat  Mossèn  Cinto  Verdaguer,  qui  en- 
care  tirava  una  poesia  a  un  Certamen  literari  presidit 
per  l'Ayné  Rabell. 

En  Jocs  Florals  de  Catalunya  i  de  València  i  Con- 
cursos literaris,  porta  guanyats  142  premis.  Fundà  els 
Jocs  Florals  de  Gràcia,  que  presidí  durant  set  anys, 
per  quina  actuació  cultural  se  li  feu  un  públic  home- 
natge en  la  poètica  Festa  d'un  dels  anys. 

Ha  publicat  varies  obres  literàries,  entre  elles, 
Branquillons,  Poesia  de  la  terra.  Per  a  xics  i  grans  i 
Fulles  escampades.  Actualment  té  en  preparació  el 
Llibre  de  la  Pàtria,  que  sabem  és  esperat  per  tots  els 
veritables  catalans  que  es  preocupen  dels  anhels  de  la 
nostra  terra. 

Per  a  acabar,  extractarem  un  elogi  que  de  l'Ayné 
Rabell  feia  una  revista  de  Catalunya.  Deia:  «L'obra 
poètica  de  l'Ayné  Rabell,  marcadament  romàntica,  té 
tota  la  sabor  d'una  obra  feta  en  períodes  d'agitació  i  re- 
volta. Es  per  xò  que  pot  cantar  amb  robusta  fe  el  sen- 
timent de  Pàtria,  al  costat  mateix  de  composicions  de- 
licadament amaroses,  com  les  feu  l'Espronceda  en 
llengua  castellana.  I  és  per  xò  que  Tobra  de  l'Ayné 
Rabell,  contrasta  un  xic  amb  les  tendències  avui  impe- 
rants. No  és  simbolista  ni  tant  sols  decadentista;  l'Ayné 
Rabell  és  dels  que  creue"^  que  per  a  l'eterna  i  veritable 
poesia  no  hi  valen  modes,  ni  sectes,  ni  capelletes,  i  que 
per  a  dir  grans  coses  en  tò  sencill,  serveix  a  maravella 
la  forma  eminentment  popular.» 

L'Arpa  Santa 

Entre  prosa  i  Poesia 
he  passat  els  millors  anys. 
Si  he  cullit  una  alegria, 
he  cullit  més  desenganys. 

Es  respira  tanta  prosa 
per  les  vies  que  petjèm, 
que  ni  flaires  té  la  rosa 
perquè  amb  prosa  l'ofeguèm!. 

Per  çò  és  aspre  nostra  vida, 
car  llencem  d'ella  l'encís 
de  poètica  florida 
que'ns  duria  al  Paradís... 

No  en  volem  de  Poesia!... 
I  així  anem  passant  els  anys 
assolint  una  alegria 
per  un  feix  de  desenganys! 


♦  ** 


Jo  he  lluitat  contra  la  prosa 
i  de  roses  m'he  vestit, 
i  he  cantat  com  una  alosa 
quan  el  dia  fon  la  nit... 

A  mitg  jorn,  com  les  cigales 
he  cantat  amb  més  esplai, 
i  l'Amor  m'ha  donat  ales 
que  m'han  fet  creuar  l'espai!. 


Poesies  inèdites. 

Quina  joia  que  he  sentida!... 
Quin  frisar^  pobre  cor  meu!... 
Mes,  la  prosa  malehida 
m'ha  ferit  amb  l'horror  seu!... 

S'ha  mofat  de  l'Arpa  mía 
i  de  boig  m'ha  motejat... 
Ha  escarnit  la  Poesia 
i  un  munt  d'or  m'ha  senyalat.  . 

—Trenca  l'arpa...  romp  ses  cordes! 
(ha  vingut  a  dir-me  al  fi) 
Desditxat,  que  no  recordes 
que  cantant  no's  fa  camí?...— 

Si  qu'és  cert;  mes,  qui  l'arrenca 
del  cor  meu  tanta  dolçor?... 
Qui  la  trenca,  qui  la  trenca 
l'Arpa  Santa  de  l'Amor?... 

Moriré  cantant  amb  ella, 
no  essent  ric  ni  poderós... 
I  quan  l'Arpa  sigui  vella 
qu'ens  enterrin  a  tots  dos!! 


Visió  en  un  somni... 


Ta  figura  radiant 
esta  nit  l'he  somniada... 
Fins  la  fosca  del  voltant 
ha  deixat  il•luminada! 


—  29  ~ 

I  amb  els  ulls  ducats  t'he  vist, 
admirant  tes  línies  belles... 
Si  mon  somni  ha  sigut  trist 
s'ha  voltat  de  maravellas. 

S'ha  voltat  de  tota  iú 
entre  llums  que  no  sabia, 
i  t'he  vist,  com  mai  ningú 
t'hage  vist  amb  llum  del  dia. 

T'he  vist  clara,  com  el  sol, 
amb  tes  formes  irisades; 
papellona  en  ràpid  vol, 
de  colors  immaculades... 

I  has  vingut  al  meu  capsal 
com  figura  ressorgida 
de  la  volta  sideral, 
a  oferir-me  un  bes  de  vida. 

I  t'he  vist,  i  t'he  tocat, 
resseguint  tes  formes  belles 
amb  mirar  d'enamorat, 
tot  cloent  be  les  parpelles... 

Car  així't  veia  millor, 
i  temia  despertar-me 
per  no  caure  en  el  dolor 
de  deixar  d'extasïar-me. 

Oh!  mon  somni  d'ideals 
qu'essent  trist  i  tot  m'encanta, 
car  em  dúu  llums  divinals 
entre-mig  de  ma  complanta!... 

Qu'es  mon  somni  trist,  perquè 
m'ubriago  amb  fantasies 
i  contemplo  el  cel  serè 
dels  esguards  que  tú  m'enviesl. 

Si  és  mon  somni  trist,  encar 
més  ho  fora,  visió  bella, 
si'm  trobés,  al  despertar, 
que  s'ha  fos  ta.maravella... 

Que  si't  miro  en  somni  breu, 
per  més  breu  que'l  somni  sia, 
puc  fruir  d'un  fruir  meu 
que  no  trobo  en  el  plè  dia... 

I  és,  que't  veig  tan  radiant 
quan  te  veig  sols  somniada 
que  no  vull  perdre  l'encant 
de  la  llum  de  ta  miradal 


La  bandera  de  ma  terra 


Voldria  veure  al  cim  més  enlairat 

del  nostre  Montserrat 

onerjar-la,  a  plè  vent,  nostra  bandera, 

grandiosa,  solemne,  amb  majestat, 

com  un  gegant  qu'espolsa  sa  immensa  cabellera, 

Voldria  rèure-li  i  que  la  mirés 

aquell  qui  encar  no  sab  lo  qu'és  formosa, 

aquell  qui  ignora  el  seu  valer  quin  és 

i  sa  història  imposant  i  gloriosa... 

I  un  cop  vista,  voldria  que'm  digués 

si  és  just  que  nostra  terra  se'n  senti  vanitosa. 

La  veigl...  Me  l'imagino  dalt  del  cim 

gallardejant  son  drap  d'or  i  de  grana, 

duent  clarò  a  l'abím, 

i  amb  llurs  colors  incendiar  la  plana, 

car,  té  força  sa  llum,  que  neix  del  foc 

que'ls  nostres  cors  abranda  a  totes  hores 

per  a  imposar,  per  ara  poc  a  poc, 

nostres  idees  sanes,  redemptores... 

Com  nostra  sang  és  roja;  del  nostre  blat  té'el  groc. 

I  blat,  és  pa;  i  el  pa  és  la  fortitut; 

i  sang,  és  vida,  i  esperit  toçut 

com  el  que  guia  i  fa  vibrar  la  terra, 

aquesta  bella  terra  que  mai  ningú  ha  vençut 

més  que  amb  armes  innobles  i  males  arts  de  guerra, 

que  té  tan  gran  bandera  per  escut 

i  fè  en  son  Ideal,  que  ja  mai  més  s'aterra!... 

Mai  més!...  Als  plecs  sagrats 

de  la  bandera  nostra 

que  onejen  als  cimals  més  enlairats, 

tenint  el  cel  del  Montserrat  per  sostre, 

posem  nostres  anhels  i  nostres  cobejances, 

i  gallardegin  juntes,  amarades  de  fè, 

en  un  breç  tot  suau,  de  belles  esperances   . 

lluminoses  i  clares  com  blau  del  cel  serè, 

i  com  el  groc  del  blat  i  la  vibranta  grana 

de  nostra  gloriosa  bandera  catalana! 

Reculliment 


El  dia  cau.  La  nit  s'acosta... 

Es  l'Hora  d'acoblar  els  pensaments!... 

Quan  el  Sol,  ja  del  tot,  sigui  a  la  posta, 
i  esdevinguin  solemnes  els  moments, 
ànima  meva,  entréga't  a  la  pena 
que  duu  l'esglaiadora  solitut, 
i  amb  el  dolor  de  ta  fatal  cadena 
plora  de  ta  mal  versada  fortitut... 

Batega  fort,  cor  meu,  qu'encare  ànsies 
ofegar-te  en  dolceses  d'un  amor, 
i  en  espera  del  goig  passes  els  dies 
rebejan-te  en  friçanses  d'altre  cor!... 

Imagina't,  seny  meu,  qu'és  l'Hora  santa 
d'entregar-se  a  crudels  reflexions 
i,  ai.  Déu!  que  cada  una  més  m'espanta 
perquè  pot  desfullar  mes  il•lusions!... 

Es  l'Hora  de  pensar!...  La  nit  s'acosta... 
El  Sol,  completament,  és  a  la  posta... 
Per  tot  ja  és  nit... 
En  l'espai  insondable  i  en  el  meu  Esperit! 


Josep  Granger 


Es  el  poeta  badaloní,  la  joia  d'aquesta  petita  ciutat 
que  porta  per  nom  Badalona. 

Ell,  amb  els  seus  cants  plens  de  la  salabror  de  les 
aigües  blavoses,  ha  enaltit  magníficament  la  bellesa  de 
les  nostres  platges  d'or,  besat-les  pietosament  com  l'ona 
ardida  i  deixant  la  senyal  del  seu  bes  convertida  en  una 
blanca  escuma  de  perles,  un  ramell  de  poemes  nascuts 
del  fons  del  seu  cor  ple  d'una  poesia  dolça,  embaumada 
amb  les  fresques  olors  de  la  costa  catalana,  caldejada 
pel  sol  que  petoneja  els  sorrals  de  les  nostres  platges. 

Bodalona  l'estima  de  tot  cor  aquest  poeta,  perquè 
ell  ha  fet  ressonar  el  nom  d'aquella  hermosa  ciutat  dins 
de  la  literatura  nostra,  i  en  remerciament  d'aquest  acte 
tan  noble,  l'Ajuntament  va  nomenar-lo  «Cronista  Mu- 
nicipal», trobant  tots  els  badalonins  que  l'el•lecció  no 
podia  ser  més  encertada. 

Ha  publicat  cinc  llibres  que  porten  per  nom  En  in- 
quietut.  Salabror^  Nous  versos  del  mar  (subvencionada 
per  l'Excm.  Ajuntament  de  Badalona),  Madrigals  i 
cants  d'amor  i  Poesies  (edició  de  «Lectura  Popular»), 
tenint  en  preparació  tres  llibres  més,  L'hereu  Gorro- 
veia  (poema  de  la  vida  pescadora,  en  cinc  cants),  Cants 
de  Pàtria  i  Versets  de  la  mainada. 

Té  autògrafs  d'En  Costa  i  Llobera,  d'En  Llorente  i 
d'En  Mistral  que  alaben  la  seva  obra  poètica.  Posseix 
la  carrera  de  Secretari  Judicial  i  últimament  va  ser 
nomenat  professor  de  Oratòria  i  Preceptiva  Literària, 
del  Centre  de  Dependents  del  Comerç  i  de  la  Indústria 
de  Barcelona. 

En  Granger,  és  un  dels  poetes  que  pel  seu  estil  pur 
i  refinat,  té  molt  ben  guanyat  el  lloc  que  ocupa  entre'ls 
cantors  de  la  Literatura  Catalana. 

Ruta  infinita  '*' 


Avança  la  nau  valera 
dins  el  misteri  del  mar? 
Plora,  en  la  onada  lleugera 
la  claror  crepuscular. 

Sota  la  proa  tallant 
bull  una  mica  d'escuma 
que,  tornada  olor,  perfuma 
la  nau  amb  el  navegant. 

Els  llumets  de  la  vila 
poc  a  poc  es  van  morint. 
Dins  la  penumbra  tranquila 
en  cerca  d'altres  l'instint. 

En  va  la  nau  solitària 

dins  l'ombra  augusta  se  perd... 

Una  cala  hospitalària 

no  li  darà  el  cor  obert? 

La  nit  tanta  audàcia  extranya. 
Ix  amb  la  llum  a  la  ma, 
el  llagutet  acompanya 
i  li  mostra  un  camí  clà; 

i  penja  dalt  de  l'antena, 
d'un  estel  el  fanaló 
que  esvaneixi  l'ombra  plena 
de  fantasmes  i  de  pó. 


(*)    Poesia  iaèdita. 

I  avança  la  nau  avança... 
Quin  port  deixa?  Vers  on  va? 
A  l'àvid  esguard  humà 
tal  enigma  no  s'atança... 

Ohl  llagut,  llagut  del  pare, 
niu  de  somnis  infantils, 
on  brostaren  mos  abrils 
i  el  sol  em  torrà  la  cara; 

on  sapiguí  la  feresa 
dels  temporals  bramulants; 
on  m'adormiren  els  cants 
del  garbí  i  la  jovenesa; 

i  adorí  la  portalada 
del  vostre  temple,  Senyor, 
entre'ls  núvols  de  color 
que  estén  la  dematinadal... 

Oh!  blanc  llagut  del  meu  parel 
Quantes  nits,  perduts,  endins, 
vora  un  estol  de  dofins 
esperàvem  l'alba  clara, 

i,  a  l'auroral  llum  incerta, 
llevaven  la  nança  d'or 
que  escampaven  son  tresor 
bellugós  sobre  coberta. 

L'abundant  mòllera  tendra 
em  lliscava  de  la  ma 
fugint  del  foc  no  llunyà 
que  poncellava  en  la  cendra, 

i  el  congre  de  pell  tan  fina, 
i  el  serrà  lluent,  pintat, 
i  el  moll  dolçament  rosat 
com  una  galta  iufantina... 

III 

I  la  barca  va  avançant, 
avançant  en  la  tenebra, 
en  la  tenebra  pesant 
que's  clou  com  una  palpebra. 

Bacaineja  l'Avi  Faria. 
Mena  amb  l'esquerral  timó. 
Per  la  constelada  alsaria 
deu  volar,  sense  remo, 

l'angelical  estolada... 
Com  s'apaga  aquell  estel!... 
Ja  en  la  llevantina  arcada 
és  un  xic  més  blanc  el  cel. 

El  vell  patró  s'esparpella, 
guaita  a  llevant  i  a  garbí: 
la  sideral  maravella 
aquieta  el  seu  cap  albí 

que,  entrebaltit,  torna  caure... 
Dorm,  car  patró,  en  pau  el  cor, 
si  demunt  teu  l'espai  llaura 
la  cèlica  flota  d'or 

i  a  la  llum  del  naixent  dia, 
breçat  per  ones  i  vent, 
s'enfonza  ton  bastimet 
dins  la  blava  llunyania... 

Lo  cant  del  poeta 


O  bella  Maria 
la  del  cabell  d'ori 
Al  llavi  et  voldria 
al  llavi  i  al  cor! 

He  nascut  vora  la  platja. 
Una  barca  em  bressolà. 
Fou  l'aurora  de  ta  imatge 
la  primera  que  em  sobtà. 
Cor  batent,  et  so  trobada' 
en  les  flors  i  el  blau  dels  cels, 
de  fragàncies  circundada, 
de  fragàncies  i  d'estels. 

Has  estat  dintre  ma  pensa 
com  un  sol  sempre  fulgent, 
i  la  febre  més  intensa 
de  mon  pit  adolescent. 
Quan  l'amor  se'm  desvetllava, 
la  llum  de  tos  ulls  cerquí; 
i  a  llur  flama  dolça  i  blava 
nostre  idil•li  s'expandí. 

De  mirar-te  tant,  naixia 
en  bell  inefable  excés, 
de  mon  front  la  poesia 
i  en  ma  boca  encesa  el  bes. 
Per'xò,  d'ensà  que  t'estima, 
en  batec  foll,  mon  anhel, 
he  emborronat  qualque  rima 
plena  de  foc  i  de  mel. 

Com  una  xarxa  s'encorba, 
ple  d'esperances,  ton  sí; 
una  ànsia  eterna  contorba 
fondament  a  tú  i  a  mi 
La  ma  s'enlaira  en  la  branca 
vol  eure'l  fruit  ja  madur, 
el  bes  cerca  la  carn  blanca 
del  fiUet  que  em  portes  tú. 

Quan  l'amor  tregui  poncella, 
beneïda  per  tothom, 
vull  ornar  la  flor  novella 
amb  la  gràcia  del  teu  nom. 
I  voldria  que  en  sa  cara, 
plena  de  roses  i  llum, 
es  veiés  la  de  sa  mare, 
tota  dolcesa  i  perfum. 

Nostre  amor  el  temps  no  acaba, 
oh  adorada  del  meu  corl 
Es  vast  com  la  volta  blava 
0  com  nostres  platges  d'or. 
Ta  boca  fou  la  primera 
de  verge,  on  l'amor  beguí. 
Que  ta  boca  falaguera 
cloguí  mos  ulls  en  morir! 

O  bella  Maria 
la  del  cabell  d'or! 
Al  llavi  et  voldria, 
al  llavi  i  al  cor. 

Una  donzella 


Érem  dotze  els  teus  poetes 
oh  Cenacle  benaurat!, 
i  sentíem  les  segetes 
de  ta  hel•lènica  beutat 

L'un  cantà  la  llum  que't  rega, 
l'altre  l'alba  dels  teus  ulls, 
el  més  jove  ta  faç  grega 
i  el  més  vell  l'ona  dels  rulls. 

Els  poetes  érem  dotze, 
i  cap  no  lloà  l'encís 
del  dolç  clotet  del  teu  colze 
entre  randes  fonedís. 


La  núvia  canta 

Avui  és  dissabte...  Quan  baixi  al  jardí, 
cap  al  tard,  ma  dolça  trèmula  estrelleta, 
trucarà  a  la  porta  de  casa  el  poeta, 
el  de  clenxa  rossa,  llavis  de  carmí. 

Sota  aquell  roser 
feixuc  de  poncelles, 
l'amor  se  n'hi  vé 
i  ens  duu  ílors  i  estrelles. 

Dels  llavis  del  jove 
cauen  flors  d'amor 
damunt  de  ma  roba, 
damunt  del  meu  cor. 

I  no  em  cansaria 
de  senti  la  veu 
plena  d'ambrosia 
del  poeta  meu. 

Ma  vida  és  commosa, 
tot  m'invita  a  amar, 
obrint-se  una  rosa, 
'  l'ocell  en  cantar, 

el  cel  blau  que  em  mira 
amorosament, 
l'aigua  que  sospira 
i  els  besos  del  vent. 

I  aquella  amiga  meva  rossa  i  tendre 
que  va  mostrar-me  el  seu  fillet  tot  nú, 
com  un  fruit  que  s'acaba  de  despendre 
d'un  branquilló  madú. 

Que  era  bell  en  els  braços  de  sa  mare 
l'infantonet  rosat,  mitg  adormit!... 
Em  va  fer  pena  el  no  ser  mare,  encare, 
i  vaig  senti  una  cosa  al  fons  del  pit!... 

Feliç  la  núvia  que  estima 
i  el  poeta  jovenil 
i  l'amor  dins  d'una  rima 
i  la  flor  del  mes  d'Abril! 


Imf  w^^Jl•i^- 


Joan  Draper 


Fill  d'Arenys  de  Mar,  d'aquesta  encisadora  vila  ple- 
na de  casetes  blanques  com  les  gavines,  ha  demostrat 
amb  inspirades  poesies  el  veritable  enamorament  que'n 
el  seu  cor  sempre  ha  servat  per  ella. 

Els  seus  versos  són  d'un  estil  tan  propi,  que'l  carac- 
teritzan  com  a  un  dels  més  notables  poetes  de  la  escola 
moderna,  notant-se  en  ell,  una  marcada  preferència  en 
lloar  les  escaientes  belleses  del  mar  gran,  amb  una  ins- 
piració molt  sentida  i  bellament  interpretada,  que  con- 
vertida en  poemes  vibrants,  deixa  sentir  el  regust  aspre 
de  les  aigües,  i  la  dolça  tendresa  del  oratjol  que  les 
remou  i  les  besa. 

Ja  en  la  jovenésa,  va  deixar-se  portar  pel  seu  amor 
a  les  nostres  lletres,  fundant  Fany  1907  en  la  vila  de 
Arenys,  un  quincenal  titolat  V Avenir.  Mes  tard  va  for- 
mar part  de  la  redacció  de  La  Costa  de  Llevant  dedi- 
cant-se a  la  lluita  pel  catalanisme  i  donant  a  conèixer 
el  seu  temperament  ardit,  treballant  amb  fermesa  pels 
ideals  que  defensava. 

Ha  obtingut  molts  premis  en  diferents  certàmens 
literaris  i  ha  format  part  de  jurats.  En  els  «Espetacles  i 
Audicions  Graner»  va  estrenar  diversos  quadres  amb 
música  del  mestre  Xavier  Maimí  i  també  té  estrenada 
al  teatre  del  Centre  Regionalista  d'Arenys  la  rondalla 
Amor  sempre  triomfa. 

Ha  publicat  un  llibre  titolat  Aires  de  llevant  i  té  a 
punt  de  publicar-se,  la  comèdia  lírica  en  tres  actes  La 
posada  del  amor  amb  col•loboració  d'en  Prudeuci  Ber- 
trana,  i  en  l'actualitat  col•lobora  en  la  La  Veu  de  Catalu- 
nya, El  Correu  Català  i  en  diferents  periòdics  i  revistes. 

L'OVELLA  *> 


Com  em  plauria  ser  l'ovella  blanca, 
que  mai  no  abandonava  el  seu  tancat 
i  que  encara  oblidava  l'herba  franca 
per  poder  del  Pasto  estar-se  al  costat. 

Però  m'esdevingué  com  a  la  branca 
que's  tomba  a  fóra.  1  el  pas  ja  fou  dat. 
Ai,  és  tan  temptador  saltà  una  tanca, 
quan  es  veu  tot  amb  ull  meravellat! 

Anima  meva,  ovella  esgarriada, 

deixa  el  trescà  afollat  de  prada  en  prada 

i  posa't  a  belar  pel  teu  perdó. 

Jesús  vindrà  a  ta  crida  anguniosa: 

no  podent  ser  l'ovella  piadosa, 

sigues  la  que  retroba  el  Bon  Pasto. 


(*)    Poesia  inèdita. 


HÍL.   R.E3TOR.3Sr 


Com  aquell  que  abandona  la  muUé, 
guanyat  per  els  encisos  d'altra  fembra. 
així  mateix  un  temps  m'esdevingué. 
Jagut  damunt  dels  camps,  era  el  Setembre 

un  faune  ornat  de  pàmpols  i  raïms, 
qui  jogava  la  flauta  de  set  canyes. 
Amb  ella  m'encantà  i  em  dugué  als  cims; 
fent-me  deixar  la  mar  per  les  muntanyes. 

Als  primers  jorns  tot  me  semblà  tan  bell 
que  ni  de  la  muller  feia  memòria: 
cada  cim  es  tornava  un  escambell 
i  era  Thabor  per  a  la  meva  glòria. 

I  m'empenyía  el  cos  un  viu  dalit 
i  els  ulls  duia  prenyats  de  clarianes. 
Si  en  la  pujada  em  fadigava  el  pit, 
m'oferien  repòs  les  herbes  blanes 


i  encara,  amb  una  veu  insinuant, 
em  feien  llur  convit  les  fontanelles. 
Jo  em  sentia  tan  alt  com  un  gegant 
i  amb  les  mans  abastava  les  estrelles. 


Per  sort  durà  ben  poc  l'encantament. 
En  tant  que  s'escursava  cada  dia, 
en  la  llàntia  del  cor  l'enyorament 
vessà  el  seu  oli,  i  una  flama  pia 

em  recordava  la  perennitat 
de  l'oblidada  meva  amor  primera, 
oferint-me  la  clara  venustat 
del  seu  cos  en  eterna  primavera. 

Car  la  muntanya  anà  perdent  l'encís: 
que  les  fulles  s'en  duia  la  ventada 


_  44  - 

i  el  cel,  tan  vari,  sigué  sempre  gris 
i  tot  va  amortallar-ho  la  nevada. 


Còm  podia  volé  una  amor  mortal, 
que  tan  prest  em  deixava  solitari? 
D'un  Comte  Arnau  cal  l'ànima  avernal 
per  a  abrandar  la  carn  dins  un  sudari. 

I  ja  em  trigava  l'hora  del  retorn, 
que  fou  a  l'endemà;  en  florir  l'aurora. 
Emperesit,  es  desvetllava  el  jorn, 
prò  mon  euga  avençava,  trotadora. 

rostos  avall,  com  l'aigua,  vers  la  mar, 
que  al  lluny  lluía  sa  blavor  xalesta. 
Adéu,  muntanya!  M'era  tan  poc  car 
son  record,  que  ni  vaig  girar  la  testa. 

Ben  aviat,  de  trist,  torní  joliu. 
Així  un  amic  inesperat,  trobava, 
bru  i  humil  com  un  frare,  un  caseriu, 
amb  cèlica  corona  de  llum  blava. 

I  acudiren  també  els  germans  ocells, 
donats  al  vol  igual  que  la  crinera 
de  l'euga,  i  el  meu  cor  va  cantà  amb  ells 
la  bellor  d'aquella  hora  matinera. 

Fins  que  sortí  la  vila  al  nostre  pas, 

la  meva,  la  gentil,  dolça  i  galana. 

Com  abans,  que  era  infant,  em  duia  al  braç, 

vingué  a  rebre'm  amb  aire  de  germana 

que  veu  entrà  a  la  casa  el  fill  perdut 

per  art  d'engany,  prò  sap  que  és  bo  de  mena: 

el  front  li  vaig  besar,  molt  commogut, 

i  ella  me'l  besà  a  mi,  noble  i  serena. 

Després,  ja  no  tenint  aturadó, 
reprenia  el  camí  que  duu  a  l'esposa; 
(estremia  mon  cos  l'emoció, 
com  un  oratge  fa  estremir  la  rosa). 

I  ella,  la  mar,  m'estava  allà  esperant, 
enamorada  igual  que  al  primer  dia, 
i  em  parlà  amb  una  veu  parrupejant, 
com  si  no  res  sabés  de  ma  follia. 


Encisadora  i  casta  i  atraient 

a  la  faisó  de  verge  pudibunda, 

i  augusta  al  mateix  temps  del  lassament 

de  la  muller  pròdigament  fecunda. 

Qui  hagués  pogut  fer  etern  l'instant  tan  breu! 

El  sol,  al  punt  més  alt  del  romiatge, 

era  la  teia  encesa  d'Himeneu 

i  ens  oferia  un  tàlem  d'or  la  platja. 

La  mar  mudà  son  ritme  en  baticor, 

en  tant  que  amb  escumeig,  per  tarongina, 

jo  la  guarnia,  com  si  fos  fadrina. 

I  reflori  nuvialment  l'amor. 


46 


JdHLSLJ^    ID.A.2SrS.A. 


Temoregament  la  tarda 
se'n  va  darrera  del  sol, 
pressentint  la  gran  basarda 
de  la  nit  plena  de  dol. 

Arriba  la  marinada 
qui  refrigera  a  bell  raig 
i  és  fresca  i  és  regalada 
com  una  rosa  de  Maig. 

Elia  i  jo  seiem  a  vora 
d'un  prat  novell,  sense  ílós. 
Tal  com  l'aura  brunzidora, 
pren  un  viu  delit  son  cos. 

I  entra  al  prat  i  dansa,  dansa. 
Duu  nus  els  peus  inmortals 
i,  arborada  de  frisança 
d'ales,  manté'ls  braços  alts. 

L'àuria  cabellera  solta 
— llarga,  rissada,  opulent — 
rítmicament  es  revolta 
a  l'embat  del  moviment, 

i  la  túnica  lleugera 
tiva  i  flameja  que  apar 

una  vela  marinera 
lliscant  damunt  de  la  mar. 


De  la  mar,  amb  aigua  verda, 
del  prat,  qui  exhala  l'odor 
humitejant  de  la  userda, 
en  lloc  de  la  salabror. 


i  sosté  en  el  llom  per  nauta 
l'ardit  tritó  de  l'oreig, 
qui  enjoia  amb  cançons  de  flauta 
la  calma  del  seu  oneig,.. 

Dansa,  dansa.  Ara'ls  dos  braços 
cuetegen  com  rèptils, 
ara'ls  abaxa  un  xic  lassos, 
ara'ls  redreça  virils, 

ara,  manyaga,  els  atura 
en  la  candor  dels  pits,  com 
volent  véncé'ls  la  fretura 
d'alçar  llur  vol  de  colom. 

I,  darrera  la  boirina 
sedosa  del  vestit  blanc, 
l'esguard  atent  endevina, 
tremolant  de  ritme,  el  flanc. 

Però'ls  peus  damunt  l'herbatge 
posa  tant  aladament 
que  li  dexen,  com  l'oratge, 
sols  un  lleu  estremiment. 

Quina  relegió  estranya 
axis  inspira  dansar? 
Diria  que  és  la  muntanya, 
sense  deu,  el  seu  altar 


i  que'l  nou  rite  demana 
per  la  mort  sangnant  del  jorn. 
Elia  sa  fervó  encomana 
tan  fort  a  tot  lo  d'entorn, 

que  l'indret  ha  pres  d'un  temple 
el  recuUiment  beat. 
El  ponet  se  la  contempla 
com  un  ull  incendiat. 


Ramon  Torres  Rosell 


Veusaquí  un  escriptor  barceloní  ben  conegut.  Totjust 
tindria  deu  anys  quan  per  inclinació  es  posà  a  fer  d'esco- 
lanet  a  la  desapareguda  Església  de  les  Gerónimes  i  més 
tart  a  la  de  Betlem,  on  hi  habia  de  Rector  el  seu  cosí,  el 
malaguanyat  Dr.  Llort  Rosell.  Aleshores  en  Torres,  esco- 
lanet  molt  volgut  del  mai  prou  plorat  Mossèn  Jacinto 
Verdaguer  a  qui  cada  dia  anava  a  comprar  l'humil  desde- 
juni,  agafà  Tafició  a  les  belles  lletres,  i  amb  els  seus  pocs 
cabals  logrà  comprar  una  bona  coliecció  d'obres  dels 
clàssics  que  llegia  amb  veritable  delectança. 

Als  catorze  anys,  va  engrescar  als  seus  compenys  de 
estudi,  a  fer  una  petita  Revista  íntima,  literària,  que  om- 
plien de  versos,  articles  i  dibuixos. 

Passaren  temps,  en  Torres  sols  estudiava  a  hores  per 
donar  preferència  a  un  treball  manual  que  li  proporcio- 
nava tristesa,  mes  li  era  de  necessitat.  El  seu  ideal  era 
un  altre;  conreuar  les  lletres,  qu'era  lo  que  més  sentia, 
logrant  publicar  algunes  poesies  i  proses  en  varis  periò- 
dics de  fóra,  sobre  tot  en  Crònica  de  Valls. 

L'amor  a  la  Pàtria  i  a  les  lletres  sempre  hà' sigut  en 
ell  inacabable,  fins  a  l'extrèm  de  perjudicar-lo  material- 
ment, fundant  periòdics,  organitzant  vetllades  i  conferèn- 
cies de  Cultura,  fent  sentir  al  jovent  un  amor  sà  a  la 
Poesia  de  la  nostra  terra. 

A  l'any  1909  fundà  l'important  Revista  setmanal  Jo- 
ventut Teatral  on  hi  publicà  molts  treballs  ja  ben  mesurats 
pels  seus  mestres,  el  malaguanyat  Oliva  Bridgman  i  En 


-  50  - 

Joaquim  Ayné  i  Rabell,  col'loborant  més  tart  en  les  més 
importants  revistes  i  periòdics  de  nostra  terra. 

Darrerament  n'ha  fundat  d'altres,  tals  com  Cultura  i 
Catalunya  mes  avui  algunes  amargors  i  desenganys,  molt 
freqüents  en  literatura,  el  tenen  bon  xic  retret. 

Fa  sis  anys,  va  instaurar  els  importants  Jocs»  Florals 
de  r«Associació  Autonomista  Catalunya»,  que  presidí  dos 
anys  i  en  el  derrer  en  fou  vis-president.  Porta  també  gua- 
nyats un  gros  nombre  de  premis  ordinaris  i  extraordinaris 
en  diferents  Jocs  Florals  i  Certàmens  de  Catalunya  i  té 
escrites  tres  obres  teatrals,  una  d'elles  acceptada  per  la 
empresa  de  Romea  en  temporades  passades  i  que  actual- 
ment no  vol  estrenar  i  té  publicat,- amb  segona  edició,  el 
formós  llibre  de  poesies  Sonatínes. 

Darrerament  ens  ha  entussiasmat  fent-nos  sentir  al- 
guns fragments  de  dues  obres  més  ja  acabades,  que  de- 
mostren la  delicada  inspiració  del  poeta  Torres  Rosell  i 
l'amor  qu'ell  sent  per  totes  les  coses  de  la  seva  Pàtria 
volguda. 


I 

De  nostres  muntanyes 

Esboços 


EI  Pastor 


i 


Oh,  pastor  bon  pastoret 
missatger  de  les  muntanyes, 
que  t'adorms  cantant  cançons 
prop  les  viles  totes  blanques... 

Oh,  pastor  que  ningú  sab 
l'hermosor  d'eixos  paratges^ 
i  els  misteris  de  la  nit 
en  la  inmensa  serralada... 

L'aire  porta  un  gust  de  cel 
que  s'imposa  dintre  l'anima... 
quina  olor  de  romanins 
i  de  menta  amb  la  rosada... 

Tu  t'enfiles  als  cimalls 

per  trovar-te  el  cor  ben  ampla, 

i  resant  de  cara  el  cel 

al  entorn  neixen  flors  blanques 

I  les  portes  al  altar 
a  la  Verge  Inmaculada, 
qu'ella  tot  ho  vol  ben  pur, 
com  la  neu  de  les  muntanyes... 

Quina  ditja  oh,  von  pastor, 
tu  que  al  cim  tens  l'estimada 
que  t'espera  bo  i  cantant, 
i  tu  també  sempre  cantes... 

Les  cançons  que't  va  ensenyar 
d'infantó  ta  bona  mare, 
prop  de  la  capella  humil 
d'on  pastures  la  remada... 


L'hermiía  solitària 


Salut  hermita  encisera 
qu'ets  posada  al  mitj  del  vent, 
i  reps  llamps  de  les  tampestes 
quan  bruela  el  firmament. 

Ets  rònega,  i  engalanes 
els  paratges  embaumats, 
i  ets  ensemps  ma  companyona 
en  aquestes  soletats... 


Ets  tota  pobrica  i  vella; 
mes  tents  excelsa  bellor; 
per  xo  a  dintre  tes  penombres 
hi  vinc  a  explaiar  mon  cor... 

I  ajuntat  en  ton  misteri, 
canto  i  reso  qu'es  conçol, 

i  tol  somriu  amb  mes  vida, 
i  em  reflexa  un  raig  de  sol... 

Quina  llum  mes  clara  i  viva, 
quina  inmensitat  d'espai... 
fins  les  voires  cotonoses 
semblen  de  neu  en  desmai... 

I  veig  ma  dolça  vileta 
amb  son  cloqueret  sencill. 
i  apar  que  anyorat  me  cridi 
amb  l'amor  de  mare  a  fill... 

Oh,  ma  vileta  xamosa 
qu'escampes  olor  suau; 
m'has  enrobustit  la  vida 
sota  d'aquest  cel  tan  blau... 

Cel  que  llumena  ma  pàtria 
com  el  color  de  la  mar, 
i  com  l'ona  escumejanta 
es  seré,  es  pur,  i  clar... 

I  també  t'enyoro  sempre 
vila  de  mes  il•lusions 
pel  record  que'm  tens  de  pàtria 
i  de  la  mare  el  petons 

Plau-me  veure't  des  la  serra 
bo  i  sentint  el  rossinyol, 
i  seguint  a  la  ramadà 
trenar  rims  qu'em  son  conçol. 

I  trescant  per  les  muntanyes 
i  en  l'alta  hermita  fent  nit, 
el  meu  cor  se  m'ajeganta 
i  s'esplaia  l'esperit... 


Foní-misíeri 


Raja  tan  pura  i  tan  clara, 
i  el  seu  doll  es  tan  frescal, 
que  sembla  una  ona  de  càntics 
de  cel,  que  al  esperit  plau 

Raja  tan  dolça  i  divina 
que  gonfla  el  cor  de  qui'n  beu; 
deixa  flaires  per  on  passa, 
i  escampa  perles  arreu... 

Es  l'eterna!  Font-misteri 
que  raja  de  dia  i  nit; 
no's  cansa  mai,  i  la  vetllen 
els  estels  de  l'infinit... 

Es  una  font  milenaria, 
que  raja  serres  avall, 
i  fructifica  a  les  terres 
d'aquella  menuda  vall 

Quina  excelsa  transparència, 
quin  cel  blau  i  lluminós, 

el  meu  esperit  se  aixampla 
quan  Taire  li  porta  olors. 

I  amb  les  flors  de  l'encontrada 
de  color  i  flaire  fi, 
s'hi  apedreguen  les  docelles 
tots  els  dies  el  mati... 

I  de  flors  s'ompla  la  pica, 
i  es  remullen  bojament, 
i  l'aigua  que  sempre  brolia 
fresseja  amorosament... 

Raja  pausada  i  serena 
com  un  ritme  divlnal; 
es  un  cant  que  ve  dels  àngels 
de  la  volta  sideral... 

No  es  la  font  de  l'amargansa 
es  la  que  ve  des  del  cel 
i  te'l  gust  de  la  rosada 
com  la  bresca  en  te  de  mel... 

Adéu,  la  font  misteriosa 
plàcida  sempre  en  ton  raig, 
que  ja  tinc  l'ànima  forta... 
Ja  tornaré  un  altre  maig. 

Bosquerols  d'aquestes  comes 
que  viviu  amples  de  cor 
oïnt  els  tocs  de  campana 
i  en  pau  do  Nostre  Senyor... 

Resteu  sots  el  cel  blavíssim 
que  jo  retorno  a  ciutat... 
Adeu-siau  i  a  reveure 
Pirineu  i  Montserrat. 


^<r^^^^^^ 


Àngel  Guimerà 


Qui  no  coneix  al  gran  poeta;  qui  es,  del  mes  gran  al 
mes  xic,  que  al  pronunciar  aquest  nom  no  assaboreig  tot 
el  regust  que  dintre  d'ell  porta  amb  un  sentit  respecte  vers 
aquest  home  venerable;  aquest  home  que  amb  tot  i  portar 
el  seu  cap  cobert  amb  la  blancor  de  la  neu,  serva  dins 
del  cor  tot  el  caliu  i  la  energia  de  la  jovenésa,  causant 
l'admiració  dels  vells,  i  fent  que'l  venerem  respectant-lo 
com  a  un  apòstol  els  joves? 

La  seva  pensa  constant-ment  en  producció,  hens  ha  fet 
conèixer  des  de  la  comèdia  al  drama,  des  de  la  prosa  a  la 
poesia,  les  mes  formoses  produccions  com  son  les  obres 
Terra  Baixa,  Mar  i  Cel,  Maria  Rosa,  Mossèn  Janot,  Lo 
Fill  del  Rei,  El  cor  de  la  Nit,  La  festa  del  blat,  Sol  Solet, 
Gala  Placidia,  Jesús  que  torna.  La  Reina  Jove,  Indibil  i 
Mandoni,  L'ànima  es  meva,  Joan  Dalla,  Alta  Banca  i  altres 
que  han  causat  l'admiració  de  tots  els  catalans. 

Amb  la  poesia,  ens  ha  fet  sentir  les  vibrants  cadències 
patriòtiques,  i  les  dolceses  amoroses,  ja  llegint  la  seva 
insuperable  producció  LAny  mil,  ja  fruint  de  les  tendreses 
de  les  seves  poesies  infantívoles,  quina  dolça  realitat  ha 
fet  que  vejesim  vivants  els  plaents  recorts  de  nostra  infan- 
tesa. 

Perço  aquest  nom,  ha  recorregut  amb  pasmosa  rapi- 
desa tots  el  recons  del  nostre  poble  i  ha  passat  les  fron- 
teres; perço  ha  sonat  i  sonarà  sempre  junt  amb  el  nom 
dels  mes  preclars  poetes,  per  no  morir  i  viurer  eternament 
al  entorn  nostre  com  un  alé  per  donar  exemple  i  energia  a 
les  generacions  presents  i  futures;  com  un  recort  inmortal 
del  seu  pas  per  la  terra. 

Davant  les  sepultures  dels 
Reys  Catòlichs  a  Granada 


Escolteu!...  Mitja  nit.  Per  les  arcades 
hont  jauen  les  imatges  oblidades 
d'Isabel  de  Castella,  d'En  Ferran  d'Aragó, 
han  rodolat  les  dotze  batallades 
ab  gemegant  ressò. 

Estesos  en  la  freda  sepultura, 
dormen  los  Reys,  voltats  de  nit  obscura. 
De  cop,  los  ulls  sens  nines  obra  En  Ferran  sever, 
y,  girantse  en  lo  llit  de  pedra  dura, 
li  parla  a  sa  muller. 

—Ma  esposa,  nia  Isabel:  sóch  jo  qui't  crida, 
com  en  les  nits  d'esplay  sobre  la  vida, 
llavors  que,  unint  los  regnes,  uniren  nostre  còs; 
que  sento  e^glay  de  vèuret  adormida 
quan  jo  no  íinch  repòs. 

Puix  l'ayre  brunz  portantme  de  Castella 
clam  d'enemichs  contra  ma  pàtria  bella, 
y  sento  com  gemeguen  los  tristos  catalans: 
que  l'estrella  d'Espanya  es  sols  estrella 
pel  front  dels  castellans. 


En  aquestes  poesies  hem  respectat  la  ortografia  del  autor. 

«De  pau  y  amor  farem  lo  maridatge; 
igual  seran  lo  teu  y'l  meu  llinatge», 
diguérem:  y  la  iglesía,  tot  joya,  ens  benehí. 
Y  ara  fan  nostres  fills  lo  germanatge 
d'Abel  i  de  Caí! 

De  tossal  en  tossal,  ferint  sens  treva, 
ma  raça  enllà  y  ensà  la  raça  teva 
contra'ls  alarbs  bregaven,  los  regnes  acostant; 
y  en  lluyta  a  Casp,  ta  casa  fou  la  hereva 
lo  pacte  preparant. 

Present  a  nostra  boda  consagrada 
volgué  fernos  d'amor  nostra  fillada; 
y  ab  bèüca  escafandra  cobrintse'l  noble  front, 
d'un  mar  de  sanch  tragueren  a  Granada, 
y  d'altre  mar  un  món. 

Mes  tants  afanys  y  angoxes,  tanta  febre, 
tanta  sanch  y  suors  y  planys  per  rebre 
l'un  poble  al  altre  poble,  bé'n  són  malaguanyats; 
que  un  jorn  y  altre  jorn  s'axampla  l'Ebre 
y'ls  gols  són  esborrats. 

Despertat,  donchs;  alçat  del  llit  i  mira; 
que  la  lley  d'amor  es  Iley  de  ira 
y  sol  a  dalt  del  trono  ton  poble  s'ha  assentat, 
al  meu  poble  dexanli  la  cadira 
hont  sèu  l'ajusticiat! 

Vermedors  de  mes  glòries  lo  llençaren 
per  terra,  eneoperbits  lo  trepitjaren 
volent  sa  sava  esprémer  com  els  rahims  del  cup; 

y  arran  del  cor  la  llengua  li  tallaren. 
Qu'estrany,  si  sanch  escup? 

Del  llibre  de  sos  furs  ne  feren  presa 
guarnintse'l  jaç  dels  fulls  d'exa  grandesa; 
y  en  ell,  cobrint  ses  Hagués  d'un  troç  del  meu  peno, 
s'hi  revolca  y  badalla  en  sa  peresa 
l'escarransit  lleó. 

Mes  jo  sé  prou  qu'enrera  ma  fillada 
torna  a  girar  la  vista  esperançada 
y,  recordant  als  avis,  hi  truca  en  sot  escuts; 
que  axeca'I  front  devant  sa  lley  cambiada 
per  la  lley  dels  vençuts. 

Qui  sab,  muller,  si  Deu  en  l'altra  vida 
la  unió  feta  en  la  món  no  ha  benehida. 
que'en  nostres  esponsalles  lo  càlzer  me  semblà 
ésser  la  copa  de  verí  servida 
a  Carles  mon  germà. 

Qui  sab  si  allà  en  lo  cel  clamen  alhora, 
de  genolls  davant  Deu,  justícia  i  fóra, 
plorant  lo  príncep  Carles  y  ta  germana  ab  ell, 
y'l  càstich  pels  botxins  encar  implora 
l'odiat  comte  d'Urgell. 

Qui  sab  si  al  séu  costat  resta  acoblada, 
pregant  també  justícia,  la  gentada 
que  ha  mort  a  Catalunya,  cridant  la  llibertat: 
y  ab  ella  està  la  Verge  ab  flors  voltada 
de  Núria  y  Montserrat. 

Qui  sab  si  Den  ab  sa  mirada's  troba, 
y  ha  compadit  la  Catalunya  nova, 
y,  pels  grillons  desferne,  sa  dessra  Teyna  llu 
qu'esmolaren  Clan's  y  Casanova, 
y  vol  danarla  a  algú! 

Ma  esposa!  Ma  Isabel...— Tal  li  parlava 
a  la  Reyna  En  Ferran  Y  ella  enfonsava, 
quedantli'l  cor  de  pedra,  lo  cap  en  lo  coxí!... 
La  gent  que  mana  a  nostra  gent  esclava 
també  respon  axí. 


Cant  de  la  Raça 


Al  bressol  de  la  Pàtria 
s'hi  troba  un  nou  infant. 
Els  avis  tot»  moriren: 
la  raça  va  endavant. 
El  sol  vermell  apunta, 
la  lluna's  va  apagant. 
La  mare  vetlla  y  fila 
el  bressol  engronxant. 
— Bim  bam,  bim  bam— 
ab  veu  que  surt  de  l'ànima  cantant. 

«Oh,  fill  de  mes  entranyes, 
els  pits  tinch  abundants. 


(1) 


(1)    Del  drama  «L'ànima  es  meva». 

Ta  Terra  serà  teva, 
que  a  tu  no't  mataran. 
Sos  hèroes  y  sos  martres 
fins  morts  s'axecaràn. 
Jo  filo  la  bandera 
els  dits  mullats  de  sanch.» 
— Bim  bam,  bim  bam— 
ja  sento  la  bandera  espetegant. 

La  mare  bressa  y  canta; 
el  nin  la  va  escoltant. 
«Minayres:  vinga  ferro, 
que'l  dia  ja  va  entrant.» 
La  farga  ja  s'arbora 
y'l  mall  va  repicant. 
Les  eynes  de  la  guerra 
ab  quin  dalit  que's  fan! 
— Bim  bam,  bam,— 
y  al  entorn  les  espurnes  van  saltant. 

La  lluna  sembla  morta 
al  front  dels  mussulmans. 
El  nin,  les  mans  enlayre, 
va  ab  la  mare  cantant. 
Rebaten  les  campanes 
per  montanyes  y  plans; 
les  armes  espeteguen; 
fins  les  dones  s'hi  fan. 
— Pim  pam,  pim  pam,— 
y'l  sol  ja  es  nostre  en  mig  del  cel  triomfant. 

Los  emigrants  que  tornen 


Lo  trasatlàntich  corre,  pel  vent  empès. 
Torna  de  l'Argentina:  may  que  hi  anés. 
La  nit  es  tenebrosa  y'l  mar  es  brau 
y  alça  l'esquena  l'aygua  sota  la  nau. 
Mes  lo  mariner  canta:— No  tingueu  por, 
que  anem  a  Catalunya,  pàtria  del  cor.— 
Quan  les  ones  s'aplanen,  ja  prou  resar, 
y  surt  el  sol  alegre  sobre  del  mar. 
Poch  a  pòch  a  cuberta  tothom  hi  acut. 
Que  Deu  ens  dó  bon  dia.— Company,  salut.— 
Són  catalans  que  un'hora  per  l'or  cegats, 
de  sa  llar  se  n'anaren,  malaguanyats! 
Y,  pobre  com  sortia  tota  la  gen, 
la  torna  a  casa  seva  1'  anyorament. 
Y'l  trasatlàntich  vola  cap  a  llevant 
y  homes  y  dones  parlen  sardanejant. 
—Fins  te  trobo  més  jove— diu  un  marit. 
— L'ayre  de  casa  nostra  que  ja  he  sentit. 
—En  què  penses,  Antònia,  que't  veig  plorant? 
—Penso  en  la  pobre  mare  qu'està  esperant. 
—Les  campanes  del  poble  jo  he  ohit  dormint, 
pel  bateig  del  fill  nostre  que  va  venint. 
—Jo  penso  que  s'acosta  la  festa  gran! 
—Festa  major,  que  alegres  tots  hi  seran. 
—Jo  penso  en  les  caceres  de  bon  matí. 
—Jo  encare  vull  la  mona  del  bon  padri. 
—Jo  vull  ballar  a  plaça.— Jo  als  envelats. 
—Jo  vull  el  ball  de  coques.— Jo'l  dels  casats 

—Jo  texiré  altra  volta,  que  soch  traçut. 

Catrich,  catrach!  Diumenge  l'arròs  perdut, 

—Jo  tornaré  a  fer  puntes,  flors  y  llacets. 

Catrich,  catrach!  Ja  sento  ballà'ls  boxets.— 

Mes  tot  d'una  glateixen  ab  força'ls  cors 

y  de  cop  ja  no  ballen  los  balladors 

y'ls  cants  de  les  sardanes  ja  s'han  callat, 

que  al  lluny,  sobre  les  aigües,  surt  Montserrat. 

Escolteu  la  sirena  quin  bram  de  boig! 

Lo  passatge  que  alegre!  Quins  crits  de  goig! 

—Ja  som  a  casa  nostra,  que'ns  veu  d'enllà! 

La  nostra  aymada  terra  ja  estén  la  mà! 

May  més  la  nostra  pàtria  la  dexarèm 

y  en  la  terra  hont  nasquerem  hi  morirèm! 

Que  visca  Catalunya!  Companys,  ja  hi  som! 

Visca!  Per  sempre  visca!- crida  tothom. 


^ 


Apclcs  Mestres 

(Meshe  en  Gai  Saber) 


En  un  dels  homenatges  publicats  per  Catalunya  Lite- 
rària, dic  parlant  d'aquest  popular  poeta:  «Parlar  d'en 
Apeles  Mestres,  és  parlar  del  poeta  català  més  poeta  dels 
qu'en  la  actualitat  trepitgen  terra  catalana»  i  no  vaig  des- 
encaminat al  dir-ho,  puig  aquest  admirable  cantor  de  les 
belleses  de  la  Natura;  el  creador  de  les  formoses  poesies 
de  platja  i  deJs  enèrgics  poemes  Flors  de  Sang,  ve  a  ser 
en  la  nostra  terra  com  un  Campoamor  en  terres  catella- 
nes.  I  dic  Campoamor,  perquè  la  seva  poesia  té  una  gran 
semblança  amb  la  del  gran  poeta,  prò  porta  en  sí  una  més 
marcada  virilitat  que  aquella,  puig  al  ser  escrita  amb  la 
parla  nostra,  pren  un  altre  energia  que  no  tindria  amb 
llengua  castellana. 

Sols  llegint  les  seves  obres,  pot  fer-se  un  la  complerta 
visió  de  lo  que  veritablement  és  la  personalitat  d'aquest 
poeta  i  dibuixant  d'una  pessa. 

Té  estrenades  moltes  obres  teatrals  com  són:  La  Ro- 
sons,  Picarol,  La  barca,  La  Sirena,  La  nit  de  Reis,  La  pre- 
sentalla,  Margaridó,  L'honor.  Qüento  de  Nadal,  Ceguera, 
UAvi,  Lestiuet  de  Sant  Marti,  i Justícia!,  La  barca  dels 
afligits.  La  viola  d'or,  i  altres,  moltes  d'elles  amb  musica 
dels  principals  compositors  catalans. 

Ha  publicat  els  llibres:  Avant,  Microcomos,  La  nit  al 
bosc,  Idilis,  Cants  íntims,  La  garba,  Noves  balades,  Llibre 
d'hores,  Pom  de  cançons,  Abril,  Llibre  d'or  i  altres. 


Fou  proclamat  Mestse  en  Gai  Saber  l'any  1908,  i  té 
premiades  en  els  Jocs  Florals  de  1915  les  seves  poesies 
Flors  de  Sang. 

L'obra  d'aquest  gran  poeta,  és  de  les  que  deixen  un 
grat  record  inesborrable,  per  ço  amb  tota  veneració  l'hi 
faig  ofrena  del  meu  més  sincer  homenatge. 

Semprevives 


(*) 


Endreça 

La  Sempreviva  és  la  flor 
que  fins  morta  y  tot  no  mor; 
viva  és  or  y  morta  és  or, 
or  sempre,  sempre! 

Ni  sa  corola's  marceix 
ni  son  perfum  s'esvaheix; 
humil  flor  d'ermot,  floreix 
ab  vida  eterna. 

dPer  què  em  fem  símbol  de  mort 
si  és  la  vivor  del  record, 
si  és  l'emblema  de  lo  fort, 
de  lo  immutable? 

Quan  tota  fulla  ha  caygnt, 
quan  tot  cos  s'ha  corromput, 
ella  viu  com  ha  viscut; 

és  flor  de  sempre! 

Per  xó,  devot  teu  fervent, 
ja  que  no  un  bell  monument, 
t'ofereixo  aquest  present 
de  Semprevives. 

(*)    Del  llibre  per  publicar  «Semprevives». 


Lo  qu'avuy  són  carrers  y  cases  y  empedrats 
altre  temps  era  un  mar  d'espigues  y  roselles; 
l'iglesia,  en  solitut,  s'aixecava  entre  els  blats, 
y's  fonien,  volant  per  damunt  dels  sembrats, 
la  veu  del  campanar  y  el  xisclar  d'oronelles. 

Tot  era  llum  y  espay  y  repòs  y  sentors, 
catifa  de  verdor  quan  l'Abril  perlejava, 
onejanta  mar  d'or  d'armonioses  remors 
quan  reya  el  sol  de  Maig  fent  florir  nous  amors 
y  el  de  Juny  flamejava. 

Eren  els  camps,  dormint  a  un  pas  de  la  ciutat, 
despertantse  els  matins  al  sò  de  la  campana 
cantant  al  pic  del  sol  un  cant  d'etermitat 
ignorant  que  prop  d'ells  hi  hagués  Humanitat 
y  prop  d'ells  abrusés  la  febre  ciutadana. 

Al  través  dels  sembrats,  seguint  un  caminet 
que  semblava  fressat  pel  va  y  vé  de  formigues, 
avançàvem  tots  dos.— Tu  y  jo,  sols,— de  brasset, 
fent  pomells  de  llacsons,  cugula  y  gamomet 
y  roselles  de  foch  y  daurades  espigues. 

Y  declinava  el  Sol  en  el  gran  cel  serè 
convidant  als  sembrats  a  una  santa  dormida; 
y  en  veu  baixa,  ab  fervor,  parlan...  no  sé  de  què 
—tal  vegada  d'amor...  tal  vegada  de  re,— 
semblàvem  sacerdots  del  temple  de  1a  vida. 

i  Oh,  llavors,  quina  pau  en  la  terra  y  el  cel! 
iQue  corpresos  y  ungits  de  gaubançt  ens  sentíem!... 
Damunt  nostre  la  nit  estenia  son  vel, 
salmodiaven  els  grills.  .  apuntava  un  estel... 
iy  érem  feliços!...  jY,  ay,  tal  volta  no  ho  sabíem! 

Ha  passat  temps,  molt  temps.  —  Lo  qu'aquells  anys  pas- 
eren  camps  formenters  y  planura  daurada,  [sats 

avuy— sense  llacsons  ni  roselles  ni  blats— 
avuy  són  tot  carrers  y  cases  y  empedrats... 
íTu  ets  morta  y  enterrada!... 


iOh,  el  primer  bés,  el  bés  tan  suspirat, 

aquell  esclat  de  glòria, 
el  bés  esbojarrat  y  xardorós 

que'm  va  abrusar  la  boca, 
que  vaig  donarte  en  un  transport  d'amor 

darrera  aquella  porta!... 
iOh,  el  primer  bés,  que'm  féu  en  un  instant, 

el  més  feliç  dels  homes! 


iOh,  el  darrer  bés,  aquell  que  vaig  posar 

sobre  ton  front  de  morta, 
aquell  bés  dolorós,  sense  retorn, 

que'm  va  glaçar  la  boca, 
aquell  bés  silenciós  que't  vaig  donar 

al  bell  peu  de  la  tomba!... 
i  Oh,  el  bés  darrer,  qu'en  un  instant  em  féu 
l'home  més  infeliç  de  tots  els  homes! 

Aquell  vestit  bonich  que  duyes  I  ulíim  cop 

qu'hem  anat  al  teatre, 
icòm  poder  sospitar  que  l'haguessis  de  dur 

sols  un'altra  vegada! 

iQue  l'haguessis  de  dur  rodejada  de  flors, 

immòvil,  erta  y  pàlida, 
per  empendre  el  camí  vers  el  país  d'ont  may 

ningú  ha  tornat  encare!... 

Aquell  vestit  bonich  que  duyes  l'últim  cop 

qu'hem  anat  al  teatre, 
ipobre  vestit  bonich,  pensar  que  no  era  més 

que  ta  pròpia  mortalla! 


La  grotesca  y  maligna  calavera 

resseca  y  descarnada 
la  del  buyt  costellam  y  conques  buydes, 

la  del  riure  sarcàstich, 
que  com  vil  histrió  salta  y  garabeja 

tot  blandint  una  dalla; 
la  insolent  y  burleta  calavera 

de  les  dances  macabres, 
aqueixa  no  és  la  Mort. 

La  Mort  és  digna 

y  és  noble  y  justa  y  santa; 
no  riu  ni  gesticula.  Silenciosa 

ab  sos  dits  clou  uns  parpres. 
ab  son  bés  clou  uns  llavis,  y  detura 

un  cor  cansat  de  batre. 
Es  el  remey  de  tots  els  mals,  la  hostesa 

que,  oferintli  posada, 
al  viandant  fatigat  diu  amorosa: 

«iJa  has  trescat  prou:  descansa!» 


* 
*    * 


Pensaves  en  els  altres 

molt  més  qu'en  Tu  mateixa; 

visitaves  malalts, 

aconsolaves  penes, 

prodigaves  consells, 

socorries  misèries; 

feyes  el  bé  pel  bé 

sens  mirar  a  qui'l  feyes, 

sens  demanar  en  pach 

ni  agrahiment  sisquera. 
Eres  rica  d'amor  y  de  pietat 
y  en  feyes  bona  almoyna  y  a  mans  plenes. 

Aixís,  sempre  ab  pas  ferm, 
has  passat  per  la  terra, 
com  els  estels  errants, 
qu'el  firmament  travessen. 
Passen...  però  al  passar 
iquín  rastre  lluminós  deixen  enrera! 


Tot  sol  ob  el  meu  dol  no  estic  may  sol; 
el  dol  és  bon  company;  cap  com  el  dol. 

No'm  deixa  un  punt;  ell  va  per  tot  ont  vaig; 
és  mon  fidel  servent  en  tot  quant  faig. 

Ell  m'ajuda  a  evocar  antichs  records; 
ell  plora  ab  mi  si'm  veu  plorar  pels  morts. 

Junts  passegem  pels  vells  paratges  ont 
ma  ditxa  ha  passejat;  ell  sab  quins  són. 

Sobre  l'ala  del  somni,  cada  nit, 
volem  junts  pels  jardins  del  infinit. 

Y  ni  en  la  freda  tomba  em  deixarà: 
el  dia  que  jo  mori  ell  morirà. 


Ventura  Gassol 


Nat  a  la  Vila  de  la  Selva  del  Camp  de  Tarragona  l'any 
1894,  va  cursar  els  seus  estudis  en  la  Universitat  Ponti- 
fícia de  Tarragona,  estudiant  les  Humanitats,  la  Filosofia 
i  la  Teologia,  essent  aquest  el  motiu  principal  de  dolç 
ambent  místic  que  respiren  la  major  part  de  les  seves 
produccions. 

Consagrat  el  seu  esperit  completament  a  la  nostra  Li- 
teratura, vingué  a  Barcelona  a  l'edat  de  vint  anys,  on  des 
d'allavors  el  seu  nom  ha  sonat  en  molts  dels  nostres  con- 
cursos literaris,  cridant  especialment  l'atenció  les  seves 
traduccions  dels  clàssics  publicades  en  diverses  revistes, 
mostrant  una  especial  preferència  per  Horaci. 

Porta  publicats  dos  llibres  de  versos  un  d'ells  Àmfora^ 
un  conjunt  de  sentides  poesies  que  porten  marcat  un  sen- 
timentalisme, que's  nota  especialment  amb  la  Elegia  Tar- 
doral,  del  seu  segon  llibre  La  Nau. 

Dedicada  en  l'actualitat  la  seva  atenció  al  teatre,  ha 
estrenat  amb  èxit  sorollós  el  seu  poema  dramàtic  en  tres 
actes  i  en  vers  que  porta  per  nom  La  cançó  del  vell  Cabres 
i  té  en  preparació  un  drama  de  caràcter  llegendari  i  cl 
seu  tercer  llibre  format  amb  un  triat  conjunt  de  versos  d'fl- 
mor,  que  serà  publicat  properament. 

Cabelleres  vellutades 


Cabellera  vellutada 
de  Jesús  Crucificat, 
qui  ets  ungida  i  amarada 
de  penumbra  i  soletat 

tú  qui  dolça  i  compadida 
d'aquest  vell  Sant  Crist  desnú, 
et  reclous,  tota  la  vida, 
en  l'oblid  de  l'àngel  brú, 

compadeix  al  qui  adelera, 
en  el  clam  dònam  l'oblid 
d'aquella  altre  cabellera 
qui  em  turmenta  dia  i  nit. 

Era  negra  i  tenebrosa 
i  odorant  de  la  fortitut 
i  volava'l  vent  conmosa 
com  un  bell  serpent  hirsut. 

Joventut  adelerada, 
cobejant  un  nou  turment 
sota  el  dol  de  la  diada 
la  seguia  impenitent. 

La  ciutat  tota  brogia 
de  la  gran  generació 
qui  contrista,  hi  revivia 
la  tragèdia  del  Senyo. 

Mes  d'aquella  gran  història 
de  Jesús  Crucifcat 
n'obscuries  la  memòria, 
cabellera  de  pecat. 

Que  eres  negre  i  tenebrosa 
com  aquella  del  Crist  nú, 
i  la  gent  era  conmosa 
quan  te  veien  voltà  a  tú. 

Bell  comens  de  la  recança 
ja  em  sotjoua  el  puniment, 
iqui  en  pogués  habé  oblidança 
d'aquella  hòrrida  serpent! 

Novament  resplendiria 
cambra  meva  de  claror 
i  a  la  nit  hi  fora  pia 
la  tenebra  del  Senyor. 

Oh!  la  meva  cambra  austera, 
violada  amb  tal  despit, 
per  aquella  cabellera 
que  no  puc  donar  a  oblid. 

A  les  nits  de  més  paüra, 
jo  la  veig,  millor  que  mai, 
desinvolta  en  la  foscura 
i  esplandint-hi  el  fer  esglai. 

I  la  sento  remorosa, 
que  s'atansa  cap  a  mi, 
com  un  ala  d'au  negrosa, 
qui  m'augura  mala  fi. 

I  si  en  vull  fugi  amb  recança 
i  encoman  l'ànima  a  Déu, 
ioh  divina  esgarrifança, 
me  la  sento  dintre  meu! 

I  allavors  soc  l'au  negrosa 
i  so  el  bell  i  hirsut  serpent 
i  el  pecat  i  l'ombra  afrosa 
i  so  el  goig  i  so  el  turment. 

M'aconhorta  l'esperança 
de  que  a  l'hora  de  la  mort 
podrà  haber  la  deslliurança 
del  turment  d'aqueix  record. 

I  gaudir  d'aquella  umbría 
qui  fa  amable  i  qui  fa  pia 
d'una  dolça  pietat, 
cabellera  vellutada 
de  Jesús  Crucificat. 


Càntic  nou 


Floreixin  els  bordons  a  nostres  dits! 
sonin  com  un  flautat  les  nostres  venes! 
que  al  fons  dels  nostres  pits 
ens  han  nascut  noranta  nou  sentits 
i  hem  vist  una  llum  nova  a  les  carenes. 

Els  núvols  han  plogut  gotas  de  sang, 
els  roserars  tots  s'han  desclòs  alhora 
i  el  nostre  corser  blanc 
per  damunt  de  les  flors,  la  pols  i  el  fang 
s'ha  perdut  com  un  foll  núvols  enfora. 

Aquells  camins  que  feia  jo  als  cimals 
en  companyia  de  la  teva  imatge, 
ara  els  vull  fer  reals 
amb  tu  que  ets  plena  de  sentits  carnals 
i  ets  el  començ  i  el  fi  del  meu  viatge. 

I  ara  que  als  nius  ja  piulen  els  moixons 
i  els  arbres  ja  brotonen  i  tu  em  crides: 
—què  hi  ha  dintre  els  brotons?— 
et  diré:— El  matetx  que  en  el  teu  fons 
hi  ha  mil  fruits  de  passió,  mil  vides. 

No  te  les  sents  a  dintre  teu  de  ple 
com  criden  amb  la  veu  enrogallada: 
— Treieu-nos  del  no-re, 
mare  dels  ulls  tranquils  i  el  front  serè, 
que  volem  veure  el  cel  i  l'estelada?— 

Deslliura'ls  de  turment  i  de  neguit. 

N'hi  ha  prou  amb  que  en  diguis  la  paraula: 

és  dels  teus  fills  el  crit, 

senten  mancar  l'escalf  del  nostre  llit 

i  la  claror  del  volt  de  nostra  taula. 

Amada,  arrenca'ls  ja  de  dintre  teu, 
no  deixis  que  s'asseqnin  de  tristesa, 
que  sense  l'amor  seu 
qui  és  que  ens  muniria  de  la  neu 
i  de  l'hivern  gebrat  de  la  vellesa? 

Elegia  tardoral 


Homo  homini  frater  in  pàtria 
I 

Amic  de  ciutat, 

beat  el  déu  que  et  mena  a  la  muntanya. 
No  t'hi  podia  dur  pas  millor  temps, 
ni  cap  altra  hora  fóra  més  sagrada. 
Al  cel  ja  es  sent  el  tomb  de  la  tardor 
i  estem  al  caure  d'una  dolça  tarda 
Sota  el  portal  obert  al  vianant 
l'amistat  t'hi  farà  l'estada  amable 
i  l'olor  de  les  fruites  del  canyís 
que  ja  comencen  d'ésser  arrugades. 
Ara  és  el  temps  quan  abelieix  el  camp, 
que  una  claror  d'or  vell  tot  ho  amara 
i  les  llums  s'endolceixen  a  l'esguard 
i  fins  la  mar  té  una  blavó  esblaimada. 
Al  pla  negreja  el  verd  àvellanar 
i  les  vinyes  ja  hi  són  mig  apagades 
i  pel  damunt  hi  sura  el  polsim  blanc 
dels  olivers  de  testa  aureolada. 
Ara  és  el  temps  que  t@rna  poc  a  poc 
aquell  silenci  greu  de  les  muntanyes. 
El  cant  de  les  plegades  ja  hi  ha  mort 
i  els  vremadors  ja  són  en  terra  estranya. 
Ara  s'hi  torna  ja  a  sentir  de  nou 
el  dring  llunyà  de  relles  i  d'aixades. 
Ara  els  ocells  no  temeran  ja  pus: 

a  parelles  les  merles  endolades 

et  passaran  a  frec  a  frec  de  mans 

i  veuràs  com  s'ajoquen  refiades, 

la  pota  en  l'aire,  el  cap  esplomissat 

ben  acotxat  dessote  de  les  ales. 

Veus  aquesta  ombra  que  envaeix  el  pla? 

Es  d'aquella  carena  més  llunyana; 

suara  era  una  flama  de  ponent, 

ara  és  fina  com  l'ombra  que  en  devalla, 

ara  el  capvespre  l'ha  cubert  d'un  vel 

de  setí  fi  i  de  seda  amoratada. 

No  sents  quina  dolçor  baixa  del  cel? 

Som  ai  tombar  de  l'hora  més  sagrada, 

s'atansa  aquell  instant  de  la  tristor 

i  de  les  cobejades  enyorances. 


II 


Veus  aquests  cims  i  aquella  llum  enllà 

i  els  camps  i  aquella  mar  ara  llunyana? 

Em  veus  a  nií?  Doncs  jo  soc  ton  germà 

en  Catalunya  nostra  mare  pàtria. 

I  aquesta  pàtria  que  ara  veus  tan  gran, 

ai  dolò!  és  una  pàtria  encara  esclava. 

No  veus  aquell  pagès  darrera  el  bou? 

L'amor  li  té  la  taula  ja  parada, 

mes  l'amor  i  la  taula  i  ell  i  el  bou 

tots  són  esclaus,  ja  ho  foren  els  llurs  pares. 

No  sents  sota  el  rafal  del  mas  veí 

aquella  mare  jove  com  hi  canta? 

Ella  i  el  fill  que  bressa  són  esclaus. 

Escolta,  si  no,  el  cant.  Quina  tonada! 

Veus  al!à  al  lluny  devora  de  la  mar 

un  monument  de  roca  eternitzada? 

Es  la  Seu  on  reposa  el  nostre  rei 

tan  alt  i  dret  i  fi  com  una  espasa. 

Mes,  oh  cendres  del  rei,  no  desperteu, 

que  com  nosaltres  també  sou  esclaves. 

Altres  cendres  de  reis,  i  catalans, 

per  aquest  sòl  de  Déu  són  escampades: 

esperen  que  una  veu  eleni  fort 

i  es  remouran  en  flames  arborades, 

que  sota  de  les  cendres  hi  ha  el  caliu 

que  ha  d'abrandar  la  pàtria  banda  a  banda. 

Oh  tu  pagès  que  cantes  resignat! 

Deixa  el  mantí  i  penja  ja  l'aixada 

i  a  trenc  de  jorn  empunya  bé  la  falç 

segant,  tot  tu  t'has  de  sentir  un  altre. 

Desferma  el  bou  i  a  cada  cap  de  corn 

dues  teies  hi  siguin  abrandades. 


f^n4i^^él_4dU/^. 


I 


J 


Ignasi  Iglesias 


L'Ignasi  Iglesias  és  un  poeta  líric  com  pocs  n'hi  ha  que 
puguin  igualar-lo.  Ell  és  un  veritable  dominador  de  la 
poesia  amb  la  que  hi  juga  a  mida  del  seu  gust,  assolint  a 
moments  els  límits  més  enlairats  del  lirisme;  ell  és  també 
el  consumat  dramaturg  que  porta  en  les  seves  obres  uns 
sentiments  tan  francs  i  nobles  que  de  primer  moment  ja 
dominen  la  sensibilitat  popular,  per  la  naturalitat  amb  que 
son  presentades.  Les  més  conegudes  són:  El  cor  del  poble ^ 
La  Mare  eterna,  Les  garses,  Joventut,  La  senyora  Marieta 
i  Nostra  Parla. 

L'art  de  l'Ignaci  Iglesias,  potser  és  el  més  difícil  de  jutar, 
molts  que  han  volgut  fer-ho  han  sofert  sensibles  equivo- 
cacions en  volguer  esplicar  el  sentit  veritable  dels  seus 
escrits,  puig  han  vist  en  ell  a  un  poeta  exaltat,  a  un  es- 
criptor excessivament  social,  i  no  han  sabut  compendre  el 
pur  reflexe  dels  sentiments  del  seu  cor.  Ell  no  és  més  que 
un  poeta,  prò  no  un  poeta  per  força,  no  un  d'aquests  que's 
creuen  ser-ho  i  no  són  més  que  uns  fabricants  de  versos 
sense  poesia  i  sense  sentit  que  només  entenen  un  poeta, 
el  que  escriu  estrofes  i  més  estrofes,  com  una  màquina 
versificadora;  ell  és  ei  poeta  que  en  cada  paraula  posa  un 
boci  de  l'ànima  i  en  cada  ratlla  un  bateg  del  seu  cor. 
Aquest  és  el  veritable  Ignaci  Iglesias  i  no  el  que  molts 
han  cregut,  fos  o  no  per  conveniència. 

Les  poesies  que  d'ell  publiquem  en  són  una  veritable 
prova,  puig  hem  triat  entre  les  seves  produccions  les  que 
sens  ésser  molt  conegudes,  porten  dins  d'elles  un  més 
marcat  atreviment  poètic,  millor  dit,  un  més  marcat  re- 
flexe del  que  sent  aquest  gran  poeta. 

La  blavor  del  mar 


Blavor  del  mar,  mirall  fidel 

del  blau  del  cel. 
jOh  com  atraus  al  pescador, 

triomfador, 
amb  cor  d'infant  i  sense  fel! 

Encís  del  mar: 

el  pescador 
deixa,  per  tú,  la  seva  llar 
—que  és  el  seu  blanc  reposador— 
i,  entre'l  teu  blau  i  el  blau  del  cel, 

dut  per  l'atzar, 
tot  ell  devé  espiritual, 

amb  l'ideal 
pur  i  enlairat  com  un  estel. 

Mar  blau,  mar  blau, 
engolidor 
de  la  claror 
que  a  l'home  atrau. 
Mar  blau,  mar  blau, 
refexador 
de  la  negror 
que  al  nostre  cor  ha  fet  esclau. 
El  pensament, 
triomfalment, 
en  la  blavó 
de  l'horitzó 

s'eixampla,  alat, 
I  amb  absoluta  llibertat, 

í  fa  més  pur  al  pescadó. 

|E1  mar  l'atrau, 

tan  blau,  tan  blau! 

La  terra  no. 
Puix  sols  de  lluny  té  la  blavó 

del  seu  anhel; 
puix  sols  de  lluny  s'assembla  al  cel. 

La  seva  llar, 
com  el  seu  cor,  de  cara  al  mar, 

senzilla  i  blanca, 
és  una  flor  que  mai  es  tanca 

rïent  al  sol, 
sempre  en  perill  de  pena  i  dol. 

La  seva  llar 

és  el  seu  port, 

és  el  seu  far 

de  vida  i  mort 
que  vessa  llum  en  la  blavor, 
eternament  encisador. 


Cant  de  vida 


Camtem  victòria,  dona  estimada! 

Ja  tinc  parada 

la  nostra  llar. 
Es  blanca,  blanca;  i  assolellada. 
Talment  diries  que  està  encantada 

mirant  al  mar. 

Cantem  hosanna,  ma  bona  amiga! 

Deixa  que  diga 

qui  no'm  coneix. 
Tot  amant  pobre,  per  molt  que  ho  siga, 
si  pren  exemple  de  la  formiga, 

la  llar  guarneix. 
Riu,  dona  verge,  cor-floridora, 

prometedora 

de  fruit  d'amor. 
Tú,  que  ets  alegre  i  alegradora, 
canta'l  fill  nostre,  que  vé  amb  l'aurora 

del  teu  rubor. 

Mira  la  terra,  que  és  riallera! 

La  Primavera 

m'ha  retornat. 
Ja  no'm  fadigo  ni'm  quedo  enrera, 
tot  i  fent  via  per  la  dresera... 
Ja  m'he  salvat. 

L'ànima'm  sento  forta  i  ardida: 

dret  a  la  vida. 

rient,  em  du. 
Vola  que  v®la,  canta,  agraïda, 
perquè,  amorosa,  l'has  redimida; 

i  ara  és  per  tu, 

tota  per  tu! 


Esplai 


Què  fas,  cor  meu,  que  no  bategues? 
Què  fas,  cor  meu.  que  no  sospires, 
ni,  alabatení,  el  vol  desplegues, 
o  no't  regires, 

com  un  colom,  al  fons  del  pit, 
per  volà,  amunt,  a  l'infinit? 

Que  estàs  parat...?  Que,  potsé,  ets  mort? 
Respon-me,  cor! 

Ton  propi  pes  t'enfonza  a  terra, 

i  en  tu  s'aferra 

el  mal  del  món,  elxelador. 

No  ets  volador! 

No  tens  alè  per  volà  al  cel, 

com  un  estel 

o  un  sol  petit,  vessant  claror' 

Amunt,  cor  meu: 

no't  faci  por 

si  veus  els  cims  coberts  de  neu! 


Aires  de  muntanya 


Ja  som  al  cim  de  la  muntanya 
i  el  sol  tot  just  s'ha  desvetllat. 
Reposa  un  xic,  dolça  companya, 
que  costa  amunt  t'hauràs  cançat. 
Reposa,  amor,  al  tou  de  l'herba, 
que  és  el  coixí  per  tu  millor, 
i  vés  mirant  com  ens  observa 
la  lluna  en  mig  de  la  blavor. 
Guaita,  allà  al  fons,  tota  nevada, 
i  fent  contrast  amb  el  cel  blau, 
com  resplendeix  la  serralada 
amb  la  claror  del  sol  que  hi  cau. 
Jo,  mentrestant,  vull  contemplar-te 
de  fit  a  fit,  al  teu  costat... 
Ja  l'aire  pur  vé  a  acaronar-te, 
descapdellant  ton  pentinat. 
Així  estàs  bé:  d'amor  rendida 
tot  sospirant  de  cara  al  cel, 
i  tot  fruïnt  la  nova  vida 
que  enrobusteix  ton  cor  fidel. 
Després,  a  baix  la  fresca  ubaga, 

respirem  l'olor  dels  pins 

i  el  dolç  perfum,  que  t'ubrïaga, 

dels  vïolers  i  els  romanins. 

Allà  a  ciutat  ningú  t'espera; 

mes  quan  tornem  al  nostre  lloc, 

ja  no't  diran  la  passionera, 

ja  no't  diran  el  lliri  groc. 

Ningú  veurà  aquella  malalta, 

quan  notaran  el  teu  delit, 

i  la  rojor  de  cada  galta, 

com  si'l  teu  cor  hagués  florit. 

Te  trobaran  emmorenida 

per  aquest  sol  esberladó, 

però  duràs  esclats  de  vida 

tot  alletant  un  infantó. 

Un  infantó  que  s'aponcella 

tan  sà  i  robust  que,  allà  a  ciutat, 

destacarà  com  la  rosella 

quan  resplandeix  en  mig  del  blat. 


Les  altures 


Quan  veig  el  cel  blau, 

tan  ras  i  esplandent 

que  canta  i  atrau, 

voldria  enlairar-me,  volant  lliurement, 

i  estendre  pels  aires  el  meu  pensament, 

deixant  de  sé  esclau! 

Quan  veig  un  aucell 

que  vola,  cantant, 

li  envejo  les  ales  que  bat,  triomfant: 

voldria  enlairar-me,  ben  lliure,  com  ell, 

i  estendre  pels  aires  la  veu  del  meu  cant. 

No  puc  encelar-me! 

No  puc  esplaiar-me! 

Soc  fill  de  la  terra!  Soc  fill  de  la  terra! 

Si  pujo  a  la  serra, 

m'ofego,  pujant. 

Soc  fill  de  la  terra, 

soldat  en  la  guerra 

que'ls  homes  se  fan 

i  sempre  es  faran. 

La  vida,  amb  ses  ànsies,  al  cor  se  m'aferra, 

i  tot  sospirant, 

contemplo  els  aucells  que  volen,  cantant- 


Remei  Morlius 


Una  poetesa  de  més  bella  història  literària  fóra  difícil 
de  trobar  a  Catalunya.  Els  seus  escrits  són  coneguts  fins 
en  terres  castellanes  ont  conqueriren  també  molts  meres- 
cudíssims  llorers.  La  poesia,  que  amb  tanta  facilitat  do- 
mina, esdevé  en  la  seva  ploma  inspirada  com  una  melodia 
dolça  i  clara,  sense  cap  paraula  extranya  ni  el  més  lleu- 
ger obstacle  en  la  frescor  del  ritme,  ple  tot  ell  d'una  ela- 
retat  tan  natural  i  senzilla,  que  ha  fet  assolir  a  moltes 
de  ses  composicions  una  especial  popularitat. 

La  seva  tasca  abundant  fins  avui,  ha  trobat  la  meres- 
cuda acollida,  conseguint  que  en  tots  o  quasi  tots  els 
Jocs  Florals  i  Concursos  literaris  de  Catalunya,  sentíssim 
el  ressò  del  seu  nom.  comptant-se  que  en  aquests  últims 
anys  de  vida  literària,  arriben  a  més  de  setanta  les  com- 
posicions premiades  d'aquesta  gran  poetesa,  havent-hi 
entre  les  mateixes,  tres  Flors  naturals,  sis  Englantines  i 
sis  Violes. 

Com  es  pot  veurer,  a  Catalunya  també  existeix  en 
la  dóna  el  grau  de  cultura  necessari,  perquè  d'ella  en 
surtin  tan  exemplars  plançons,  imprescindibles  en  nna 
antologia. 


II 

De  mon  camí 


Ràpit  eí  cor  me  polsa  y  a  reposar  m'obliga... 

iDe  mon  etern  viatge  jo'm  sento  la  fadiga! 

Sobre  ma  testa  pesen  tot  un  munt  d'hivernades, 

als  soleys  de  mig  sigle  mes  nines  són  cremades... 

Pelegrí  de  la  vida,  mon  peu  creuà  la  terra: 

ila  tinch  tota  midada  des  del  mar  a  la  serra! 

Sé  quantes  amatistes  té'l  vel  del  Infinit: 

itant  he  vist  en  ma  ruta'l  cel  de  fit  a  fit! 

Sé  per  què  la  rosada  s'adorm  damunt  la  flor; 

sé  per  què  es  blanch  el  lliri;  per  què  la  poma  es  d'or; 

sé  l'oració  que  resa  eternament  el  mar: 

«Estela  de  l'albada,  may  te  podré  besar!... ^> 

Sé'l  prech  que  fan  les  ombres  filagarçant  son  dol; 

sé  per  què  l'anyorança  es  mal  sense  consol... 

Ràpit  el  cor  me  polsa  y  descansar  no  puch: 
iporto'l  pes  de  la  vida  com  un  farsell  fexuch! 
Soch  com  el  riu  que  corre  clamant  esgarrifós: 
«Avall»...  sense  esperança...  «i Avall  sense  repòs. 
Ha  arrocegat  ma  pena  per  el  camí  més  llarch!    • 
ifins  l'ambre  de  les  roses  m'ha  esdevingut  amarch!... 
jOh!  si  parlar  poguessen  les  coses  que  jo  he  vist! 
per'xò  són  blanchs  mos  polsos  y  tinch  eí  cor  tan  trist. 
Jo  he  vist  boyres  espesses  y  fulgurà'ls  cels  blaus... 
Jo  he  vi»t  la  Mort  petjantne  cabanyes  i  palaus; 

jo  he  vist  brillar  traydora  fins  als  cims  més  esquerps, 
l'estela  enverenada  del  rastre  de  les  serps... 
Jo  he  vist  la  perla  fina  fonentse  entre' I  vi  d'or; 
ío  he  vist  vessar  de  llarmes  la  copa  del  dolor... 
Mon  pas  ha  dut  seguici...  Ensemps  han  fet  mt  via 
a  davant  la  nostàlgia...  destràs  la  melangia... 
Les  dues  ombres  silentes  seguexen  mon  camí... 
no  les  veig  ni  les  taco...  jy  sempre  van  amb  mi! 
Elles  omplen  ma  ruta  d'espines  y  d'abrulls 
y  estenen  un  fret  suari  qu'enterboleix  mos  ulls; 
un  suari  que's  desploma  y  cau  damunt  mon  pit 
com  cau  en  les  fossanes  la  llosa  del  oblit... 

Ràpit  el  cor  me  polsa.  iQuí  descansar  pogués! 
dormir  en  un  Oasis...  dormir  per  sempre  més, 
somnià'en  un  llit  de  roses  tot  un  poema  d'or 
fins  que'm  dexés  la  Vida  als  braços  de  la  Mort, 
o  bé  que  al  despertarme,  el  flam  d'un  clar  estel, 
omplís  de  llum  mos  passos  fins  qu'arribés  al  cel!... 


La  llegenda  del  campaner 


(iMai  reposa'l  campaner  de  Valldaura? 
com  ell  cap  se'n  trobaria  dèu  llengües  a  l'encontrada... 
Dues  campanes  té'l  cloquer...  ni  un  sol  jorn  resten  en  vaga 
y'l  campaner  té  una  filla  que  l'ajuda  a  brandejarles. 


—  92  - 

Les  campanes  són  de  bronze...  saben  totes  les  tonades: 
quan  toquen  Festa  Major  sembla  que  perles  esgranen, 
sembla  que  filin  fils  d'or  pels  cims  de  les  serralades... 
quan  toquen  l'Ave  Maria,  sonen  tan  dolces  y  clares 
que  florexen  les  violetes  y  les  murtreres  esclaten, 
si  un  jorn  branden  a  agonia,  les  notes  són  tan  estranyes 
y  d'una  tristor  tan  gran  que  fins  s'obren  les  fossanes; 
quan  toquen  a  mort  d'albat,  sembla  que  passi  un  vol  d'àn- 
y  abraçades  als  fillets  tremoles  totes  les  mares;         [gels 
y  quan  fina  una  donzella,  tan  gemegadores  planyen 
que  dins  l'ombrós  cementiri  s'hi  senten  plorar  les  ànimes. 
iBim!...  jBom!...  js'hi  senten  plorar  les  ànimes!... 


Les  campanes  se  fan  velles,  les  campanes  de  Valldaura, 
les  campanes  de  l'iglesia  comencen  a  estar  cansades... 
La  muller  del  Rey  Felip,  n'ha  fet  fondre  una  de  plata 
perque'l  Rey  ja  es  guanyad«r  de  tot  el  país  de  Flandes. 
Fins  a  dalt  del  campanar  el  fill  del  Rey  va  a  portaria; 
l'Infant  vól  que  toqui  a  Glòria...   jno  hi  vol  tocar  la  carn- 
al tercer  repich  que  fa  va  cayent  estrocejada...        [pana! 
els  troços  que  van.  cayent  cauen  com  si  fossin  llàgrimes, 
la  filla  del  campaner  els  va  aplegant  en  la  falda, 
el  campaner  dintre'l  cor  s'hi  sent  una  esgarrifança... 
la  campana  de  la  Reyna  diu  que  li  durà  desgracia... 
jNinch!  inanch!...  diu  que  li  durà  desgracia... 


La  filla  del  campaner  es  la  joya  de  Valldaura 
quan  baxa  del  campanar  té  la  frescor  de  l'albada. 
Al  mjateix  peu  del  cloquer  el  fill  del  Rey  va  a  esperaria 
(si'l  Rey  Felip  ho  sabia  ben  segur  l'empresonava.) 
«Tinch  palaus  de  perles  y  or...  vós  sereu  la  mia  dama.. 

«iPrimer  seré  del  torrent  quan  baxi  la  torrentada!... 
El  cloquer  s'es  enfosquit  y  les  esteles  s'apaguen... 
misteriós  en  la  foscuria  ressona'l  toch  de  les  ànimes... 
iCampaner!...  toca  a  mal  temps,  que  ja  brunzeix  la  bo- 

[rrasca, 
icampanes!...  branda  a  agonia  que  ja  vé  la  torrentada!... 
iBom!...  jBom!.  .  ique  ja  vé  la  torrentada!... 


éPer  què'l  campaner  no  toca?...  ^Perquè  han  callat  les 

[campanes? 
Des  dels  gòtichs  finestres  veu  passà'una  visió  estranya; 
veu  passar  un  cavaller...  als  braços  porta  una  dama... 
la  dama  es  la  seva  filla...  l'Infant  el  qui  l'ha  robada... 
(quan  ho  sabrà'l  Rey  Felip,  la  testa  li  farà  caure). 
Del  torrent  en  el  llit  d'or,  ja  hi  jau  una  sombra  blanca... 
la  clotxa  de  la  Regina,  sí  que  li  ha  portat  desgracia!... 
jBim!...  jBom!...  jsí  que  li  ha  portat  desgracia!... 


Pels  finestrals  del  cloquer,  hi  entra  en  revol  de  fantasmes; 
la  qu'es  més  negra  de  totes  porta  la  vesía  més  llarga; 
porta  una  dalla  lluhenta:  quan  ens  toqui'ns  farà  caure... 
El  campaner  ja  ha  caygut.  jLa  falç  es  ben  esmolada! 
Pels  finestrals  ennegrits  ja  han  desfilat  les  fantasmes; 
una  tan  sols  n'hi  ha  restat...  la  de  la  vesta  més  llarga... 
ella  fa  de  campaner  de  l'iglesia  de  Valldaura, 
ella  fa  de  campaner  fins  que  n'hi  posin  un  altre. 
iMare  de  Deu,  ajudèunos!...  |la  Mort  toca  les  campanes! 

iBom!  jBom!  jla  Mort  toca  les  campanes! 
Les  toca  pel  campaner  de  l'iglesia  de  Valldaura, 
pel  campaner  i  sa  filla  que  ja  no  poden  tocaries. 

íBim!  iBom!  ique  ja  may  més  podran  tocaries!... 

La  llàntia  votiva 


En  l'iglcsia  rònega  de  Santa  Maria 
tan  rònega  y  vella,  que's  desmaya  en  runes, 
el  flam  d'una  llàntia  crema  nit  y  dia, 
com  un  ull  que  plori  en  les  ombres  brunes. 

Y  aquell  ull  tristíssim  de  vibrant  parpella, 
damunt  del  such  auri  qu'omplena  la  copa 
sembla  que  sanch  vessi...  La  llàntia  es  vermella 
y  en  sanch  torna  l'oli  qu'en  el  vas  s'aglopa. 

Y  s'obre  y  s'acluca  l'encesa  pestanya, 
y's  barreja  ab  llàgrimes  el  such  de  l'oliva: 
una  dóna  negra,  cada  nit,  s'afanya 
perquè  parpellegi  la  llàntia  més  viva. 

Cada  nit,  ab  Toli,  la  llàntia  sedenta 
un  tresor  de  llàgrimes  avara  s'emporta; 
cada  nit,  la  dóna,  flectada  y  gementa 
en  les  lloses  fredes,  cau  lassa,  com  morta. 

Y  la  llàntia  tèrbola,  en  Tiglesia  obscura 
fa  ballaf  les  ombres  ab  sa  mueca  rara; 
fins  fa  que  trimoli  sa  llum  insegura 

la  Santa  Madona,  des  del  fons  de  l'ara. 

Y  l'iglesia  vella,  fexuga's  desploma; 
belluguen  ses  pedres  a  un  plany  d'agonia: 
«Crema,  llàntia,  crema,  que'l  pecat  d'un  home 
ja'l  sab  una  mora  de  la  Moreria...» 

«Perquè  sa  greu  culpa  el  cel  li  perdoni, 
abans  no  t'apaguis  iay!  llàntia  vermella, 
si  vols  que  per  sava  les  venes  te  doni, 
cremarà  en  sanch  viva  la  roja  parpella.» 

«Crema,  llàntia,  crema,  com  far  de  tristura; 
del  such  que  t'aviva  no  n  dexis  cap  gota... 
isempre  tindràs  sava,  càlzer  d'amargura, 
qu'es  el  plor  de  mare  font  que  no  s'agota.» 

«Crema,  llàntia,  crema,  de  nit  y  de  dia 
sota  de  les  plantes  de  la  Sobirana 
crema,  fins  que'ls  moros  de  Moreria 
plorin  qu'una  mora  s'hagi  fet  cristiana.» 

Allavors,  una  òliba,  per  la  flama  cega, 
rasa  brunzidora  de  la  Verge'l  Soli, 
y's  penja  en  el  càlzer,  que  espurnant  genrega, 
y  xucla  les  llarmes  que  fan  tèrbol  l'oli. 

Y  quan  ha  xuclada  l'amarga  beguda 
fatídica  volta  per  la  nau  ombría; 

y'l  nial  cercantne,  xiscla  esmaperduda: 
«Malhaja  la  mora  de  Moreria!...» 

Com  la  fulla  al  arbre  la  mare  tremola, 
pel  pecat  d'un  home  tot  fent  penitencia,    ' 
y  en  sa  greu  fatiga,  per  terra  rodola, 
y'l  temple  l'ampara  vessant  de  clemència. 

Mentrestant,  la  llàntia  dolorosa  fina: 
com  un  cor  sens  sava  té'l  ble  que  no  suca, 
y  com  gemma  roja  que  fulgueix  divina 
fa  un  ramell  de  granes  y  son  ull  acluca. 

La  llàntia  votiva  ja  ha  clos  la  parpella; 
de  son  ball  reposen  les  tenebres  fosques; 
per  l'esquerdat  absis  surt  la  lluna  bella 
filant  sa  llum  blanca  en  les  pedres  tosques... 

Dalt  l'altar  en  runes  riu  la  Sobirana 

y  que'l  fill  retorna  la  mare  somnia: 

isol  d'Orient,  fulgura!  jla  mora  es  cristiana 

y  ploren  els  moros  en  la  Moreria!... 

Y  en  riglesia  rònega,  cayguda  en  esberles, 
com  gegant  granítich  que's  trenqués  els  óssos, 
entre  una  corona  de  safirs  y  perles 
s'hi  trobà  la  llàntia,  partida  en  cent  troços. 


Poal  Àrcgall 


Fill  de  Sallent,  als  disset  anys  ja  col•loborava  en  va- 
ries revistes  catalanes.  Fou  director  del  Diari  de  Sabadell 
i  redactor  de  la  revista  Feminal  i  actualment  es  crític  tea- 
tral de  La  Veu  de  Catalunya^  ont  se  firma  amb  el  pseudò- 
nim de  «Jordi  CIar^>. 

Fou  també  nn  dels  principals  fundadors  de  La  Revista 
que  dirigeix  En  López  Picó. 

Ha  publicat  diferents  llibres  com  són:  Gloses  femenines 
(1914),  Çò  que  deu  ésser  el  feminisme  (1915),  Les  dones 
devant  la  guerra,  La  responsabilitat  femenina  i  Mots 
plaents  i  desplaents  (1916),  De  V educació  de  la  Dóna  i 
Mants  espectes  del  feminisme  (1917),  Grazieila,  La  ger- 
mana rienta  (1918),  El  cas  de  Sa  Il•lustríssima  i  les  dolces 
feminitats  {\9\9).  Els  meus  dimonis,  Germana,  Dolça  ger^ 
mana  i  La  meva  amant  (1920). 

Com  a  comediògraf  és  d'un  estil  finíssim  i  encisador 
com  es  pot  veure  amb  la  seva  obra  estrenada  al  Romea 
l'any  1919,  L'Amor  vigila  qu'està  plena  d'una  naturalitat 
molt  perfecti  i  L•l  Xicot  tímid,  quina  bellesa  i  bonica  cons- 
trucció ha  fet  que  quedés  en  programa  dins  del  teatre 
català. 

Es  autor  també  de  l'obra  en  un  acte  Animes  nues  i  la 
comèdia  en  dos  actes  La  dolça  veu,  totes  elles  d'un  ex- 
cepcional valor  literari. 

Com  a  poeta  es  distingeix  per  la  seva  naturalitat  en 
la  versifcaciò  sense  que's  noti  cap  paraula  forçada  en  el 
ritme,  que  tregui  la  bellesa  poètica  que  fa  agradables  les 
seves  poesies. 

L'anunciament 


Ara  que  és  l'hora  del  repòs  dalit 

i  tot  el  món  es  tanca  a  casa  nostra; 

ara  que  el  cos  se  sent  rejovenit 

sols  de  guaitar  la  llum  que  hi  ha  en  ton  rostre. 

Ara  que  som  ioh  espòs!  tant  de  costat 
com  grills  d'una  taronja  assahonada 
i  comptes  les  angoixes  que  has  passat 
esperant  que  l'amor  tregués  brotada, 
deixa  que  11  oi  nostre  temps  present 
mentre  aixequem  els  ulls,  serenament, 
on  els  estels  tremolen  com  parpelles. 
Deixa  que  passi  aquest  hivern  tan  crii 
que  al  retornar  el  fruiterar  madur 
ja  uns  altres  ulls  esguardaran  estrelles. 


El  pas  dels  emigrants 


Com  els  soldats  d'una  llegiò  vensuda 
camí  del  port  els  emigrants  fan  via 
cap-baixos,  neguitosos  i  en  silenci. 
Camí  del  port  els  emigrants  travessen 
l'urb  remorosa  sota  un  cel  de  núvols 
amb  passos  vacil•lants.  La  ruta  és  llarga 
i  el  pes  feixuc  del  miseriós  bagatge 
posa  en  sos  rostres  demacrats  i  pàl•lids 


una  suor  de  moribond.  I  els  muRcles 
dels  brassos  capolats  per  la  fadiga 
son  impotents  per  a  aguantar  i  tremolen. 
I  en  cada  espatlla  com  formant  part  d'ella 
el  que  no  hi  dtí  un  infant  hi  dú  una  alforja. 
Tot  ho  porten  damunt:  odi,  esperansa, 
neguit,  dubtes  i  fam  i  sòn  i  engoixa 
i  una  febre  de  viure  i  d'enriquirse... 
Passa  l'estol  dels  emigrants;  udola 
el  vent  per  la  ciutat,  mes  ells  caminen 
devers  al  port  com  ànimes  en  pena 
amb  ulls  porucs  i  esperansats,  alhora... 
Camí  del  port  els  emigrants  fan  via 
com  els  soldats  d'una  llegió  vensuda... 


Oració  de  la  vida  nostra 


Senyor,  la  nostra  vida  talment  és  una  mar 
que  te  hores  de  calma  i  hores  agitades 
i  d'altres  en  que  sols  se  sent  el  respirar 
tranquil  de  les  onades. 

Senyor,  la  nostra  vida  talment  és  una  mar; 
mes  les  hores  de  pau  hi  son  poques  vegades; 
tan  poques,  oh.  Senyor,  que  un  hom  les  pot  comptar 
sens  fer  llargues  comptades. 

Senyor,  la  nostra  vida  talment  és  una  mar; 
una  mar  que  es  revolta  amb  forces  ignorades; 
i  un  dia  rera  l'altre  sentim  el  clapotar 
furïent  de  les  onades. 

Senyor,  la  nostra  vida  talment  és  una  mar 
on  les  ones  de  pau  hi  son  tan  espaiades 
que,  quan  hi  son.  Senyor,  sovint  solen  passar 
sens  haverles  gustades. 

Senyor,  la  nostra  vida  talment  és  una  mar; 
i  aquesta  mar  que  té  hores  aquïetades, 
quan  les  tenim  aprop  no  les  sabem  amar 
tal  com  deuen  sé  amades. 

Senyor,  la  nostra  vida  talment  és  una  mar. 
Senyor,  la  nostra  vida  no  sab  lo  que  és  gosar. 


Com  comensa  el  meu  cant  a  ia  Ciutat 


Totes  les  grans  ciutats  tenen  un  cranc 

que,  poc  a  poc,  se'ls  menja  les  entranyes; 

no  son  ni  els  carrers  bruts  i  plens  de  fang 

ni  el  fum  que  entela  el  verd  de  les  muntanyes. 

Es  un  corc  que  no  dona  cap  senyal 

fins  que  el  posterma  arriba  al  moll  dels  ossos; 

quan  els  homs  han  comprés  quin  és  el  mal 

la  carn  ja  cau  podrida  i  feta  a  trossos. 

Ciutat  malalta:  jo't  diré  el  meu  cant 

i  obriré  tes  artèries,  tremolant, 

per  fer  rajar  la  sang  borda  i  podrida. 

Ciutat  malalta,  condemnada  a  mort; 

encar  que  tos  pulmons  respirin  fort 

el  mal  que  dús  a  dins  et  pren  la  vida. 

Corrandes  a  una  veïna 


Ai,  veïna  la  veïna, 

que  tens  sempre  un  ciri  encès 

al  davant  d'una  Regina 

perquè  et  dongui  un  bon  promès, 

i  li  dius  Ave-Maries 

i  oracions  que  tu  has  escrit 

i  li  dius  les  lletanies 

i  el  rosari  al  anà  al  llit. 


II 


Ai,  veïna  la  veïna 

que  has  complert  vint-i-cinc  anys 

i  et  sab  greu  de  ser  fadrina 

i  no  teni  altres  afanys 

que  el  cuidar  de  tes  germanes 

que  no  tenen  gaire  seny 

i  no  fan  lo  que  tu  els  manes 

perquè  l'amor  les  empeny! 


III 


Ai,  veïna  la  veïna 
que  els  teus  pregs  no  son  oïts 
i  per  això  tot  l'amoïna 
acreixent  els  teus  neguits, 
i  el  promès  que  tu  voldries 
no  s'atansa  cap  a  tu! 

Ai,  veïna  si  ho  sabies 

que  el  seu  amor  ja  el  te  algú. 

IV 

El  te  algú  que  ignoraries 
si  per  mi  no  et  sigues  dit: 
el  promès  que  tu  volies 
aviat  serà  marit. 
I  ho  serà  de  ta  germana 
que  no  crema  cera  en  và 
ni  a  la  Verge  s'encomana 
perquè  es  pugui  maridà. 


Ai,  veïna  la  veïna; 

què  en  faràs  de  l'amor  teu 

si  per  cas  quedes  fadrina 

i  no  et  vol  ningú  prop  seu? 

Ai,  veïna  la  veïna 

perquè  havent-hi   un  ciri  encès 

al  davant  de  la  Regina 

no  ve  mai  aquest  promès? 


De  tu  i  del  temps 


El  temps  ara  ès  voluble;  tan  aviat  fa  sol 
com  l'aigua  cau  mandrosa  i  enfanga  nostres  vies. 
Oh,  dona,  fa  com  tu,  tan  prest  rendida  al  dol 
com  decantada  al  riure  de  vanes  alegries... 
Mateix,  mateix  que  tu,  son,  dóna  aqueixos  dies.. 

Tu  i  jo  sols... 


A  Mercè  Font. 

Perquè  estem  sols 

amada, 

seré  ben  teu  tal  com  tu  vols. 

Beuré  la  llum  de  ta  mirada 

i  ella  em  darà  confortament 

pera  mostrar  ben  nu  el  meu  pensament. 

Perquè  estem  sols,  cada  paraula 

serà  dita  amb  la  carn  i  l'esperit; 

els  teus  genolls  em  serviran  de  taula. 

I  jo  prop  teu  seré  gorit 

del  desconsol  que  em  don  la  poca-solta 

de  tot  lo  que  m'envolta 

excepte  tu,  que  mai  no  m'has  traït 

perquè  l'amor  t'es  una  escolta 

dia  i  nit. 


La  cançó  es  va  perdre  un  dia. 


La  cançó  es  va  perdre  un  dia, 

ai,  la  cançó! 
I  on  era  ningú  ho  sabia 
quina  dolò! 
Habia  fuit  dels  cimal  i  perquè  els  pastors  no  cantaven... 
Habia  fuit  de  la  mar  perquè  els  marins  l'oblidaven... 
Habia  fuit  dels  convents  perquè  els  monjos  sols  resaven. 

La  cançó  es  va  perdre  un  dia, 
ai,  la  cançó! 

I  on  era  ningú  ho  sabia 
quina  dolò! 

La  cançó  anava  perduda... 
La  cançó  no  era  volguda.  . 
Ja  tothom  la  creia  morta... 
Mes  un  dia,  ardida  i  forta 
va  trobaria  un  Orfeó... 
Vola,  cançó...! 

Ball  flamenc 


Damunt  d'un  empostissat  que  gemega  amb  persistència 
una  mossa  es  contorsiona  amb  selvatge  enervament 
una  guitarra  mandrosa,  plora  com  fent  penitencia 
seguint  el  ritme  monòton  del  taconeix  indolent. 

Choreja  el  públic  la  dança  amb  renecs  i  udols  ferèstegs: 
els  vasos  de  manzanilla  son  buidats  avidament; 
un  home  ofereix  deixalles  d'alguna  casa  de  préstecs 
a  un  torejador  que  porta  un  anell  gros  i  lluent. 

La  guitarra  encara  plora;  la  dansa  segueix  encara; 
la  gitana  suor  espesa  te  en  els  pits,  brassos  i  cara 
i  anguileja  el  cos  raquític  com  si  estès  endimoniat. 

La  llum  somorta  i  cansada  els  rostres  torna  verdosos.. 
cauen  els  vasos  i  ampolles...  els  ulls  es  tornen  vidriosos... 

La  gitana  cau  extesa  amb  el  rostre  amoratat. 


Emili  Guanyabcns 


En  Emili  Guanyabens  és  el  poeta  líric  més  sencill  i  el 
que  més  naturalitat  mostra  amb  la  seva  poesia,  sembla 
extrany  en  una  personalitat  de  tan  grans  qualitats  literà- 
ries pugui  existir  al  ensemps  una  sencill^sa  tan  extre- 
tremada,  el  seu  nom  conegut  per  la  bellesa  del  seu  treball, 
no  ha  sonat  en  les  nostres  orelles  desde  fa  molt  temps  i 
quan  vàrem  sentirlo  fou  encar  que  ferm  poc  alabat  per  lo 
que  veritablement  és  aquest  gran  poeta  que  per  molts 
potser  hagi  passat  sens  dar  la  veritable  apreciació  al  seu 
hermós  i  poètic  treball. 

La  seva  poesia  plena  d'una  naturalitat  tan  franca 
i  d'uns  pensaments  tan  viscuts,  fa  sentir  al  nostre  cor  tot 
lo  que'l  poeta  va  sentir  en  el  moment  de  gravar  en  el  pa- 
per les  estrofes  inesborrables  degudes  a  la  seva  produc- 
ció filla  d'un  sentiment,  com  fora  difícil  trobar-lo  després 
d'aquells  grans  homes  que  foren  En  Maragall  i  Mossèn 
Cinto. 

En  Guanyabens,  és  el  record  d'aquells  dos  grans  ho- 
mes, fosos  en  un  prò  àrab  un  refinament  més  purificat  en- 
care. 

La  força  poètica  que  respiren  les  seves  poesies  porten 
dintre  les  seves  estrofes  un  regust  tan  nostre  qu'és  com 
una  cosa  imprescindible  en  la  nostra  terra. 

Al-íjunes  de  les  seves  poesies  han  sigut  adaptades  a  la 
musica  per  diferents  mestres  com  l'Enric  Morera,  qui  ha 
vtst  en  elles  el  caient  popular  que  tant  escau  a  les  can- 
çons de  la  nostra  terra. 

Els  seus  treballs  han  estat  premiats  en  diferents  Cer- 
tàmens i  Concursos  literaris.  Fou  nombrat  Mantenedor 
dels  Jocs  Florals  de  Barcelona  l'any  1910. 

Té  publicats  diferents  llibres  com  són:  Trasplantades 
(versions  de  diferents  poetes  francesos,  s'oferiràn  sem- 
pre com  un  pur  model),  Atades  (1897)  i  Voliacions  (1903). 

L'avi 


Al  raig  escàs  que  el  sol  d'hivern  envia, 
assegut  al  portal  de  la  masia, 

va  un  vell  barbotejant: 
—Què  hi  faig,  al  món,  si  ja  per  res  serveixo? 
Per  donà  un  pas,  Déu  sap  el  que  pateixo!... 

Després...  casat  el  gran...— 

De  cop,  son  fill,  tocant-lo  per  darrera: 
—Pare!— li  diu  amb  cara  riallera.— 

Un  noi!...  Tot  ha  anat  bé!— 
I  el  vell,  anant-se  alçant,  amb  veu  commosa: 
—Encara  puc  ser  bò  p'alguna  cosa. 

Anem.  Jo  el  bressaré. 


El  darrer  glop 


Adormidet,  xuclant  el  pit  encara, 
la  pobra  dóna  el  besa  tot  plorant. 
La  llum  de  l'alba,  de  raigs  d'or  amara 
la  testa  rossa  del  bonic  infant. 

—Avui  vindran,  fill  meu— diu  afligida.— 
Avui  se  t'enduran,  rei  del  meu  cor! 
Et  volen  a  ciutat!  jCom  si  la  dida 
no  en  sabés  prou,  de  conservà  un  tresor!. 

Qui  m'ho  havia  de  dir!  Perquè  et  portessin 
va  caldre  que  sentís  dringar  dinés: 
avui,  perquè  de  mi  no  et  separessin 
donaria  el  que  tinc...  i  encara  més! 


La  nit  de  Saní  Joan 


Sant  Joan  és  festa  gran. 
A  cavall  de  les  escombres 
van  les  bruixes  cavalcant. 
Nit  de  flames,  nit  d'infern: 
Sant  Joan  ha  d'ésse'etern. 

La  parella  enamorada, 
tota  foc,  adalerada, 
passa  prop  de  la  foguera, 
que  s'aixeca  espurnejant, 
bruelant,  llengotejant, 
ara  avant,  ara  endarrera, 
mentre  el  fum  es  va  escampant. 
Va  escampant-se  arreu  un  fum 
com  encens  d'edat  passada, 
com  de  cosa  que  es  consum 
dins  la  pensa,  ja  esblaimada; 
com  record  d'un  raig  de  llum. 

La  gentada  volta  el  foc; 
el  foc  minva  a  poc  a  poc; 
la  quitxalla  el  va  saltant; 

riu  i  canta  la  gent  gran: 
riu  i  canta,  canta  i  beu. 
Torna  a  crèixe'el  foc  arreu. 

La  gitana,  sens  repòs, 
garlant  sempre,  vincla  el  cos 
en  fantàstiques  figures, 
oferint  bonaventures. 
iQuína  olor  fan  els  clavells 
1  Talfàbrega  a  pomells! 

La  foguera  es  fa  caliu: 
la  parella  enamorada, 
vora  el  foc,  es  mira  i  riu. 

I  s'allunya  la  parella, 
bo  i  parlant-se  a  cau  d'orella, 
i  es  veu  perdre's  tot  seguit 
en  les  ombres  de  la  nit. 
I  el  caliu  quin  serpejar! 
I  els  xicots  vinga  saltar! 

I  s'allunya  la  gent  gran 

tot  bevent  i  tot  cantant. 

I,  apartant  conjurs  i  bruixes, 

ja  el  nou  dia  va  apuntant. 

I  la  lluna  fa  ganyotes 

a  les  mortes  foguerotes 

que  tant  ha  remaleït: 

tota  aquella  santa  nit 

que,  esmortida  per  les  flames, 

sa  llum  pura  no  ha  lluït! 

I  ve  el  dia  esplendorós, 
ple  de  vida,  xafogós, 
removent  colors  i  flaires. 
I  s'allunyen  les  remós. 

Sant  Joan  és  festa  gran. 
A  cavall  de  nostra  pensa 
mil  records  van  cavalcant. 
Nit  de  flames,  nit  d'infern: 
Sant  Joan  ha  d'ésse'etern. 


L'arbre  trist 


A  la  terra  arrapat, 

amb  quin  goig  veig  venir  la  tempestat! 

Amb  quina  fruïció 

veig  com  es  va  atansant  la  gran  negró 

d'on  surt  el  llamp  irat, 

dels  núvols  desfermat, 

ferint  l'espai  amb  sa  fulgent  blavò!... 

Però,  en  havent  passat,  quina  tristò! 

Quina  tristò,  el  cel  blau! 

El  sol,  que  pesat  cau 

sobre  mes  llargues  branques! 

Que  triestes,  sobre  el  riu,  ses  clapes  blanques! 

El  riu!  Qui  en  fos,  de  riul 

Sempre  cantant!  De  terres  molt  llunyanes 

portant  cançons  avall,  ses  hores  blanes 

van  discorrent!  I  viu 

veient  món,  i  passant  entre  altes  serres, 

i  sentint  el  llenguatge  d'altres  terres! 

Ell  rai!  Qui  en  fos,  de  riu! 

Jo  sempre  ací  clavat, 

esperant  que  algun  jorn  la  tempestat, 

compadida  de  mi, 

vulgui  acabar  d'un  cop  el  meu  patí! 

Oh!  Quin  dia  serà 

que  l'aiguat  mes  arrels  deslliurarà 

de  la  terra  que  sempre  ací  em  reté! 

Oh!  Quin  dia  podré, 

com  el  riu  i  amb  el  riu,  feliç  cantar, 

i  corre'  avall,  avall...  i  no  parar 

fins  a  prop  d'un  escó! 

I  trobar-hi  ma  fi  dant  escalfo, 

ja  convertit  en  amorós  tió, 

a  la  colla  arraulida 

que  en  ma  mort  cercarà  la  seva  vida! 


Cada  dia 


Sobre  els  camps  cau  el  sol  de  ple  a  ple. 

El  cel  és  tot  serè, 

sense  un  núvol,  sense  re. 

Suant,  suant, 

el  pagès  va  treballant; 

la  parella  va  llaurant. 

A  raig  fet  va  la  suor 

des  del  cap  del  llaurador, 

i  la  terra  les  gotes  engoleix 

i  a  rhome  beneeix. 

Be  prou  que  s'ho  mereix: 

suant,  suant, 

la  terra  va  llaurant. 

El  verd  dels  camps  i  el  blau  del  cel  es  besen: 

es  fan  un  llarg  petó 

que  dura  tant  com  la  claró. 

Els  grills  no  sé  què  resen. 

Ja  avansa  la  foscó, 

que  el  sol  esbargirà. 

Terres,  d'aquí  a  demà. 

El  vell  de  l'hort 


Plantes  ací,  fruiters  allà, 

l'hort,  tot  plegat,  fa  un  goig  que  encanta. 

El  vell  pagès  que  el  ve  a  cuidà 

porta  un  feix  d'anys:  se'n  va  a  vuitanta. 

Fa  esclatar  lliris  i  clavells; 
de  tota  arrel  la  set  apaga: 
l'arbre,  ufanós  de  brots  novells, 
li  dóna  fruita  i  ombra  en  paga 

Camina  ja  tot  encorbat, 
però  el  seu  tros  encara  el  crida: 
flors  i  verdures  l'han  voltat, 
com  bons  amics,  tota  la  vida. 

Ja,  en  aquest  hort,  quan  era  noi, 
les  papellones  perseguia; 
un  xic  després,  minyó  alegroi, 
el  sol  l'hi  vela  tot  el  dia 

Tenint  a  sobre  el  blau  del  cel, 
rebent  la  calda  perfumada, 
voltat  d'abelles  que  la  mel 
treuen  del  pler  d'una  besada; 

icom  l'ha  amarat,  aquest  tros  d'hort, 
amb  sa  suor.  fins  a  hores  d'ara! 
Es  ja  tan  seu,  que  ni  la  mort 
ha  gosat  treure-l'en  encara. 

Plantes!  El  jorn  que  això  serà 
restareu  tristes,  decandint-vos! 
Com  ell  ningü  us  estimarà! 
D'enyorament  ireu  morint-vos! 


ClS<2'<^ 


Francesc  Mathcu 


(Mestre  en  6ai  Saber) 

En  Francesc  Matheu,  és  el  poeta  de  les  cançons  vi- 
brants  de  la  raça,  és  el  creador  dels  poemes  que  porten 
per  fonament  el  més  sagrat  foc  del  patriotisme,  el  que  fa 
sentir  dintre  l'esperit  del  poble,  tot  aquell  agre-dolç  qu'ell 
ha  volgut  donar  a  les  obres  creades  per  la  seva  feconda 
inspiració,  i  !es  que  han  fet  sentir  en  el  cor  de  les  joven- 
tuts aquelles  estrofes  de  revolta  i  de  lluita,  un  pregon 
respecte  vers  al  mestre  que,  com  un  nou  profeta,  les  ha 
concebudes 

Empro  això  no  vol  dir,  que  si  ell  amb  els  seus  cants 
aspres  i  amarats  d'energia  arriva  al  grau  màxim,  portat 
pel  seu  exaltament,  que  hagi  de  concentrar-se  el  seu  tre- 
ball sols  en  aquest  estil  incomparable,  sinó  que  ans  al 
contrari,  quasi  be  pot  dir-se.  que  amb  les  seves  poesies 
eròtiques,  no  se  sap  trobar  una  sola  cosa  que  pugui  jut- 
jar-se amb  quin  dels  dos  caires  es  veu  'més  la  mà  mestre, 
si  en  el  patriòtic  ple  de  fortalesa,  o  en  l'amatori  ple  de 
dolçor  i  galania. 

En  Matheu  ha  estat  un  veritable  lluitador  pels  ideals 
de  Catalunya.  L'any  1873  va  formar  part  de  «La  Jove  Ca- 
talunya». Més  tard,  amb  En  Picó,  Montserrat  i  Arcs, 
Sellarés,  Nanot  -  Renart,  Ubach  y  Vinyeta,  Raventós, 
Bertran  i  Bros,  I  Franquesa  i  Gomis,  varen  fundar  una 
Societat  Literària  que  portava  per  nom  «La  Misteriosa». 
L'any  1875  va  publicar  el  llibre  Cançons  alegres  d' un  fa- 
drí festejador,  V Anuari  Català  (del  que  sols  es  publicaren 
dos  volums  1875-1876)  Calendari  Català  (1864)  amb  col•la- 
boració d'en  Pelai  i  Briz)  Fou  Director  de  VJlustració 
Catalana.  Fou  proclamat  Mestre  en  Gai  Saber  l'any  1882, 
és  el  fundador  de  «Lectura  Popular  i  Catalana»  i  des  de 
l'any  1906qu'és  president  del  Concell  Directiu  dels  Jocs 
Florals  de  Barcelona. 

En  Francesc  Matheu  és  un  dels  homes  que  deixan  un 
inesborrable  record  a  la  terra  ont  varen  néixer,  amb  l'he- 
rencia  de  les  seves  obres. 

Brindis 


À  mos  amichs 


Encara  no'ns  entenen; 
què  hi  fa?  ja'ns  entendran. 
Dexèm  rodar  la  bola, 
que  prou  se'n  cansaran. 
Encara  se'ns  moteja 
d'enteniments  malalts; 
encara'n  diuen  somnis 
dels  nostres  ideals. 


Y  donchs,  beguem, 

cantem, 
beguem  y  somniem. 

Somniadors  nos  diuen; 
donchs,  somniem,  amichs; 
los  qui  desperts  son  pobres 
en  somnis  tornen  richs. 
Lo  nostre  serà  un  somni 
de  goig,  d'encís,  d'encant, 
somniarem  la  pàtria 
potent  y  lliure  y  gran. 

Somniarem  la  pàtria 
lliurada  de  partits, 
gangrena  y  podridura 
qu'enteca'ls  esperits; 
lliurada  del  pillatge 
y  del  saqueig  traydor 
d'exa  nissaga  borda 
que  li  rosega'l  cor. 

Somniarem  la  pàtria 
ab  l'honra  qu'ha  perdut, 
sencera  la  corona 
y  sense  fanch  l'escut; 
y  al  despertar  del  somni 
durem  dintre  del  pit 
més  odi  per  la  púrria 
de  tant  y  tant  partit. 


Somniadors  nos  diuen; 
donchs,  somniem,  companys; 
cerquem  l'embriaguesa 
d'eix  nèctar  de  cent  anys; 
ell  porta  la  sòn  dolsa 
que  cura  tots  els  mals... 
Encara'n  diuen  somnis 
dels  nostres  ideals!:.. 


Y  donchs,  beguem, 

cantem, 
beguem  y  somniem! 


^ÍSl. 

Afany 


Quan  remous  tos  gegants  brassos 
còm  m'enamores,  Mestral, 
fent  cruixí'en  sos  perns  la  terra, 
esbufegant  per  lespay! 

Per  dessobre  les  montanyes 
hont  los  núvols  no  han  pujat, 
com  un  riu  que  surt  de  mare 
te  llenses  sens  aturall. 

Y  rodoles  y  festimbes 
y't  redresses  cargolat 
escabellant  les  montanyes, 
escrostonant  los  rocams; 

xapes  pinars  y  rouredes, 
traus  les  feres  de  llur  cau, 
y  a  les  àguiles  atupes 
y'ls  esmicoles  l'alàm; 

la  mar,  com  si  fos  ta  aymía, 
t'obre'l  pit  quan  t'hi  rebats; 
y  en  ta  volada't  seguexen 
y  muden  patria'Is  sorrals. 

Mes  ay!  què't  val  exa  foraa 
prepotent,  rey  del  espay, 
si  en  tes  ales  invisibles 
no  pots  mon  còs  axecar? 

Si  mentres  penyals  y  roures 
te'n  emportes  esglayats, 
mon  còs  mesquí  que't  desitja 
dessobre  terra  roman! 

Oh,  quantes,  quantes  vegades 
febrosech  t'he  somniat, 
espargidor  de  tempestes, 
correguent  sota  un  cel  blau! 

T'he  somniat  abrassantme, 
besant  mon  front  inflamat, 
emportantem  sobre'ls  núvols 
y  encara  més  alt,  més  alt.  . 

Ben  abrassats,  com  dos  nuvis, 
ab  tu  he  corregut  l'espay, 
empaytant  les  nuvolades, 
capgirant  lo  curs  dels  llamps. 

Com  un  desitx  foll,  corríem 
per  un  espay  sempre  clar, 
y  a  cada  cop  de  tes  ales 
veya'l  món  més  allà  baix. 

Semblava  qu'enllà's  fonia, 
ja  era  un  punt,  ja  era  un  borrall; 
y  alsava'ls  ulls,  y  al  dessobre 
veya'l  cel  llampeguejant. 

Ardits  a  escalar  la  glòria 
avansavam  sens  parar 

per  grahonades  d'estrelles 
y  móns  en  flor  tot  just  nats; 

y  sorpreníem  converses 
d'estels  joves  delirants, 
y  de  les  llums  abrassades 
lo  voluptuós  respirar. 

L'embriaga  claror  dels  astres 
se  m'infiltrava  en  la  sanch, 
los  móns  novells  esclataven 
dantme  besos  a  ruxats; 

y  sens  parar  la  volada 
seguíem  endalf ,  endalt; 
ja  sentia  olor  de  glòria, 
ja  assolia  etern  descans, 

ja'ls  besos  dels  móns  paravan 
al  bes  de  l'eternitat, 
ja  la  llum  de  les  estrelles 
era  un  incendi  eternal... 

quan,  tornant  de  mon  deliri, 
tornava  a  trobarme  esclau, 
dcssobre'l  fanch  de  la  terra 
sense  cadens  lligat, 

mentres  sentia  per  l'ayre 
ta  veu  de  trò  rebramant 
y  arrossegant  les  tempestes 
per  dessobre  de  mon  cap...! 

De  la  guerra 


1898 

Una  canso  vull  cantar 

d'una  pobra  Mariagna 

que  tres  anys  hà  que  té  un  fill 

a  les  guerres  de  l'Espanya. 

La  guerra  dels  espanyols, 

n'hi  van  molts,  no'n  tornen  gayres. 

Venen  correus  y  correus 
y  no  n'arriba  cap  carta; 
si  pregunta  pel  veynat, 
no'n  saben  rès  de  l'Habana, 
y  del  batlle  y  del  rector 
no'n  pot  treure  l'aygua  clara. 
Algú  diu  qu'ha  sentit  dir 
si  està  ferit  d'una  bala; 
segons  un  altre  ha  contat, 
temps  hà  qu'hospitalejava; 
per  algú  que  n'ha  vingut, 
dèu  ser  ben  mort  a  hores  d'ara. 

Passen  mesos,  passen  anys, 
cap  més  nova  n'ha  arribada. 
La  mare  se'n  posa'l  dol 
y  al  seu  Patró  l'encomana. 
y  al  altar  del  Sagrament 
li'n  fa  dir  misses  resades... 

Una  tarde  carré'amunt 
un  minyó  camina  ab  calma: 
ò  du  febre  ò  be  íé  fret, 
que  s'embolica  ab  la  manta; 
ve  cansat  y  malmirós 
y  esgroguehit  de  la  cara. 
— Mariagna,  exíu,  exíu, 
vostre  fill  es  de  tornada.  — 
La  Mariagna  qu'ho  sent, 
ab  un  bot  baxa  l'escala; 
quan  la  porta  ha  revolat 
ja'l  veu  al  pas  de  l'entrada. 
—Fill  meu!  Fill  meu!— y  pel  coll 
com  una  boja  s'hi  abrassa. 
Lo  soldat  romp  a  plorar 
ab  una  pena  que'l  mata: 

—Mare  meva  del  meu  cor, 
no  us  puch  tornar  l'abrassada!  — 
La  mare's  fa  enrera  un  pas, 
y  al  minyó  li  cau  la  manta; 
los  brassos  del  gech  son  buyts 
y  cusits  a  les  butxaques. 


jacinto  Torres  i  Rcyató 


(Mestre  en  Gai  Saber) 

En  Jacinto  Torres  és  un  d'aquells  poetes  que  portats 
pel  seu  amor  a  la  terra  i  a  les  belles  lletres,  seguiren  el 
camí  marcat  pels  seus  avis,  creadors  del  nostre  renaixe- 
ment literari,  amb  entussiasme  i  amor,  cooperant  en  la 
gran  obra,  de  fer  vibrar  la  llengua  mare  amb  tota  la  seva 
força  i  assolint  amb  l'esforç  dels  seus  fills  el  lloc  que  te- 
nia d'ocupar  en  el  món,  al  costat  de  les  demés  llengües. 

Fou  un  dels  capdevanters  de  la  «Jove  Catalunya»  i 
ellegit  secretari  de  la  mateixa,  va  conservar  el  seu  càrrec 
fins  que  l'esmentada  societat  va  quedar  disolta. 

Té'l  titol  de  Mestre  d'obres  (1871)  i  com  a  tal  conco- 
rregué  en  diferents  Concursos  i  Exposicions  amb  progec- 
tes  que  l'hi  valgueren  la  més  gran  admiració  de  tothom, 
assolint  en  1877  un  premi  del  Ajuntament,  en  1880  l'hi  fo- 
ren adjudicades  unes  medalles  de  bronze  en  l'Exposició  de 
Arts  decoratives  del  Foment  del  Treball  en  1802,  altre 
medalla  en  l'Exposició  d'Indústries  Artístiques  i  en  1896 
altre  medalla  en  l'Exposició  de  Belles  Arts. 

Concorregué  en  els  Ce*"tamens  celebrats  a  Catalunya, 
assolint  diferents  premis  en  els  Certàmens  de  «La  Miste- 
riosa», «Centre  de  Lectura  de  Reus»,  «Círcol  de  Sans», 
«Valls»,  «Vendrell».  «Vilassar»,  «Associació  Literària  de 
Girona»,  «Joventut  Catòlica  de  Lleida»  i  molts  d'altres. 

Va  ésser  nomenat  Mestre  en  Gai  Saber  lany  1890  al 
ser-li  concedida  la  Viola  amb  el  seu  treball  «Llegenda», 
composició  d'una  esmerada  pulcritut  i  d'acurada  forma. 

Ha  sigut  Mantenedor  dels  Jocs  Florals  en  1881,  1901, 
1908  i  1915. 

Últimament  està  acabant  una  investigació  respecte  a 
les  llegendes  i  tradicions  dels  pobles  de  Catalunya,  ha- 
vent-ne reunit  una  col•lecció  extraordinària,  entre  les 
que's  troba  «El  Drac»  i  moltes  de  gran  originalitat  popu- 
lar que  donen  un  valor  molt  remarcable  a  dita  obra. 

En  l'actualitat  concorre  en  molts  Certàmens  essent  un 
dels  últims  premis  assolits,  un  en  els  Jocs  Florals  de 
r,  Catalunya  Literària  amb  el  seu  treball  «L'Aucellada». 

Missatge 

1585 

Portador  d'un  plec  de  lletres 
pel  Pare  Abat  de  Poblet, 
surt  de  Lleyda  a  corre-cuyta, 
missatger  del  Senyor  Rey. 
Son  cavall,  de  tant  que  corre, 
dexa  enrera  al  vent  mateix; 
qui'l  vol  seguí'ab  la  mirada, 
en  un  dir  Jesús,  no'l  veu. 
Passen  hores  y  més  hores 
y  de  via  js^'han  fet!... 
al  lluny  mentres  fosquejava, 
unes  ombres  van  crexent. 
Quan  més  lo  cavall  corria, 
van  alçantse  més  y  més 
ab  corones  dentellades 
sobre  l'horitzó  negrenc . 
Lo  missatger  va  acostantshi; 
més  properes  ja  les  veu: 
són  les  marletades  torres 
del  monestir  de  Poblet. 
Lo  corcer  de  sobte's  para; 
tot  es  fosch  com  un  avench 
quan  del  monestí'a  la  porta 
frisós  truca'l  missatger. 
No  sentint  remor  ni  fressa, 
crida  fort  y  truca  més; 
rès  li  val  brandar  la  espasa 
que  pel  pom  fa  de  martell. 


-  123  - 

Mira  entorn  y  enlayre  mira; 

tot  es  negre  terra  y  cel: 

sols  alguns  estels  aguayten 

eutre'ls  rengles  de  marlets. 

Per  darrera  de  la  porta 

s'ou,  al  fi,  remor  que  creix... 

dringuen  claus...  ressonen  passos... 

s' acosta'l  monjo  porter: 

— dQuí  truca?— crida  ab  veu  alta, 

sense  fer  girà'l  pestell. 

—Obriu  prompte,  dèuvos  pressa; 

missatge  porro  del  Rey. 

— dCòm  heu  dit?...— lo  monjo  esclama 

dubtant  y  ab  calmosa  veu. 

— iEn  nom  del  Rey!  — respon  l'a^^tre 

xampurrant  estrany  renech.      ""^ 

Altre  cop  la  veu  del  monjo: 

— ijesús,  Maria  y  Joseph! 

— Vinch  en  nom  del  Rey  d'Espanya; 

jobriu,  donchs,  en  nom  del  Rey! 

—Al  Pare  Abat  vaig  a  dirho; 

ja  torno  prompte,  esperèus.— 

Bella  estona  n'es  passada 

quan  torna'l  monjo  porter, 

treu  barrots,  obre  la  porta, 

y'ls  ulls  obre  més  y  més. 

Entra'l  missatger  al  pati 

d'un  sol  bot  de  son  corcer; 

foll  de  ràbia  descavalca 

y  segueix  al  totxo  llech. 

A  la  llum  d'una  llanterna 

van  tots  dos  sens  dirse  rès, 

com  llurs  ombres,  que'ls  segueixen 


IJSSL• 

bellugant  per  les  parets. 
Espayós  palau  hont  pugen, 
del  Pare  Abat  es  l'alberch: 
en  sa  celda  ja'ls  hi  espera 
l'Abat  Francesch  d'Oliver. 
Missatger  qu'entra  a  la  celda 
te'l  mirar  bastant  soberch, 
saludant  de  mala  gana 
y  axecant  bon  xich  la  veu; 
—Pare  Abat,  massa  tardava 
en  obrí'l  monjo  portor: 
«qui  s'espera's  desespera» 
y  qui  ve  cansat  molt  més. 
—Si  haguéssiu  vingut  de  dia 
ab  més  pressa  huría  obert: 
trucar  de  ífft  ò  a  deshora 
no  es  propi  de  cavallers. 
—Per  l'encàrrach  que  dech  fervos 
qualsevol  hora  serveix; 
des  de  Lleyda'l  Rey  m'envia; 
prepareu  hostatje  al  Rey.— 
Y  agafant  lo  plech  de  lletres 
que  li  entrega'l  missatger, 
l'Abat  diu  ab  tota  calma, 
ben  fixats  los  ulls  en  ell: 
—No  costa  gaire'l  conéxer 
que  aquí  vós  sou  foraster. 
— Fésseu  lo  favor  de  dirme, 
Pare  Abat,  éper  què  ho  dieu? 
—Be  ho  diu  prou  vostra  altivesa 
y  us  traheix  estrany  accent; 
per  anomenar  vostre  amo 
no  us  pertoca  alçar  la  veu. 

—Es  qu'en  nom  del  Rey  us  parlo. 
—Que  molts  anys  lo  guardi'l  cel; 
demaneu  ab  més  respecte 
si'n  capteu  pel  vostre  Rey. — 
Y  l'Abat,  mig  contenintse, 
desclou  lo  plech,  lo  llegeix, 
y'}  tira  damunt  la  taula 
encarantse  al  missatger: 
— Cumpliré  lo  que  se'm  mana; 
y  a  vostre  amo  li  direu 
que'ls  bons  fills  d'aquesta  terra, 
d'amo  ò  rey  no'n  sabem  res.— 

Axí  que  al  Rey  trametia 
tal  resposta'l  missatger, 
esclamà'l  seriós  monarca: 
—L'Abat  responia  be. 
Del  Comte  de  Barcelona 
haguesseu  parlat  no  més, 
y  altra  fora  la  resposta 
que  l'Abat  hauria  fet. 
He  jurat  lleys  catalanes 
y  es  cert,  per  mon  jurament, 
que'ls  fidels  vassalls  del  Comte 
no  saben  què  es  tenir  rey.— 


Síbaris 


Quan  tot  obrintse  pas  a  cos  d^espasa 
a  Sibaris  s'acosta  l'enemich, 
en  la  ciutat,  reclòs  dintre  sa  casa, 
aixis  exclama'l  ciutadà  més  rich: 

—Ressonen  les  trompetes  enemigues 
ben  prompte  l'ariet  tustarà'Is  murs: 
si  a  n'ells  la  guerra  hi  du  mortals  fatigues, 
aquí,  companys,  podem  gosar  segurs. 

iMirèu!  està  adornat  l'ample  triclini 

y  ab  arracades  d'eura'ls  capitells; 

y'l  vent  que'ns  du  de  lluny  crits  d'extermini, 

aquí  amanyaga  roses  y  clavells. 

Ab  tendres  brots  de  verda  pampolada, 
y  ab  fresca  murta  engarlandèmse'l  front 
y  dintre  aquesta  sala  perfumada 
pensem,  oh  amichs,  que's  tanca  nostre  món. 

Dels  pebeters  lo  fum  se  descapdella 
tornassolantse  al  bes  del  sol  ponent, 
formant  núvol  d'olors  hont  una  estella 
podria  abrigallarse  castament 

I  Oh  quin  perfum  de  festa  que  s'exhala 
de  tants  joyells  de  l'art  y  tantes  flors! 
ja  pot  vení'a  escomètrens  a  cops  d'ala 
l'exàm  rialler  d'enjogassats  amors. 

Fèm  esclatar  frenètica  l'orgia 

vessant  lo  most  de  Xipre  y  de  Corint, 

per  ofegar  les  quexes  d'agonia 

que'l  vent  nos  du  de  tants  que  van  morint. 

Ben  lluny  de  nostre  seny  tot  núvol  negre; 
buydant  la  copa,  la  tristesa's  fon: 
cantem  l'amor,  cantem  la  vida  alegre 
tot  repetint  dictats  d'Anacreon. 

Qui  tinga'l  pols  segur  y  nià  lleugera, 
faci  estremir  la  lira  ab  plectre  d'or 
y  formin  delitosa  primavera 
cantars  y  llum  y  flaires  y  color. 

Llanceu  la  que  us  cobreix  glassa  boyrosa, 
esclaves  que  lluhiu  àtich  perfil, 
y  aixís  fent  remolí  de  marbre  y  rosa 
entretexiu  la  dança  més  gentil. 

Vora'l  portal  la  lluyta  arriba  forta: 
idepressa,  esclau!  ofega  inútils  plors! 
cobreix  la  sanch  que  surt  sota  la  porta 
ab  devassall  de  dssfullades  flors. 


Una  fulla  de  rosa  doblegada 
a  sota  de  mon  colze'm  fa  sufrí'; 
arrégla'l  llit  de  flors  d'una  vegada 
que  vull  estar  à  pler  en  lo  festí...: 

Y  íu  qu'ab  ta  liermosor  mon  sér  domines, 
déxa  onejà'l  torrent  de  negres  rulls, 
déxa  admirar  tes  formes  tan  divines 
que  fan  glatir  mon  cor  dintre'ls  meus  lis. 

Donante  un  bes  los  deus  varen  dexarte 
la  magestat  olímpica  en  lo  front: 
si'l  món  de  genollons  no  vé  a  adorarte, 
donchs  dperquè  hi  baxa  la  bellesa  al  món? 

iOh  Cinthia!  hi  hà  en  tos  ulls  la  melangia 
y  la  negró'y  misteri  de  la  nií; 
ells  tenen  lo  secret  de  ma  follia, 
d'aquesta  set  d'amor  que'm  crema'l  pit. 

Vull  ab  mon  braç  cenyir  ton  còs  d'abella; 
per  maneja  la  espasa  no  he  nascut: 
mentre  en  la  torre  vetlla'l  centinella 
gosem,  gosem  l'esclat  de  joventut... 

La  por  que't  fa'l  ressò  de  la  batalla 
la  distraure  ab  mes  besos  y  mon  cant; 
si  ve  la  Mort,  que'ns  faci  de  mortalla 
la  calitja  d'olors  que'ns  va  voltant. 

Mes,  no  esperem  qu'arrenqui  nostra  vida 
de  l'enemich  lo  ferro  matador; 
verí  emmelat  qu'a  morir  junts  convida 
nos  partirem  en  una  copa  d'or. 

Y  si  ell  no  té  prou  força  ab  ses  glopades, 
ofègam  en  tos  braços  de  marfil; 
crémam,  si  pots,  al  foch  de  tes  besades 
y  ab  dolç  somriure  moriré  tranquil.— 

Més  tart,  un  rotllo  d'ubriachs  cantava, 
y  fent  per  aguantarse  viu  esforç, 
entre  esclafits  de  riure  entorn  dançava 
de  dos  cadavres  coronats  de  flors. 


Ramon  Surinach  Senties 


En  Surifíach  és  l'escriptor  que  porta  fosa  dins  de  la 
seva  inspiració,  la  tendresa  d'un  infant.  Les  seves  proses 
amples,  clares  i  plenes  d'una  naturalitat  que  atrau  són  una 
mostra  del  veritable  sentiment  d'aquest  poeta,  puig  fins 
amb  la  prosa,  fa  poesia.  Els  seus  versos  són  també  francs 
i  clars  com  la  seva  ànima  plena  de  bonhomia.  Ell,  en  po- 
ques paraules  dona  vida  a  un  pensament,  i  amb  una  es- 
trofa en  te  prou  el  llegidor,  per  compendrer  el  sentiment 
de  pietat  que  a  tot  hora  l'impulsa. 

Fou  nn  dels  col•laboradors  incansables  de  «Catalunya 
Artística»  i  «Ilustració  Catalana»,  en  l'actualitat  escriu  en 
«La  Veu  de  Catalunya».  Te  publicats  un  bon  nombre  de 
llibres,  tots  ells  plens  de  la  mateixa  claror  i  simplicitat. 
«Coses  meves»  (poesies  amb  un  pròleg  del  mestre  Fran- 
quesa i  Gomis),  «De  la  vida»  (poesies),  «Croquis  cubans» 
(prosa),  «Gent»,  «L'amic»,  «Núvols  en  creu»  (drama),  «Cel 
que  s'obre»  (comèdia,  «Contraclaror»,  «L'únic  conçol» 
(drames),  «Petites  proses»,  «Llibre  del  convalescent»  (d'u- 
na formosura  incomparable,  que  fa  tornar  viventes  les 
fulles  del  llibre  fins  serablan,  cada  una  d'elles,  un  bateg 
del  seu  cor),  «La  nova  Verge»  (edició  d'ofrena),  «El  tre- 
sor dels  pobres»  (veritable  tresor  pels  nois  de  condició 
humil,  que  fou  repartit  gratuitament  a  la  mainada,  imprès 
per  soscripció  en  una  edició  de  luxe.  Es  tot  ell  ple  d'uns 
pensaments  nobles  i  humanitaris  i  d'uns  consells  sans  i 
sentits).  Últimament  ha  publicat  «Poema  de  clínica»  (qu'és 
també  un  altre  obra  ont  s'hi  reflexa  la  seva  literatura 
clara,  dins  d'escènes  viscudes  pel  malalt). 

Fou  Secretari  dels  Jocs  Florals  de  Barcelona  l'any  1913 
i  te  guanyats  un  sens  fi  de  premis  en  diferents  Concursos 
literaris  de  Catalunya  que  són  una  mostra  del  que  val 
aquest  escriptor  que  amb  la  seva  paraula  núa  de  preten- 
cions  ridícoles,  en  cada  una  de  les  seves  obres  dona  vida 
a  un  poema. 

Simplicitat 


Pastorel•la  del  miracle 
que't  passaves  el  matí 
devant  la  tosca  capella 
que  hi  ha  al  reco  del  camí 
i  amb  els  dos  brassos  enlaire 
deies  a  la  Verge  així: 
—Ai!  carbasseta  florida 
floreta  de  romam'!— 
i  veies  que  Ella't  somreia 
amb  un  somriure  sens  fi. 

El  dia  que  t'ensenyaren 
a  mormolà  el  degut  res 
la  Verge  de  la  capella 
ja  no't  va  somriure  més 

II 

Quan  la  mare  ha  dit:— Fill  meu! 
tot  s'ha  sospés  en  la  casa, 
El  petit  no  ha  plorat  més. 
I  en  l'empít  de  la  finestra 
s'ha  deturat  un  ocell. 


III 


En  el  camp  Septembrí  extés  sens  límit, 

silenciós  i  ample  com  la  tarda, 

on  no  hi  passa  un  ocell  ni's  veu  un  home, 

cau  la  primera  fulla  d'una  branca. 

en  un  bassal  de  pluja  del  migdia. 

Ningú  sap  res  del  primer  plor  del  arbre. 
Només  en  l'horitzó  on  el  sol  es  colga 
semblant  que  miri  l'ull  del  Etern  Pare 
demunt  l'abandonat  castell  en  runes. 

Tot  obeeix  misteriosament  a  un  ritme. 

IV 

Aquest  matí  quan  la  masia  bruna 
s'encenia  de  sol  i  encar  hi  havia 
al  cel  fonent-se  espectral  la  lluna, 
l'albat  era  al  bressol  de  la  masia. 

Quin  silenci  Senyor!  La  vall  callava. 
Conmoguda  la  nit  del  crit  de  queixa 
de  la  cama  maternal  que  s'esquinsava, 
i  es  veia  llum  al  fons  d'aquella  reixa. 
L'home,  revolt  del  crit  que  l'acusava 
sovint  surtia  a  reuUar  la  feixa. 

Fa  un  d'aquells  dematins  que'l  cel  s'enyora. 
Passa  enllà  un  rec  com  una  vena  oberta. 
Al  lluny,  al  poble,  una  campana  plora 
i  un  pardal  fuig  amb  la  volada  certa. 

En  l'era  geu  la  gossa  malmirosa 
sentint  rastre  de  mort  a  vora  d'ella. 
I  sa  mirada  trista  es  fa  amorosa 
quan  el  cadell  l'hi  xucla  la  mamella. 

V 

Si'm  donessin  una  casa 
blanca  i  bella  amb  un  parral, 
alegrada  sota  el  rafec 

pel  xarroteig  dels  pardals; 
una  casa  amb  la  façana 
a  mitj  jorn,  no  massa  gran 
i  amb  les  teules  mit)  humides 
de  les  herbes  que  s'hi  fan... 
Si'm  donessis  una  noia 
amb  aquell  seny  català 
que'm  sabés  posà'l  pa  a  taula 
i  canviar  les  flors  del  sant 
i  portés  un  amor  dintre 
amb  un  poc  de  desengany 
que'm  faria  tant  respecte 
que  no  l'hi  diria  mai... 
Si'm  donessin  una  taula 
pels  meus  llibres  estimats, 
acostada  a  la  finestra 
pensativa  enfront  del  camp, 
i  desde  baix  me  donessin 
cl  bon  dia  els  caminants 
i  el  jovent  que  va  a  ballades 
i  els  vellets  que  ja  no  hi  van.. 
Si'm  donessin  unes  golfes 
com  un  arxiu  del  passat 
amb  l'espitUera  per  veurer 
la  santa  tarda  que  cau, 
quan  la  mort  truqués  a  casa 
jo  ni  diria:  dQuí  hi  ha? 
M'alsaría,  amb  la  mà  dreta 
faria  al  front  la  senyal 
de  la  Creu,  i  baixaria 
lentament  escala  avall 
amb  aquella  obediència 
que'l  riu  va  parà  a  la  mar. 

VI 

Simplicitat:  Ets  una  reina  pobre 

amb  el  teu  vestidet  de  fil  i  seda. 

Tota  ma  vida  t'es  fidel  i  amiga. 

Tu  i  jo  sabem  l'humil  secret  del  límit 

i  la  claro  de  la  paraula  nua. 

Simplicitat:  Mai  has  estat  ben  meva 

i  d'aquí  mon  amor  i  mon  respecte. 

Tens  de  la  lluna  l'elevat  silenci 

qu'en  el  camí  del  cel  s'emporta  l'ànima 

i  del  sol  d'or  i  foc  aquella  agulla 

que  clava  en  l'&ire  el  transparent  insecte. 

Tens  el  brill  de  l'estrella  solitària 

i  el  desmai  dels  poetes  que  no  escriuen. 

Tu't  poses  en  el  vol  de  les  gavines 

i  en  les  veles  salobres  i  gonflades 

i  en  les  fonts  de  pastor  i  en  la  mirada 

dels  infants  i  les  bèsties  í  en  la  núa 

claretat  matinal  de  les  finestres 

i  en  la  línea  de  pedra  rossejada 

groga  de  sol  dels  campanars  romànics. 

Are  mateix  alses  la  mà  amb  un  geste 

candi  i  suau  de  verge  florentina 

i  sens  dir  res  m'imposes  el  silenci. 

Sia  si  vols  que  conversem  a  soles. 

Simplicitat:  Ets  una  reina  pobre 

amb  el  teu  vestidet  de  fil  i  seda. 


I 


-  134  — 

El  penediment  del  poeta  pecador 


Jo  sols  amb  tu,  jo  sols  amb  tu  pecava. 
Darrera  la  cortina  dels  teus  rulls 
la  set  d'amor  mai  se  m'apaibagava 
ni'l  neguit  es  fonia  en  els  meus  ulls. 

Pàl•lides  eren  ja  tes  galtes  roges 
com  si  n'hagués  xuclat  la  joventut. 
Damunt  la  falda  et  queien  les  mans  boges 
que  havien  exharit  la  extremitud. 

Mes  encara  al  caliu  de  la  paraula 
invisible  venia  la  emoció: 
saquietava  entre'ls  dos  de  sobretaula 
i  s'allunyava  la  folla  temtació. 

Ton  bras  perfet  i  llarg  de  pell  morena 
reposava  en  mon  coll  com  un  arquet 
i  a  lo  millò'm  miraves  com  la  nena 
que  se  sent  espantada  del  qui  ha  fet. 

I  va  sé  un  dia  així,  quan  jo  sortia 

desmaiat  i  sens  esma  de  sortí, 

que  entre  sedes  i  flors  que  al  niu  hi  havia, 

Jesús  tot  trist  i  las  s'apareixia 

i'm  deia  com  un  pobre  del  camí: 

—El  vostre  amor  me  fa  molt  mal  a  Mi. 

Vaig  confessà  a  Jesús:— Es  que'm  distreia, 
que  l'amor  emboirava  mos  sentits. 
Jo  no  sabia  pas  el  mal  que't  feia 
Jesús  dels  pecadors  i  els  nens  petits. 

Jo  en  mon  amor  no  creia  que  pecava 
que  la  estimava  amb  un  suprem  anhel, 
i,  esbojerrat  amb  ella,  jo  comptava 
per  petons  les  estrelles  del  teu  cel. 

L'harmonia  de  vida  que  rebietn 
del  tot  era  oblidada  en  nostre  joc. 
La  viva  conciencia  que't  deviem 
era  carbonitzada  en  nostre  foc 

I  ella  era  abandonada  i  obedienta 
no  tenia  cap  altre  pensament 
una  espurna  d'amor  la  feia  ardenta; 
fins  l'arrel  d  un  cabell  era  latent. 

Mes  Tu  abans  d'aparèixer,  ja  avisares 
Jesús  enamorat  dels  pecadors, 
quan  arribares  del  camí,  ens  posares, 
ans  de  trucar,  un  poc  de  cendra  als  cors. 

Penedits  de  l'oblit  en  que't  t  eniem, 

ara  prou  que  sabem  el  mal  que't  fem. 

Si  en  el  goig  que'ns  feu  viure  un  jorn  moriem, 

ja  sabem  qu'és  per  sempre  que't  perdem. 

Prou  que  veiem  d'amor  la  vida  aixuta 
per  a  fer-ne,  goluts,  un  sol  amor. 
Ens  has  mostrat  més  ampla  i  gran  la  ruta 
que  ve,  travessa  i  passa  del  teu  cor. 

I  ara  ella  i  jo,  et  seguim  com  una  estrella 
de  llum  d'amor  per  a  la. Humanitat. 
Jo  era  amic  teu,  Senyor,  i  amb  mi  torna  ella, 
que  a  la  meva  es  sotmet  sa  voluntat. 

Vullga-la  amb  mi,  Senyor,  que  no  és  dolenta. 
Es  bona  i  dolça  com  un  fruït  madur 
sols  en  el  món  fora  de  por  morenta, 
Anant  amb  mi  i  jo  amb  tu  el  camí  és  segur. 

Jo  no  puc  dir-Ii  adéu  sense  mancança 
ni  sabria  com  dir-li  sense  esglai 
que  un  jorn  li  vaig  jurar  dant-li  esperança 
que  per  ningú  la  deixaria  mai. 

Sies  Tu  jutge  de  la  vida  que  obra 
ta  veu  als  nostres  passos  i  sentits. 
Guiats  per  ta  mà  ens  acostarem  al  pobre; 
guiats  pel  teu  esguard,  als  nens  petits. 

I  torna  prest  al  món,  que's  desmpara 
del  esprit  de  justícia  i  de  consol 
el  pres,  el  foli,  el  navegant,  la  mare 
que  tem  que'l  fill  resti  al  món  tot  sol. 

Mai  més  pecar,  Senyor.  Farem  la  via 
com  dos  germans  de  religió  pel  món 
Ella  mai  més  per  mi  que  me'n  gaudia 
sinó  per  tots  amb  un  amor  pregon. 
Que  si  mort  ans  que  jo  vull  que  aquell  dia 
li  pugui  fer  un  petó  pur  al  front, 
i  mentre  jo  aquí  resti  en  la  gran  nit 
poder  pensà  amb  conhort,  que  l'acullía 
ton  gran  amor  pel  pecador  contrit. 


/K^-^^=:^/L^,^^ 


Antoni  Careta  i  Vidal 


Aquest  poeta  de  l'antiga  escola  del  renaixement  Lite- 
rari de  Catalunya  es  un  dels  que  mostren  un  estil  més 
purificat  de  versificació  típica  dins  dels  nostres  Jocs  Florals 
fins  passat  l'any  80  de  la  darrera  centúria. 

Les  seves  composicions  que  com  a  mostra  publiquem 
son  de  les  més  obunden  en  el  seu  genre,  puig  el  sentiment 
de  pàtria  ha  estat  una  constant  obsesió  d'aquest  poeta  d' 
ànima  catalaníssima,  que  posa  en  els  seus  treballs  aquell 
regust  que  porten  els  dels  mestres  que  lluitaren  en  l'época 
en  que  la  Literatura  nostra  va  aixecar-se  com  una  foguera 
abrandant,  mercès  al  esforç  d'uns  quants  poetes  entusias- 
tes com  ell,  que  son  una  bella  recordança  del  temps  dels 
nostres  avis. 

Els  seus  treballs  han  tingut  diferentes  distincions  en 
els  jocs  de  Barcelona,  encare  que  molt  poques  per  el  que 
veritablement  merexien  les  seves  produccions.  En  dife- 
rents certàmens  literaris  d'arreu  de  Catalunya  ha  obtingut 
un  gran  nombre  de  premis. 

En  l'any  1882  foren  juntades  en  un  volum  les  seves 
poesies  al  que  donaren  el  nom  de  «Les  Eures»  i  en  aquest 
aplec  es  publicaren  amb  moltes  altres  «Lo  cavall  del  Con- 
celler»  i  «Als  Catalans». 

Te  publicades  diferentes  obres  que  porten  per  nom— 
«Brosta^>,  «Dibuix  a  la  ploma»,  «Rajolins»,  «Cor  i  sang», 
«Les  conseqüències^,  «Los  Carboners»,  «Diccionari  de 
Barbarismes»,  «Narracions  Extranyes»,  «jOydà!»  «L'ull 
acusador»,  «La  Embaixada  de  la  mort»,  «La  marca  de 
foch»  i  «Tot  per  ella». 

Lo  cavall  del  Conseller 


Dia  espantós!  La  mort  ajeya 
de  ma  ciutat  Theroyc  poder; 
jo  era  ben  prop  quan  ferit  queya 
de  son  caball  lo  Conseller. 

Fujo  llavors  de  Barcelona 
per  comandar  cent  vigatans. 
Poc  temps  desprès  també  Cardona 
rendida  fou  a  n'els  tirans. 

Sempre  ab  rezel  vivint  com  feres, 
afanys  patiren,  set  i  fam; 
mes,  per  les  tropes  estrangeres 
lo  nostre  pas  era'l  del  llamp. 

Tan  embestint  com  si  fugien, 
deupmats  se  veyen  los  del  Duc: 
de  mos  valents  també'n  morien 
clamant  la  pàtria  i  l'Arxiduc. 

No  trigà  molt  que  ab  pena  deyem: 
«La  terra's  pert  i  ja  som  pocs!» 
Un  cap  al  tart,  de  sobte'ns  veyem 
casi  tancats  entre  dos  focs. 

Tots  emprenguérem  la  fugida 

Còm  vaig  surtirne  ningú  ho  sab. 
»Cúyta  a  marxar,  salva  ta  vida; 
donen  cent  dobles  per  ton  cap.» 

Vaig  disposar  corrents  lo  viatge 
axis  que  l'hoste  me'ho  hagué  dit; 

prenguí  la  marxa  ab  descoratge, 
disfressant  bé  parla  i  vestit. 

«Fujo  de  tu,  ma  pàtria  bella, 
ja  que  ventura  no't  puc  dur: 
Entre  enemics,  dins  de  Castella, 
potser  estiga  mès  segur. 

Entro  a  la  Cort  i  celebraven 
de  Catalunya  lo  fat  trist...! 
En  altre  tems  axí  insultaven 
los  vil  sayons  a  Jesu-Crist. 

A  mon  costat  vaig  sentir  fressa: 
giro  en  rodó  i'm  veig  davant 
un  cavall  negre  que  s'adreça 
esvalotat  i  renillant. 

Qui  pert  son  bé  i  après  lo  troba^ 
crit  més  alegre  no  pot  fer... 
Era'l  cavall  d'En  Casanova, 
de  mon  amic  lo  conseller. 

Y,  dirigintme  a  qui'l  menava 
vaig  dirli  axis: —No  ho  estranyeu. 
Si  jo  ma  historia  vos  contava...! 
Aquest  caball  es  amic  meu. 

—Quin  animal  més  fer  de  tracte! 
No'l  só  pogut  mai  dominar. 
— Venèumel,  doncs.— Pactem  i  al  acte 
ab  bon  argent  l'hi  vaig  pagar. 

Als  dos  nos  mata  l'anyorança; 
i  un  compatrici  mercader, 
per  mon  resguart.  papers  alcança 
de  la  moneda  ab  lo  poder, 

Dic,  fantasiant  ma  terra  llunya, 
mentres  ensello  ranlmai: 
«Hi  tornarem  a  Catalunya?» 
Ell  que  renilla  i  pega  un  salt. 

A  cavall  pujo  desseguida. 
Ell  va  a  son  pler,  rès  hi  puc  jo; 
per  deturarlo  no  hi  val  brida, 
qu'es  lo  desig  son  esperó. 

Brolla  en  son  morro  la  bromera, 
oberts  los  nasos  du  flayrant; 
tan  aviat  passa  carretera 
com  los  abismes  ba  saltant. 

Ni  per  menjar  dexa  sa  via; 
sols  lo  governo  qnan  es  fosc. 
Lluny  de  poblat  i  de  masia 
sempre  fem  nit  dintre  del  bosc. 

Quan  reposem  de  la  jornada, 
prop  séu  l'herbey  me  fa  de  llit; 
quan  signa'l  gall  lo  trenc  d'aubada, 
ell  ja  poteja  de  neguit. 

«Au!  que  veurem  la  pàtria  dolça.» 
Y  Tafalego  tot  muntant. 
Ell  alça'l  cap,  les  crins  espolsa 
i  al  galop  corre  estofurnant. 

»Só  a  Catalunya  ò  bé  a  la  vora» 
dic,  mentres  guayto  a  tots  cantons. 
Ja  mon  cavall  l'herba  devora 
i  beu  a  pler  dels  reguerons 

«A  Barcelona  anèn  per  veure 
si  a  ton  antic  senyor  trobem. 

Junts,  de  la  pàtria  havem  de  treure 
lo  jou  fexuc,  ò  morirèm.» 

«Ja  som  davant  ma  Ciutat  bella... 
Oh  mon  corcer,  no  més  un  salt!» 
Nos  deturava  uu  centinella 
quan  arribarem  al  portal. 

Los  papers  falsos  que  portava 
vaig  ensenyar  al  capità: 
ell  lo  portal  me  franquejava 
tot  saludant  barret  en  mà. 

De  ma  ciutat  enamorada 
lo  trist  aspecte  fa  condol: 
més  d'una  casa  hi  hà  ensorrada 
i  en  los  semblants  s'hi  pinta'l  dol. 

Prop  de  la  plaça  de  sant  Jaume, 
vaig  veure  un  home  acongoxat. 
—Perquè  ploreu  germà,  digàume? 
—Perquè  avuy  mor  la  llibertat,— 

me  va  respondre  fent  sa  via. 
Para'l  cavall,  no  podent  més. 
Una  fumera  tot  ho  omplia, 
que  no'm  dexava  veure  rès. 

— Qu'es?— sols  vaig  dir,  que  me'n  recordi, 
a  un  pobre  vell^  parant  son  curs. 
— Ay!  en  la  sala  de  sant  Jordi 
crema'l  butxí  los  nostres  furs!— 

«Què'n  fas  !oh  Deu!  de  ta  venjança!» 
dic;  colpejantme  testa  i  pit; 
mentre'l  caball,  que  a  terra'm  llança, 
cau  exalant  un  alarit. 

M'alço.  «Ditxós  de  tú,— gemego,— 
noble  animal,  la  mort  t'ajau. 
Vinga'l  botxí,  mon  cap  li  entrego... 
iVal  més  ser  mort  que  viure  esclau!» 


Àls  catalans 


Jo  que  ans  d'obrir  les  fulles    de  l'immortal  història, 
sabia  que  ma  pàtria    tingué  un  passat  capdalt, 
jo  que  ab  amor  la  canto    sens  treuren  or  ni  glòria 
i  en  mig  de  tots  vosaltres    puc  dur  lo  cap  ben  alt; 

avuy  ple  de  tristesa,    veyent  tanta  impudencia, 
com  ombra  dels  vells  segles,    vos  vinc  a  preguntar: 
iQu'heu  fet  ioh  compatricis!    de  la  preuada  herència 
que  com  relíquia  santa    deviem  conservar? 

íHont  son  aquella  pàtria    que'Is  avis  mantingueren 
regant-la  amb  sa  sang  noble    i'l  suhor  de  sos  afanys, 
i  aquelles  lleys  tan  sabies,    i  aquells  costums  que'ns  feren 
admiració,  respecte    i  enveja  dels  estranys? 

Lo  fret  escepticisme    per  tot  arreu  impera; 
pocs  son  los  que  recorden    les  glòries  qu'hem  tingut; 
si'ls  catalans  tornaven    d'un  segle  i  mig  enrera, 
estar  petjant  creurien    país  desconegut. 

La  llibertat  antiga    ni  menys  es  anyorada: 
vil  iirania'n  diuen    sols  digna  dels  temps  vells. 
De  folla  prostituta    contens  l'han  disfreçada, 
per  son  ideal  ferne,    los  catalans  novells. 

Avuy,  l'oblit  culpable    y  un  criminós  exemple, 
vestits,  música,  dances,    costums,  llenguatge,  y  tot 
a  l'extrangera  muden;    fins  dins  del  sagrat  temple 
en  llengua  forastera    predica'l  sacerdot. 

La  fè  de  nostres  pares    curan  que  bè's  conega, 
als  nins  de  les  escoles    s'ensenya  en  castellà, 
y,  per  a  més  vergonya,    aquell  que  a  Deu  no  prega 
en  est  ni  cap  idioma,    renega  en  català. 

!0h  llengua  gloriosa!    ben  cert  que  no  pensaren 
que  may  pogués  tocarte    pervindre  tan  amarc 
los  sants,  hèroes  y  sabis    que  tan  amunt  t'alçaren 
ni,  al  fer  ses  belles  trobes,    lo  dolç  Ausías  Marc! 

Si'ls  fonaments  no  aguanten,    s'arruna  l'edifici; 
axis,  quan  es  perduda    la  salvadora  fè 
los  homs  i  les  niçagues    són  presa  d'un  desfici 
que'ls  fa  córrer  i  empènyers    sens  cap  timó  ni  frè. 

Los  llaços  de  familia    s'afluxen  cada  dia: 

ja  per  infants  se  dexa    no  més  lo  pur  amor: 

no  hi  es  l'amistat  santa    que  un  home  al  altre  unia... 

Per  tot,  lo  fret  egoisme    y'l  vici  corruptor! 

Lo  nom  sagrat  de  pàtria    si  acàs  algú  l'invoca, 
es  per  als  fills  d'aquesta    commoure  y  separar: 
y  aquest,  tot  rihent  s'ho  mira,    y  espera  quan  li  toca 
montar  fins  als  grans  setis    per  lluhir  y  disbauxar. 

Y  l'un  ho  aprèn  del  pare,    y  après  als  fills  ho  ensenya: 
si  aquell  pel  mal  tirava,    s'hi  enfanga  lo  darrer; 
y  ab  tant  per  est  abisme    la  gènera's  despenya, 
que  aviat  seràs  ioh  terra!    un  vil  podrimener. 

Oh  terra  malhaurada!    apenes  ja  s'escolta 
cantant  lloances  tues    la  veu  d'un  trovador; 
avuy  sols  te  du  l'eco    la  befadora  absolta 
que't  fa  un  exam  de  vespes,    rimayres  sense  cor. 

Oh  catalans!  (si  encara    algun  n'hi  hà  que  siga 
hereu  d'aquells  grans  homes    de  cor  i  braç  nervut) 
fèu  que  no  arribe  l'hora    en  que  tothom  vos  diga: 
«L'honor  de  Catalunya    per  sempre  s'es  perdut.» 

Veniu  tots  los  qu'encara    no  heu  oblidat  sa  historia, 
los  que  voleu  tornarli    lo  séu  passat  capdalt, 
aquells  a  qui  llumena    la  veritable  glòria 
i  qu'entre  tots  los  altres    porteu  lo  cap  ben  alt. 

Exím  tots  a  la  una    al  crit  de  «iVia  fóra!» 
marxem,  com  un  sol  home,    fidels  i  ben  units, 
i  a  tot  lo  món  diguèmli,    puix  de  que  ho  sàpia  es  hora: 
«No  sóm  d'esta  niçaga    d'esclaus  desvergonyits! 

Som  fills  d'aquells  atletes    que  als  serrahins  venceren, 
que  a  Itàlia  feren  sua    y  a  Grècia  en  tremolor; 
volem  qu'avuy  lluhesca    la  glòria  qu'ells  tingueren 
ab  Deu,  Famila  i  Pàtria,    i  Llibertat  i  Honor.» 

Si  axis,  valenta  i  noble,    l'indignació  no  esclata, 
si's  pert  la  nostra  causa    per  esperit  covart, 
morfmnos  de  vergonya,    puix  si'l  dolor  no'ns  mata, 
com  febles  criatures    nos  resta  sols  plorar. 

Amor  meva 


Tendra  y  gentil  poncella,    la  vida  es  un  romiatge: 
per  qui  té  companyia    lleuger  es  lo  camí; 
quasi  retut  me  trobo    de  fer  sol  mon  viatge. 
Amor  de  la  meva  ànima,    i\o  voldràs  fer  ab  mi? 

No  sé  si  ets  pobra  ò  rica,    só  vist  de  part  de  fóra 
ta  casa,  y  niu  me  sembla,    d'amor  y  santa  pau: 
rès  sé  de  ta  hermosura    y  açò  que't  veig  tot'hora; 
mes,  sens  donarmen  compte,    de  tu  me  trobo  esclau. 

Per  més  que'm  veges  pobre,    jo  só  mòlt  rich,  donzella, 
tresors  per  a  tu  guardo    del  ànima  en  lo  fons; 
al  sol  de  l'amor  meva    òbret,  gentil  poncella: 
mon  cor  es  una  bresca    d'amor  y  de  cançons. 

De  nostres  esposalles    que  sia  aviat  la  festa. 
jDitxós  de  mi!  De  vespres    afadigat  vindré, 
m'adormiré  en  tos  braços,    sobre  ton  pit  ma  testa, 
respiraré  l'aroma    de  ta  flayrosa  alé. 

i  Ay,  flor  de  l'amor  meva!    si  daves  fruyts  un  dia, 
en  ells  nostres  imatges    veyent  com  en  espills, 
tot  tremolós  los  braços    al  coll  te  posaria, 
dihent:  «Beneyta  síes,    oh  mare  de  mos  fills!» 

Y  quan  nostres  fruyts  dolços    assahonats  serien, 
finant  tots  dos  alhora,    óquè'ns  fóra  lo  morir? 
Mentres  los  nostres  cossos    en  igual  lloca  jaurien, 
l'amor  de  nostres  ànimes    veuria'l  Cel  florir. 


Tendra  y  gentil  poncella,    la  vida  es  un  romiatge: 
per  qui  té  companyia    lleuger  es  lo  camí; 
quasi  retut  me  trobo    de  fer  sol  mon  viatge. 
Amor  de  la  meva  ànima,    i\o  voldràs  fer  ab  mi? 


Claudi  Ornar  i  Barrera 


Tenim  enfront  nostre  un  escriptor  perfecte  i  un  pulcre 
poeta,  puig  tant  en  la  prosa  com  en  el  vers,  l'Omar  s'ha 
distingit  sempre  pel  seu  sencill  i  al  ensemps  impecable 
estil  que  li  ha  valgut  el  crearse  la  personalitat  literària 
que  avui  és  aquest  escriptor,  que  amb  tot  i  pertànyer  als 
iniciadors  de  l'antiga  escola  ha  sabut  adaptar-se  als  cam- 
bis  i  modernismes  actuals,  perfeccionant  al  ensemps  que 
la  seva  literatura,  la  forma  ortogràfica,  segons  la  mo- 
derna escola. 

Qui  estudii  amb  tots  els  seus  variants  l'evolució  que 
ha  sofert  la  seva  obra,  veurà  una  transformació  i  per- 
fecció que  al  llegir  els  seus  treballs  no  podrà  per  menys 
sentir  l'impresió  de  que  llegeix  la  producció  d'un  mestre. 

Compta  amb  un  sens  fi  de  premis  obtinguts  en  quasi 
tots  els  Certàmens  celebrats  arreu  de  Catalunya  i  dife- 
rents premis  i  accèssits  als  Jocs  Florals  de  Barcelona. 
Te  publicats  els  volums  Nupcials^  Poesies  i  diferentes 
proses  i  contes  originals. 

Les  composicions  que's  publiquen  en  aquest  volum,  són 
un  recull  del  seu  llibre  Nupcials  que  per  la  seva  bellesa 
poètica,  poden  presentar-se  per  model. 

Nupcials 


I 

Tu  ho  sabs  be:  mon  pensament 
es  tot  teu  a  totes  hores 
tu  l'empenys  tu  l'acalores, 
tu  Tamoxas  dolçament. 

Y  en  eixa  absorció  constant 
de  ma  enamorada  pensa, 

no  se  si  en  tu'l  mon  comensa 
o  si  en  tu  s'està  acabant. 

Puix  lo  mon  tinch  oblidat 
per  junyirme  a  ton  voler; 
so'l  miserable  braser 
a  sota  tos  peus  posat. 

Y  essent  teu  mon  pensament 
creu  de  debò,  vida  mía, 

que  ni  ab  lo  cel  pensaria 
sense'l  teu  consentiment. 

II 

Podran  dirme  que'I  mon  ja  no  tolera 
traure  a  fora'l  carinyo  conjugal; 
que'I  matrimoni  es  artifici  cínich, 
solució  a  grans  misteris  socials... 

Per  això  dqui  ho  diria?  La  rata  sabia 
que  rosega'l  pa  tou  que  no  ha  pastat; 
ho  dirà'l  flamenquis-me  que  fresseja, 
més  que'n  tabernes  en  soberchs  palaus. 

Y  tu  y  jo  (iqué  direm,  esposa  meva? 
ique  hi  hem  de  dir!  Amarnos  més  que  may 

y  axis  veuràs  tu  com  nos  envejan 

fins  los  rehims  que  al  sostre  havem  penjat! 

III 
Si  pogués  abrassarte,  esposa  meva, 
tal  com  vol  mon  desitx, 
seria  tan  estreta  l'abrassada 
que  un  dels  dos  quedaria  sense  pit. 
Ja  fa  bé  Deu  que'ns  dona  ales  d'atleta, 
pero'ns  les  lliga  fort 
si  axis  no  fos,  esposa,  jquantes  voltes! 
tu  y  jo'ns  perdríem  encegats  pel  goig. 

IV 

Com  dues  merles  corríam 
ensà  y  enllà  del  torrent, 
are  pujant  dalt  del  marge, 
are  baixant  dintre'l  rech. 

Removiam  les  moreres, 
trencavam  los  esvarzers, 
no'ns  feya  por  Tetzevara 
ni'ns  feya  nosa'l  canyer. 

Tot  per  trencar  quatre  espàrrechs 
que's  ton  menjar  preferent, 
en  lo  temps  en  que  rumbejan 
son  rich  fruit  los  maduixers. 

Y  atrafegats  ab  tal  feina 
no'ns  adonarem  — icrudels!  — 
que  feyam  malbé  una  hermosa 
niuada  de  pardalets. 

Des  d'aquell  jorn  vida  mia 
no  havem  tornat  al  torrent... 
jfou  un  delicte  dels  grossos! 
iSi  la  justícia  ho  sabés! 

La  nit  es  fosca,  fosca; 
fa  un  vent  que  tot  ho  romp, 
y  a  una  infelís  plujeta 
per  les  parets  rebot. 

De  tant  en  tant  ressona 
la  veu  vibrant  del  tro, 
y  espanta  a  les  aranyes 
que  hi  han  pels  revoltons. 

Una  de  més  poruga, 
que  cau  sobre'ls  rajols 
per  lo  meu  peu  xafada 
reb  afrentosa  mort. 

Y  vull  are  que'm  digan 
los  llavis  de  més  nom; 
^aqueixa  aranya  morta 
tenia  companyó? 

Si  es  que'u  tingués,  esposa, 
icalcula  tu  amb  quin  dol 
malehirà'l  gran  brètol 
butxí  de  son  amor! 

VI 

Jugavan  tots  dos  a  cartes 
de  doscents  tantos  un  ral, 
y  com  que  sempre  perdías 
jme'n  deias  de  disbarats! 

Al  fi  cansada  de  perdre, 
digueres— pleguem  lo  ram:— 
y  una  rosa  que  al  pit  duyas 
caygué  a  terra  y  s'esfullà. 

Les  fulles  de  una  en  una 
jo  arrepleguí  ab  gran  afany 

y  després  vaig  escamparlas 
sobre'Is  cabells  de  ton  cap. 

Y  exclamares  aleshores; 

— jAre  si  que  jo  he  guanyat!  - 
— Y  ab  mi?— respogní  besante- 
tontota,  qué  has  perdut  may? 

VII 

A  casa  ha  vingut  avuy 
a  captar  humil  un  pobre 
que  duya  agafada'l  bras 
una  cega;  era  sa  esposa. 

Jo  no  li  he  fet  caritat 
y  axis  que  ha  tancat  la  porta 
ha  ressonat  un  petó 
que  tu  l'has  entès  de  sobres; 

puix  aixecante  corrents 
has  dat  una  grossa  almoyna 
a  aquell  vellet  resignat 
bon  amador  de  sa  esposa. 

Y  m'has  dit  mitx  sanglotant: 
iNo  sabs  la  pena  que'm  dona 
pensar  que  qui  estima  axis 

no  tlnga  un  llit  com  lo  nostre! 
VIII 

Ja  som  al  hivern, 
dolsa  esposa  meva; 
i  Quina  fret  que  fa 
est  Nadal  nos  gela. 

Acostemnos  be 
ben  abrassats  sempre, 
y  axis  tu  veuràs 
com  l'escalfor  entra. 


-  152  - 

Entra  a  dintre'l  cor 
hont  l'amor  hi  vettila 
y  entra  en  los  teus  ulls 
que  jamay  s'entelan. 

jAcostemnos  be, 
dolsa  esposa  meva! 
Puix  si'l  fret  es  viu, 
y  la  sanh  bullenta, 
y  l'amor  tan  franch 
que'l  desitx  subleva, 
ja  pot  venir  fret, 
que  també'l  fret  crema 
quan  hi  ha  als  pulmons 
la  xardor  eterna. 

IX 
Sobre  ton  front  hi  resplandeix  l'albada, 
dintre  tos  ulls  hi  resplandeix  mon  cor 
y  en  tos  llavis  hi  juga,  esposa  meva, 
l'alé  de  mos  petons, 
I  aqueix  alé  que  m'ix  de  les  entranyes 
torna  a  mi  amanyagat  per  ton  amor, 
portantme  una  caricia  sempiterna 
que  hem  cisellat  tots  dos. 
Unimnos  donchs  com  fulls  del  nostre  llibre, 
pengem  al  cel  lo  nostre  niu  de  flors, 
y  sia  aqueix  deliqui  de  la  vida 

la  creu  que'ns  donga'l  mon. 

Quin  llibre  més  hermós!  L'extensa  vinya 
amagant  amb  sos  pàmpols  los  rahims; 
lo  camp  de  blat  d'espigues  ben  sapades 
ofegant  les  roselles  entre  mitx; 
lo  turó  coronat  de  ginesteres 
lo  bosch  exuberant  de  roure  y  pins; 
la  vall  plena  a  curull  de  flors  silvestres 
y  d'aygües  incitants  que  van  al  riu; 
la  mar,  jove  en  tot  temps  y  enjogassada, 
incensant  el  bon  Deu  amb  sos  ruxims, 
y  en  mitx  de  tot  estrelles  y  celatges, 
y  aucells,  y  olors,  y  musica  gentil... 
iQuin  llibre  més  hermós,  esposa  meva! 
Deu  l'escrigué  només  per  tu  y  per  mi... 
y  es  lo  gran  códich  del  amor  que  mana 
no  fer  malbé  cap  niu! 


Cr^íC^ 


5-  20 


Jaume  Novelles  de  Molins 

belleses  qu'enjoien  la  nostra  terra,  ha  cantat  en  sencilles   ™ 
prò  inspirades  composicions  les  costums  muntanyenques, 
com  a  petits  quadres  d'impresió.  nascuts  de  la  inspiració 
del  pintor  que  dona  vida  a  les  seves  obres  copiades  de  la 
bellesa  del  paisatge  i  de  la  grandiositat  de  la  Natura. 

En  Novelles  de  Molins  fou  doctorat  en  filosofia  i  lle- 
tres l'any  1891  i  en  1895  va  ésser  nomenat  catedràtic  au- 
xiliar del  nostre  Institut,  càrreg  que  va  renunciar  més  tard 
per  les  seves  moltes  ocupacions. 

Fou  un  dels  fundadors  del  «Centre  Escolar  Catala- 
nista», va  col'loborar  constanment  a  La  Renaixensa,  Lo 
Catalanista  (de  Sabadell),  UArch  de  Sant  Martí,  La  Creu 
del  Montseny,  La  Veu  del  Segre ^  Diari  de  Catalunya  i  Ca- 
talunya Artística. 

Porta  publicades  diferentes  obres,  la  primera  Agre- 
dolç {zoVXqzcíò  de  poesies),  Bosçueroles  amb  un  pròleg 
d'En  Moliné  ;i  Brases,  llibre  que  obtingué  medalla  de 
plata  en  l'Exposició  Universal  de  Barcelona  (1888)  i  més 
tard  va  publicar  un  volum  titolat  Ratlles  Curtes. 

En  els  Jocs  Florals  de  Barcelona  porta  guanyats  qua- 
tre accèssits  i  la  Flor  natural  l'any  1891  i  més  de  setanta 
premis  en  diferents  Concursos  literaris  celebrats  a  Ca- 
talunya. 

L'Avi 


Pel  camí  antich  de  la  Sala 
tresca  el  vell  de  vuytanta  anys, 
porta  barretina  musca 
y  un  paraygüas  sota  el  bras. 
Per  sa  cara  revellida 
las  arrugas  semblan  talls 
y  la  tèrbola  mirada 
no's  fixa  en  res  del  voltant. 
Y  el  vellet  tresca  que  tresca 
costa  amunt  y  costa  avall 
fins  a  ovirar  la  comella 
ahont  s'aixeca  el  seu  casal. 
Quan  sent  belar  una  cabra 
el  seu  cor  ha  fet  un  salt. 
quan  ou  el  lladruch  dels  gossos 
ja  s'anima  el  seu  esguart. 
Quan  sent  cantar  la  maynada 
els  ulls  li  han  espurnejat 
puig  son  els  fills  de  sa  filla 
que  Deu  l'haja  perdonat. 


Preludi 


La  neu  corona  el  cim  de  la  montanya 
y  agonitza  el  Febrer 
ja  comensa  à  teixir  son  fil  l'aranya 
y  à  flori'  el  presseguer. 


-  156  — 

Va  florint  quan  encara  las  glassades 
apetonen  els  brots  inmaculats 
quan  encare  les  aus  esgarriades 
no  cerquen  els  seus  nius  abandonats. 

Quan  per  les  aygües  clares,  transparentes 
badallen  tontament  els  barbs  novells, 
quan  pels  bachs  de  la  serra  pacïentes 
pasturen  les  vedelles  y  els  vedells. 

La  neu  corona  el  cim  de  la  montadya; 
furgan  els  taups  y  surten  els  conills; 
aném^  anem  à  dins  de  la  cabanya 
à  abrandar  un  bon  foch,  entorn  dels  fills. 


Àixut 


Mitj-dia,  bat  el  sol,  tot  s'escribella, 
plana  una  angoixa  sópita  en  l'ambent, 
s'ha  estroncat  fa  dos  jorns  la  fontanella, 
la  calda  va  tombant  intensament. 

La  pols  pels  caminals  tot  ho  resseca 
l'agràm  ha  fet  esclau  al  mort  conreu 
han  fugit  els  moixons,  sols  la  xibeca 
llensa  al  espay  sa  malestruga  veu. 

Ni  un  núvol  per  la  volta,  ni  una  ratxa 
de  llevant  que  anuncihi  un  temps  plujós 
"na  bubor  insòlita  emborratxa 
les  prades  y  el  terrós. 

Moriren  les  reynetes  assecades 
sota  els  marjals  llotosos  del  biot 
sols  els  lluerts  de  cares  badocades 
gosen  del  sol  amb  son  posat  idiot. 

Y  quan  arreu  comensa  l'agonia 
de  la  set  xardorosa  de  l'estiu 
jquín  cantar  les  cigales  sa  follia 
y  amb  quin  goig  escotxina  la  perdiu! 


De  cara  al  Hivern 


'S  va  escursant  el  dia; 

per  la  banda  que  dona  à  Sobrevía 

's  pon  depressa  el  sol; 

la  griva  que  ha  arrivat,  en  la  cimera 

del  roure  altiu,  comensa  sa  fal•lera, 

un  cant  tot  apagat,  color  de  dol. 

La  boyra  del  matí,  xopa  la  terra; 
pel  mitj  la  farigola  que  s'hi  aferra 
esclata  el  reig  gustós 
y  la  farúm  de  tófanas  s'escampa 
pels  encontorns,  ahont  campa 
la  trista  c®rretjola  d'ull  plorós. 

Y  un  alé  enfredorat,  de  la  montanya 
va  devallant  al  pla,  mentres  l'aranya 
ja  no  fila  la  trema  crudelment 
mentres  s'encauha  el  grill  y  la  formiga 
quan  el  llop  d'ull  brillant,  creuha  l'artiga 
derrera  del  remat  que  tresca  lei.tament. 

L'ermita 


Rodejat  de  boscaíges  y  cingleres 
e  incensat  pels  brotons  de  romaní 
festejantio  verdums  y  caderneras, 
s'aixeca  rermitatje  bizantí. 

En  aquest  ermitaíje  tot  poesia 
s'hi  arreceran  com  jays  cercant  calor 
els  recorts  d'un  beli  temps  en  que  vivia 
la  mare  ta  volguda  del  meu  cor. 

Perxó  avuy  feixugós  per  las  anyadas, 
tant  bon  punt  ta  silueta  he  contemplat 
dels  meus  esguarts  las  fonts  niitj  apagadas 
més  que  may  abundosas  han  rajat. 

En  aquell  temps  ditxós,  la  pobre  mare 
'm  deya  senyalantme  el  cim  rocós: 
«avuy  ets  molt  petit,  no  sabs  encare 
que  allí's  tro  va  el  conçol  y  el  dolç  repòs». 

«Quan  les  tempestes  de  la  nostra  vida 
t'omplen  el  cor  de  desenganys  y  fel 
s'hi  vols  gorirte  ta  mortal  ferida 
a  lunyat  de  la  terra  y  busca  el  cel». 

Y  la  mare  morí;  quantas  vegadas 
he  recordat  sos  mots  voltant  pel  mon 
y  he  sentit  suaument  com  sas  besadas 
en  nits  d'insomni  han  refrescat  mon  front. 

El  castanyer 


El  castanyer  robust  de  branca  escabellada 
com  un  gegant  dormit  s'arrapa  pel  terrer 
la  boyra  del  hivern  y  el  plor  de  la  rosada 
li  besan  el  brancam  quan  entre  el  fret  primer 

Si  el  llamp  ratlla  l'espay  ell  reb  la  sacudida 
del  glavi  destructor, 

si  el  torp  's  deixondeix,  el  reb  de  sa  embran- 
l'esctat  de  son  furor.  [zida 

Y  dret  al  carenar  s'arrapa  per  terra 
ab  sos  tentacles  torts,  com  serps  descomunals 
é  inmóvil  y  altaner,  no  li  fa  por  la  guerra 
dels  elements  junyits  per  forsas  col•lossals. 

Anem  donchs,  al  racer  del  arbre  sa  y  ardit 
à  respirar  ensemps  grandesa  y  valentia 
obrimli  nosíre  cor,  nodrint  nostre  esperit, 
que  ell  es  el  símbol  de  la  pàtria  mia. 


Tardoral 


Els  braus  van  davallant 
de  la  montanya, 
l'arbreda  sospirant 
llensa  el  fullatge, 

las  grivas  tremolant 
frisan  y  passan 
y  la  tardor  's  va  atansant 
freda  y  pausada. 

El  niu  abandonat 

M  vern  gronxola, 

de  lluny  sembla  un  penjat 

dalt  de  la  forca, 

el  pollangró  esfullat 

el  vent  colltorsa 

y  fugen  els  moixons,  à  bell  remat, 

de  pluja  y  boyras. 


Un  vel  ple  d'amargor 

el  mont  entela, 

fins  laygua  al  caure  al  gorch 

cau  amb  tristesa, 

ni  aromas  ni  dolçor 

el  bosch  engendra 

y  passa  lentament  un  vol  de  corps 

negre,  mo!t  negre. 


Ramon  Masifcrn 


Es  aquest  l'exquisit  poeta  que  amb  tanta  frescor  en  el 
dir,  ha  sabut  cantar  les  belleses  del  Empordà  i  les  seves 
costums. 

Fill  de  La  Bisbal,  de  molt  jove  va  començar  a  lloar 
amb  amor  aquelles  terres  catalanes  prò  sempre  amb  una 
escaienta  sencillesa,  plena  d'un  regust  popular  verament 
encisador. 

Pocs  són  els  poetes  que  l'han  igualat  en  el  seu  estil 
especialísslm,  net  d'extranyeses,  franc  i  ple  de  naturalitat 
que'Is  seus  poemes  prenen  un  caient  falaguer  i  una  agra- 
dosa gentilesa. 

En  el  començ  de  la  seva  vida  literària  treballava  de 
fadrí  taper  a  la  seva  terra,  i  els  que  primer  pogueren  fruir 
de  les  seves  inspiracions  sanes,  foren  els  seus  companys 
de  treball  que  li  donaren  coratge  per  seguir  el  camí  per 
ell  començat  com  una  lleugera  afició. 

Més  tard,  havent  deixat  el  seu  antic  treball  per  un 
altre,  va  poguer  dediar  més  temps  a  les  seves  aficions, 
assolint  en  Jocs  Florals  i  Concursos  ^Literaris  |un  sens 
fi  de  premis  i  essent  guanyador  de  la  Flor  Natural  als 
Jocs  Florals  de  Barcelona  l'any  1892  amb  el  seu  poema 
UAglenya. 

En  Ramon  Masifern  porta  publicats  diferents  volums 
dels  seus  treballs  Coses  de  VAmpurdó,  La  vida  al  camp, 
Notes  del  cor. 

La  vida  al  camp  porta  un  pròleg  del  que  fou  el  seu 
malaurat  amic  i  gran  poeta  Mossèn  Jacínto  Verdaguer,  i 
ha  sigut  traduït  al  castellà,  alemany  i  altres  llengües. 

Encar  que  resti  molta  part  del  seu  formós  treball  com- 
pletament inèdit,  per  les  obres  que  d'ell  s'han  pogut  ad- 
mirar es  veu  clarament  en  elles  la  seva  ànima  de  poeta 
plena  d'una  inestroncable  inspiració  correctament  refi- 
nada. 

El  mercat  de  la  vila 


La  Bisbal  de  rAmpurdà 
n'es  la  vila  més  galana 
que  han  vist  els  marges  del  Ter 
y'ls  alts  pichs  de  les  Gabarres. 
Tant  per  sos  polits  casals 
com  per  la  gent  de  bon  tracte, 
com  per  sos  voltants  jolius, 
com  per  ses  donzelles  guapes... 
cap  més  vila  trobareu 
tan  riolera  y  ufana 
com  la  vila  del  meu  cor, 
la  meva  pàtria  estimada. 
iOh  vila  dels  meus  amors! 
jOh  breç  de  mes  anyorances! 
Quan  s'escau  jorn  de  mercat, 
bé  prou  que  ho  diu  la  gentada 
que's  belluga  pels  camins, 
y'l  fresseig  dels  carruatges 
que  hi  marxen  de  tots  indrets 
al  obrir  ses  portes  l'alba. 
Carregat  de  bó  y  millor 
a  la  vila  tothom  baixa, 
que  si'l  bon  dia  els  ajud', 
molta  feyna  se'ls  prepara. 
Ne  vulgau  de  camperols 
de  tot  arreu  de  la  Plana, 
de  fadrins  cara-rosats, 
de  noyes  fresques  y  guapes, 

que  allí  hi  porten  l'aviram 
y  les  llavors  més  preuades, 
que'n  son  flor  del  sementer 
pels  gorets  de  la  gran  plana. 

jDe  dret  a  plaça,  de  dret, 
tots  els  que  vulguen  firarse! 
Gireu  els  ulls  al  entorn: 
i  cor  qué  vols,  cor  qué  demanas! 

Allí  veureu  richs  marxants, 
enfeynats,  cana  que  cana, 
robes  fines  y  de  preu, 
tot  d'indústria  catalana! 

Ab  fils  y  sedes  als  dits 
ronden  les  negres  gitanes, 
recontant  fets  del  Amor, 
de  dissorts,  o  d'esperances... 

Lo  llauner,  bellugadiç 
bat  ses  llaunes  ressonantes; 
los  ceguets  ab  guitarrons, 
pels  carrers,  canta  que  canta... 

Tothom  crida  qui  més  pot; 
tothom  regateja  y  tracta; 
y  entre  mig  d'aquell  gentiu 
y  sotrachs  de  carruatges, 
s'ou  gisclar  el  floviol 
que  refila'l  cedaçayre... 

Els  pollaters  d'un  cantó, 
del  altre  les  hortolanes, 
tots  bracegen  qu'es  un  gust 
embadalits  per  la  plata... 

Els  carrers  se  van  omplint 
de  gom  a  gom,  de  gentada. 

y  al  firal  del  riu  Daró 
s'hi  barregen  les  ramades... 
iSi  veyesseu  els  tracta nts, 
ab  el  cigarro  de  cayre, 
fent  Full  viu  y'l  regater 
recolzats  sobre  la  vara!... 

jSi  escoltesseu  el  brugit 
qu'aixeca  la  fadrinalla, 
plaça  amunt  y  plaça  avall, 
riallera  y  jogaçada!... 
íY  quin  goig  fa  Tovirar 
les  barretines  flamantes 
sui  les  testes  del  jovent, 
d'aquells  fills  de  Tramontana!... 

Y'ls  mocadors  de  crespó, 
y'ls  devantals  de  percala, 
y'ls  gipons  de  satí  blau 
y  les  faldilles  virades... 
iviva  Deu  si'n  fan  de  goig 
sobre'ls  cossets  d'aquells  àngels. 

Ni  que  fos  festa  Major 
no  anirien  tant  mudades 
com  lo  qu'hi  van  pel  mercat 
les  noyes  de  l'encontrada. 

íY  quins  aires  de  perdiu! 
iy  quina  rojor  de  galtes 
quan  les  mira  un  bordegaç 
d'aquells  d'espardenya  y  faixa, 
y  a  la  orella  encès  clavell, 
y'l  groch  mocadó  ab  tumbaga! 

Prou  vos  ho  dirà  l'Agnès, 
la  joya  del  Mas  dels  Salzers. 
aquella  del  cosset  prim. 

posturera  y  franquesana, 
aquella  que,  diu  tothom, 
qu'es  la  nioça  més  salada 
d'aquells  volts  de  bé  de  Deu, 
per  puntejar  la  Sardana... 

Tots  els  mercats  la  veureu 
pel  Pont- Vell  passa  que  passa: 
ab  el  cistellet  al  braç, 
el  cap  viu,  el  pas  de  guatlla, 
pengim-penjam  l'adreç  d'or 
de  ses  orelles  nevades, 
fins  que  la  frega  del  braç 
com  aquell  qui  no  ho  esguarda, 
un  empinat  mocetó 
de  barretina  flamanta, 
qui,  ab  un  senzill  «Deu  te  guart», 
com  un  ciri  l'ha  plantada... 
iQuina  Vila  es  La  Bisbal! 
iquina  vila  més  galana! 
íY  quins  mercats,  vàlgam  Deu! 
icor  què  vols,  cor  què  demanes!... 

Diuen  que  iots  els  mercats 
l'Hereu  Font  també  hi  devalla, 
y  que  l'art  del  mercadeig 
no  es  lo  que  més  l'afalaga. 

Un  parell  de  trenes  d'or 
y  l'esguart  d'uns  ulls  que  maten 
li'n  tenen  el  cor  robat 
fa  una  bona  temporada... 

També  passa  pel  Pont- Vell, 
dret  camí  d'anà  a  sa  casa; 
si  ab  l'Agnès  se  parlen  may. 

los  vehins  del  Pont  ho  saben... 
iQuina  vila  es  La  Bisbal! 
iquina  vila  més  galana! 
íY  quins  mercats,  vàlgam  Deu! 
icor  què  vols,  cor  què  demanes! 

Cayent  la  tarde  a  son  fi, 
prest  desfila  la  gentada 
camí  avall  del  seu  poblet 
més  contenta  que  unes  Pasqües. 

Ni  en  la  plaça  ni  en  l'hostal 
sentireu  tanta  gatzara; 
pel  firal  y  pels  carrers 
tothom  plega  llurs  parades. 

Cadascú,  per  son  costat, 
va  emprenent  la  seva  marxa: 
la  muller  va  ab  son  espòs, 
el  fadrí  ab  sa  enamorada, 
lo  pastor  y'l  rabadà 
festejantne  llurs  remades; 
y'l  goç  d'atura,  glatint, 
va  botant  de  marge  en  marge, 
empaytant  bens  y  cabrits 
quan  s'enfilen  per  les  mates... 
L*  capficat  masover 
compta  les  seves  ganancies, 
y  en  el  pany  del  mocador, 
ab  les  dents  compta  les  blanques. 

Calcun  ganso  sermoneja, 
més,  per'xo  fa  bona  cara; 
canta  cobles  el  jovent, 
que,  cantant  el  cor  s'esplaya. 


Y'l  marit  que  té,  solets, 
a  sa  esposa  y  fills  a  casa^ 
no  ha  olvidat  no,  el  pà  blanch 
qu'al  partir  li  encomanaren.. 
iQuina  vila  es  La  Bisbal! 
iquina  vila  més  galana! 
íY  quins  mercats,  vàlgam  Deu! 
jcor  què  vols,  cor  què  demanes! 

Quan  els  raig  del  sol  ixent 
ja  no  endauren  les  Gabarres, 
y  callada  vé  la  Nit 
ab  son  mantell  d'estelada, 
La  Bisbal  de  TAmpurdà 
si  n'ha  feta  de  mudança 
pel  qui  l'ha  vista  de  jorn 
y  de  nit  torna  a  miraria!... 

Sols  ne  resten  pels  cantons 
parelles  enamorades, 
quines,  tot  garlant,  garlant, 
no  han  vist  la  lluna  atançarse. 

Los  vehins  d'aquells  entorns 
bé'ls  han  vistos  de  vegades 
ja  n'els  nostres  jovincels 
entre'ls  raigs  de  lluna  clara! 

Els  sospirs  se  van  seguint 
un  a  un  com  vol  de  fades... 
posantse  ella  la  mó  al  pit, 
ell  fent  ratlles  ab  la  vara, 
mentres  s'ou  de  tant  en  tant 
que  juren  ab  veu  molt  baixa. 
Y  com  tudons  purrupants 
aprop  llur  niuet  de  palles, 

un  frech  d'ales  del  Amor 
damunt  seu  passa  que  passa... 
i  Quina  vila  es  La  Bisbal! 
iquina  vila  més  galana! 
|Y  quins  mercats,  vàlgam  Deu! 
jcor  què  vols,  cor  què  demanes! 


L'Àmpurdà 


Si'l  mon  trobeu  desert,  jo'n  sé  un  ohasis 
hont  a  tot  temps  hi  ha  regosigs  y  cants, 
lo  primer  bes  del  sol  allí  se'n  vola, 
y'l  mar  llatí  s'hi  breça  al  bell  devant. 

Com  un  reco  de  cel  bonich  el  troba 
tothom  qui  ab  la  franquesa's  don  la  mó: 
qui  hi  posa'l  peu  tan  sols  una  vegada,  '[^ 
los  ulls  y'l  cor  hi  deixa  enamorat. 


Lluís  Via 


En  Lluís  Via  és  un  d'aquells  incansables  patriotes  que 
enamorats  de  la  Literatura  catalana  varen  consagrar  el 
seu  esperit  en  la  propagació  i  engrandiment  de  la  ma- 
teixa. Ell  tant  per  versaire  com  per  prosista  és  una  de 
les  primeres  firmes  catalanes  i  fou  un  dels  que  amb  més 
amor  col•laboraren  juntament  amb  TAngel  Guimerà  (per 
quin  autor  ha  sentit  sempre  un  gran  afecte)  en  el  periò- 
dic de  dolça  recordança  La  Renaixensa. 

Mirant  els  seus  escrits,  hi  vegem  un  gran  domini  de  la 
Literatura  més  refinada,  la  qual  cosa  el  posa  al  nivell  de 
les  plomes  extrangeres  de  més  prestigi,  i  es  va  conèixer 
sobradament  la  seva  vàlua  quan  dirigia  la  Revista  setma- 
nal Joventut  d'una  finalitat  ben  patriòtica.  Vegis  el  [que 
diu  en  una  biografia  d'En  Via  el  pulcre  literat  En  Miquel 
i  Planes.  «Si's  té  en  compte  que  durant  aquell  període  en 
que  tant  abundaven  els  incidents  promoguts  pels  enemics 
de  les  reivindicacions  de  Catalunya,  representà  Joventut 
la  tendència  més  radical  d'aquest  moviment,  el  fet  de  que'l 
periòdic  no  sofrís  contratemps  sensible  en  sa  publicació, 
demostra  l'habilidad  periodística  del  seu  director.» 

En  Via  com  a  poeta,  és  d'un  temperament  sensible. 
Les  seves  poesies  d'una  claretat  i  bellesa  encisadores,  es 
donen  a  conèixer  per  l'expressió  eròtica,  plena  de  cor  i 
de  sentiment  romàntic  que  les  fan  sencillament  admira- 
bles. Parlant  d'ell  el  crític  italià  Qiannini,  en  el  seu  opús- 
col  «Catalanismo  Letterario»  diu  qu'és  «il  poeta  del  dolce 

canto  fatto  di  realtà  e  di  sentimento  romantico  che  gli 
urge  nel  cuore,  depo  ricordato  con  legitimo  complaci- 
mento.» 

Té  publicades  diferentes  obres,  titolades  Esteles  (1907), 
Del  cor  als  llavis  (1910),  Collita  (1917),  A  mitja  veu  (1920) 
i  amb  prosa,  Fent  camí,  De  lluny  i  d'apropa  Impresions  i 
records,  Quatre  parlaments  i  altres  sense  comptar  les  tra- 
duccions de  Shakespeare,  Wagner,  Rostand,  Perrault, 
Stecchetti,  etc,  amb  col•laboració  o  sense,  ha  figurat  a 
la  Junta  permanent  de  r«Unió  Catalanista»  i  d'altres  as- 
sociacions polítiques.  Ha  sigut  President  de  diferents 
Ce»-tamens  Literaris  i  en  els  de  Barcelona  no  sols  hi  ha 
figurat  com  a  Mantenedor,  si  no  qu'és  Secretari  del  seu 
Consell  Directiu  de  fa  molts  anys. 

La  seva  producció  ha  sigut  tan  extraordinària,  que 
amb  articles,  versos,  i  diferents  escrits  inèdits  i  publicats 
en  periòdics  i  revistes,  es  podria  formar  una  bona 
col•lecció  de  volums,  i  en  ells  hi  trobariem  els  pròlegs 
amb  que  ha  presentat  autors  de  regoneguda  vàlua  com 
en  Guimerà  i  altres  d'autors  novells  encapçalant  els  seus 
primers  llibres. 

En  Via  no  solsament  per  l'història  literària  amb  que 
conta,  si  no  que  també  pel  seu  caràcter  bondadós  i  franc, 
s'ha  creat  una  personalitat  en  la  nostra  Catalunya  de  les 
que  deixen  una  inesborrable  recordança. 

La  pedra  grisa 


Allà,  a  poques  passes  d'aquella  masia 

dins  la  tanca  en  runes  de  prop  de  la  via, 

en  la  pedra  grisa  de  vora  el  camí 

al  caure  la  tarda  t'asseyes  ab  mi: 

en  la  pedra  grisa,  refugi  y  consol 

del  que  espera  y  dubta,  del  que  vol  y  dol. 

Els  companys,  calmosos  s'allunyaven  tots... 
Jo  volguí  parlarte  sens  trobar  els  mots. 
Poch  temps  me  restava  de  ta  companyia. 
Era  el  darrer  vespre,  l'endemàt  perdria! 
Pel  camí,  enutjosa,  passava  altra  gent... 
Els  companys  vindrien  al  cap  d'un  moment... 
íCòm  trobar  paraules,  ni  res  que't  fos  nou? 
éCòm  dirte  de  prompte  lo  que  sabs  be  prou? 
éCòm  parlar  de  l'ansia  que  tanca  el  cor  meu 
des  que  li  confiares  les  ànsies  del  teu 
una  bella  tarda,  ben  aprop  d'allí, 
en  una  altra  pedra  d'un  altre  camí?... 

En  la  pedra  grisa  m'he  segut  sens  tu. 

Avuy  que  no  hi  eres  no  ha  passat  ningú! 

Prò  he  vist  com  en  somnis,  marxant  poch  a  poch, 

dos  amants  que's  daven  besades  de  foch... 

Els  he  vist  fer  via,  perdres  a  la  fi, 

y  he  restat  immòvil  vora  del  camí. 

En  la  pedra  grisa  de  ma  indecisió 
m'ha  vençut  llavores  estranya  doló. 
Anava  morintse  tristament  el  jorn. 
L'ombra  s'estenia,  solemne,  a  l'entorn. 
Lo  que  tu  no  ignores,  lo  que  no  t'he  dit, 
quin  goig  dirtho  a  soles  al  ple  de  la  nit 
quan  fluctua  en  l'ombra  la  blancò  imprecisa 
de  tes  robes  clares  en  la  pedra  grisa!... 

De  tu  recordantme,  la  esguardo  al  passar. 
La  humil  pedra  grisa  per  mi  es  un  alíarl 
Per  mi  ja  té  historia,  per  mi  ja  té  nom, 
per  mi  fins  té  un'ànima  que  ignora  tothom!.. 

(íTornarèm  a  sèurehi,  quan  tornem  allí, 
en  la  pedra  grisa  de  vora  el  camí?... 


La  glorieta 

En  un  repeu  de  montanya, 
en  vell  parch  abandonat, 
de  mos  somnis  en  companya 
sojorno  en  la  soletat. 
Hi  he  bastit  una  cabanya 
y  una  glorieta  de  canya 
que  es  mon  palau  encantat. 

Eixa  gàbia  sempre  oberta 
be  l'estimen  els  aucells! 
Festós  brugit  hi  desperta 
sovint  l'eixàm  d'estornells. 
Quan  fuig  ab  volada  incerta, 

son  cant  la  merla  hi  concerta 
ab  el  cant  dels  passarells. 

Passionera  y  corretjoles 
un  ample  dosser  li  fan, 
com  a  místiques  esteles 
soltes  branques  desplegant. 
Campanetes  y  violes, 
obrint  llurs  tendres  coroles 
la  encensen  com  temple  sant. 

Les  nits  tèbies  y  calmoses 
a  son  racer  solch  vetllar: 
les  mentes  més  oloroses 
llur  baume'm  fan  respirar; 
en  les  hores  somnioses 
sento  les  Uevors  frisoses 
dins  la  terra  germinar. 

La  lluna  ab  clarò  esblaymada 
nimba  mon  templet  humil; 
dels  roures  de  l'encontrada 
travessa  el  fullam  subtil; 
y  guayto  ab  vista  encisada 
en  cada  copa  argentada 
altra  glorieta  gentil. 

En  mon  reco  de  montanya 
qu's  bella  la  soletat! 
Ni  l'amor  aquí  m'enganya 
ni'm  cega  cap  voluptat, 
M'hi  he  bastit  una  cabanya 
y  una  glorietat  de  canya 
que  es  mon  palau  encantat. 


-  174  - 


El  pi 


Un  pi  vell  en  Fenasprada 
serra's  migrava  abscondit; 
l'oprimia  ab  sa  abraçada 
tot  un  bosch  atapait. 

Vingueren  jorns  de  malastre, 
la  montanya  obrí  son  flanch; 
del  bosch  no'n  quedà  més  rastre 
que  el  pi  vell  prop  l'esboranch, 

Verdejant  el  pla  somreya 
y,  admirat  de  sa  gerdor, 
el  pi  vell,  que  a  l'abfm  queya 
sospès  quedà  en  la  buydor. 

Sota  l'allau  que'l  blincava, 
d'ací  d'allà  rebatut, 
s'aferra  a  la  penya  brava 
ab  suprema  estremitut, 

y  allà  al  cayre  de  la  serra 
ont  xisclen  els  vents  rebels, 
pensà:  «Qu'es  bella  la  terra, 
y  que  fondes  mes  arrel•l» 

II 

Passen  anys,  y  encar  perdura 
dalt  del  cingle  el  pi  retort. 
La  soca  nuosa  y  dora, 
de  tan  vella,  es  tota  cor. 

Res  no  hi  poden  de  l'oratge 
les  embranzides  cruels: 
com  més  pobre  es  el  brancatge, 
més  fortes  són  les  arrels. 

Un  trist  floch  de  verdò  avara 
li  queda,  y  ja  no's  pot  dí 
si  el  fullam  rebrota  encara 
o  es  pura  arrel  tot  el  pi. 

Menant  vida  trista  y  xorca, 
cruixint  flagel•lat  pel  vent, 
res  no'l  mata,  res  no'l  corca, 
y  en  son  llarch  encantament 

les  pluges  d'hivern  pausades 
y  les  tempestes  d'estiu 
li  van  prenent  despietades 
la  poca  terra  ab  que  viu. 

Mes,  ab  la  ruixada  sorna 
que  al  matí  ii  dóna  el  rou, 
per  a  expandí  un  xich  d'aroma 
el  noble  pi  ja'n  té  prou. 

Y  en  el  penyal  ont  s'aferra, 
dalt  del  cingle  desolat, 
com  més  li  falta  la  terra 
n'apar  més  enamorat . 


Festa 


(*) 


Queyen  tos  rulls  en  Uangorosa  onada^ 
y  jo  espiava  ab  un  esguart  golut 
la  secreta  recança  en  ta  mirada 
de  la  dóna  de  bé  que  no  ha  caygut. 

De  la  dóna  de  seny  sacrificada, 
de  la  dóna  que  es  tota  rectitut 
y*s  sent  al  fons  del  cor  humiliada 
pels  sarcasmes  cruels  de  la  virtut. 

Quin  encís  per  mos  ulls!  Gràcil  y  honesta, 
tos  cabells  recollires.  Jo  els  vegi 
dançar  gentils  auriolant  ta  testa. 

Mercès!  Des  de  les  tofes  del  jardí, 
com  te  vaig  saber  grat  d'aquella  festa 
que  sense  dirmho  vas  donar  per  mi! 


^•^^^J^ 


(*)    Inèdita. 

